தமிழ் மக்களின் பிரச்சினைக்குத் தீர்வு காண்பதில் ஜனாதிபதி பெரிதும் விருப்பம்

அமைச்சர் டக்ளஸ் தேவானந்தா சபையில் ஆற்றிய வரவு செலவுத் திட்ட உரை
(நேற்றைய தொடர்ச்சி)

உலக பொருளாதார நெருக்கடிகளிற்கு மத்தியில் இலங்கையின் பொரு ளாதாரம் 8 சதவீதம் பொருளாதார வளர்ச்சியினை 2010/2011 ம் ஆண்டுகளில் அடைந்துள்ளது. கிராமங்களை மையமாகக் கொண்ட அபிவிருத்தி முன்னெடுப்புக்கள் மூலம் வாழ் வெழுற்சியின் மூலம் (திவிநெகும) பணவீக்கமானது 5 சதவீதமாகக் குறைவடைந்துள்ளது. வேலையின்மை 5 சதவீதமாகவும் வறுமை 8.9 சத வீதமாகவும் குறைவடைந்திருப்பது அபிவிருத்தியின் பலாபலன்கள் பின்தங்கிய பிரதேசங்களிற்கு சென் றிருப்பதை வெளிப்பத்துகின்றது. முன்பு 1000 அமெரிக்க டொலரிற்கும் குறைவாகவிருந்த தலா வருமானம் இன்று 2,800 அமெரிக்க டொலராகவுள் ளது. 2016ம் ஆண்டில் தலா வருமா னத்தை 4000 அமெரிக்க டொலராக ஆக்குவது மஹிந்த சிந்தனை இலக்காகும்.
நாணய பெறுமதியிறக்கம் 3 சதவீதமாக பெறுமதியிறக்கம் செய்வதன் மூலம் இலங்கையின் ஏற்றுமதி பொருட்கள் வெளிநாடுகளில் போட்டியிடக் கூடிய வாய்ப்பினை ஏற்படுத்த கூடியதாக அமைகின்றது.
உல்லாச பயணிகளின் வருகை மூலமான வருமானத்தை 1 பில்லிய னாக அதிகரிக்க இலக்கிடப்பட்டிருப்பது சுற்றுலாத்துறையை அபிவிருத்தி செய்வதற்கான அரசின் முன்னுரிமையை எடுத்துக் காட்டுகின்றது. குறிப்பாக வடக்கு கிழக்கு உல்லாச அபிவிருத்தி துரித கதியில் நடைபெறுவதால் அப்பகுதி மக்களின் வாழ்வாரத்தை மேம்படுத்த பெரிதும் உதவும்.
சிறு மற்றும் நடுத்தர தொழில் முயற்சிகள் (SME) எமது பொருளா தாரத்தின் முது கெலும்பாகக் காண ப்படுகின்றது. இது தொடர்பான வருமான வரி 10% மாகக் குறைக்கப்பட் டுள்ளதுடன் இது தொடர்பான வங்கிக் கடன்கள் அதிகரிப்பதற்கு பிரேரிக்கப்பட்டுள்ளதுடன் இது தொடர்பான வங்கிக் கடன் வட்டிவீதம் குறைக் கப்பட்டுள்ளதுடன் மக்கள் வங்கி, இலங்கை வங்கி, கிராமிய அபிவிருத்தி வங்கி கிளைகளில் சிறு மற்றும் நடுத்தர தொழில் முயற்சி பிரிவுகள் உருவாங்கப்பட்டும் கடன்கள் வசதிப்படுத்தப்பட்டும் சிறுதொழில் முயற்சி மறுசீரமைப்பு தொடர்பான கடன் வழங்கல்களிற்கு அரச உத்தரவாதம 50% வழங்கப்படுவதுடன் சிறு மற்றும் நடுத்தர தொழில் முயற்சிகளை மேலும் சக்திப்படுத்த, ரூபா 500 மில்லியனிற்கும் குறைவான வருடாந்த புரள்வினைக் கொண்ட சிறு மற்றும் நடுத்தர தொழில் முயற்சிகளை ஆரம்பிக்க முன்னர் ஏற்பட்ட செலவினங்களை முதலாம் வருட வருமானத்திலிருந்து கழிப்பதன் மூலம் வரிச்சலுகை வழங்க முன்மொழியப்பட்டிருப்பதுடன் வரவேற்கக்கூடியது காலாண்டு புரள்வு ரூபா 100 மில்லியனிற்கும் குறைவாகக் கொண்ட சிறு மற்றும் நடுத்தர தொழில் முயற்சிகளிற்கு பொருளாதார சேவைக் கட்டணத்திலிருந்து (ESC) விலக்களிக்கப்பட்டிருப்பதுடன், இதனை விரிவாக்கும்வகையில் ரூபா 500 மில்லியனிற்கும் குறைந்த காலாண்டு புரள்வைக் கொண்ட சிறு மற்றும் நடுத்தர தொழில் முயற்சிகளிற்கு ரூபா 100 மில்லியன் வரை பொருளாதார சேவைக் கட்டணத்திலிருந்து (ரிஷிவி) விலக்களிக் கப்பட்டிருப்பதுடன் இத்துறையை மேலும் விரிவாக்குவதற்கான முன்மொழிவாகவும், சிறு மற்றும் நடுத்தர தொழில் முயற்சிகள் தொடர்பாக ரூபா 50 மில்லியனிலிருந்து ரூபா 300 மில்லியன் வரையிலான முதலீடுகளிற்கு 4-6 வருடம் வரி விடுமுறையினை விரிவாக்குவதற்கான முன்மொழிவுகள் வைக்கப்பட்டிருப்ப தும் வரவேற்கத்தக்கதாகும். நீண்ட கால யுத்த சுமைகளால் பாதிக்கப் படடிருந்த வடக்கு கிழக்கு மக்களுக்கு விரைவான பாரிய முன்னேற்றத்திற்கு இவை அமையும் என்பதில் எவ்வித ஐயமும் இல்லை. அந்த வகையில் சிறு மற்றும் நடுத்தர தொழில் முயற்சியாளர்கள் சார்பாக ஜனாதிபதி அவர்களுக்கு நன்றியினை தெரிவித்துக் கொள்ள விரும்புகிறேன். மேலும் அச்சுவேலியில் மீண்டும் ஆரம்பிக்க இருக்கின்ற கைத்தொழில் பேட்டை யாளருக்கும் மற்றும் வவுனியாவில் அமைந்திருக்கும் கைத்தொழில் பேட்டையாளருக்கும் மற்றும் மட்டக்களப்பில் அமைய இருக்கும் கைத்தொழில் பேட்டையாளருக்கும் இது உறுதுணையாக அமையும் என்பது உறுதி.
பால், பச்சைத் தேயிலை, கறுவா மற்றும் லேட்ரக்ஸ் றப்பர் Latex இறப்பர் என்பவற்றில் ஈடுபடும் தொழில் முயற்சிகளிற்கு தேசத்தைக் கட்டியெழுப்பும் வரியிலிருந்து (NBT) விலக்களிக்கப்பட்டுள்ளது.
புடவைக் கைத்தொழிலை ஊக்குவிப்பதற்காக நூல் மற்றும் உபகரணங்களிற்கு இறக்குமதி வரிச்சலுகை வழங்கப்படவுள்ளது. நூல் இறக்குமதி தொடர்பாக இறக்குமதி தொடர்பான வரிகள் தீர்வைகள் யாவும் விலக்களிக்கப்படும். மேலும் சுங்கத் தீர்வை, பெறுமதி சேர்க்கப்பட்ட வழி என்பன இத் தொழில் முயற்சியை நவீனமயமாக்கு வதற்கான உபகரணங்களை கொள்வ னவு செய்யும் பட்சத்தில் விலக்க ளிக்கப்படும். மேலும் இந்த துறை சம்பந்தமான வரிமுறைகள் எளி மைப்படுத்தப்பட்டு புடவைக் கைத் தொழிலை பொருளாதாரத்தில் சக்தி மிக்க ஒரு துறையாக மாற்றுவதற்கு ஏற்பாடுகள் செய்யப்பட்டுள்ளது.
அரச காணிகள் தனியாருக்கு 30 வருட குத்தகைக்கு வழங்கப்படும் பட்சத்தில் அவை ஒரு வருடத்திற்குள் பாவிக்கப்படுதல் வேண்டும். அரசாங்க பிரதம மதிப்பீட்டாளரின் பெறுமதியின் அடிப்படையில் குத்தகைப் பெறுமானம் நிர்ணயிக்கப்படும். ஒரு வருடத்திற்கு பயன்படுத்தப்படாத காணிகள் மீளெடுக்கப்பட்டு சிறு மற்றும் நடுத்தர தொழில் முயற்சியாளர்களிற்கு வழங்கப்படுவது காணிப் பயன் பாட்டினை அதிகரிப்பதற்கான ஒரு செயற்திறனான வரவு செலவுத் திட்ட முன்மொழிவாகும்.
மும்மொழிகளிலும் பாண்டித்தியம் பெற்ற சமூகம் ஒன்றைக் கட்டியெழுப்பி சமூக ஒருங்கிணைப்பை ஏற்படுத்த முன்மொழியப்பட்டிருக்கும் பிரேரணை வரவேற்கத்தக்கதாகும்.
ஒரு மில்லியன் வீட்டுத் தோட் டங்களை மேம்படுத்தல் - கொல் லைப்புற பொருளாதாரம், மரக்கறி, பழவகை மற்றும் பூச்செடிகளை உருவாக்கல், கால் நடை வளர்ப்பு, கோழி வளர்ப்பு மற்றும் மீன்பிடி துறைகளை விருத்தி செய்தல், தொழில் முயற்சிக் கிராமங்கள் - மனை அடிப்படைக் கைத்தொழில்கள் முயற்சிகளுக்கு கடன் திட்டங்களை விரிவாக்குவதன் மூலம் நிலைத்து நிற்கக் கூடிய மனைப் பொருளாதார கைத் தொழில் அலகுகளை உருவாக்குவதற்கு வசதியளித்தல்.
2012 ம் ஆண்டு வரவு செலவுத் திட் டம் பின்வரும் பிரதான விடயங் களையும் கரிசனை காட்டப்படும் துறைகளையும் உள்ளடக்கியுள்ளது.
உணவுப் பாதுகாப்பும் மனைப் பொருளாதாரத்தை கட்டியெழுப்புதலும் – வாழ்வு எழுச்சி தேசிய நிகழ்த்திச் திட்டம் (திவி நெகும) ((Ensuring food security and home based economy – Divi Neguma) இது எல்லா மாவட்டங்களிலும் அமுல் படுத்தப்படும். இதற்கூடாக மீள் குடியேற்ற மக்களும் வறுமைக் கோட்டிற்கு கீழ் வாழும் மக்கள் சமுர்த்தி பயனாளிகள் மிகவும் பயன டைவர் இவர்களது வாழ்வாதாரம் மேம்படுத்துவதுடன் உறுதிப் படுத்தப்படும் அந்த மக்களின் சார்பில் ஜனாதிபதி அவர்களுக்கு நன்றியினை தெரிவித்து கொள்கிறேன். தொழில் முயற்சிசார் பொருளாதாரம் ஒன்றினைக் கட்டியெழுப்புதல் (Boosting an enterprse economy) மிகவும் பின்தங்கிய கிராமங்களை அபிவிருத்தி செய்தல் (Development of traditional craft villages), பாரம்பரிய கைவி னைக் கைப்பணிக் கிராமங்களை விருத்தி செய்தல் (Developing the most difficulf villages), 100 மில்லியன் ஒதுக்கீடு மாத்தறை, மாத்தளை மற்றும் கண்டி. உட்கட்ட மைப்பு வசதிகளை மேம்படுத்தல், (வீதி வலையமைப்பு, குடிநீர், நீர்ப் பாசனம், அனைவருக்கும் மின்சாரம், புகையிரதப் பாதை மற்றும் உள்நாட்டு விமான நிலையங்கள், தகவல் தொழில்நுட்பம் மற்றும் தொலை தொடர்பு சேவைகள்), ஆரோக்கியமான சமுதாயம் (Healthy Society) ஒன்றி னைக் கட்டியெழுப்புதல், திறன் அபிவிருத்தி அறிவுசார் சமூகம் (Knowledge Society) ஒன்றினைக் கட்டியெழுப்புதல் திறன், அபிவிருத் தியை நோக்கிய கல்வி (Skills Education) திறன்களை அடிப்படை யாகக்கொண்ட வெளிநாட்டு வேலை வாய்ப்பு சிறு மற்றும் நடுத்தர தொழில் முயற்சிகள் அபிவிருத்தி, மூலப் பொருள் ஏற்றுமதிக்குப் பதிலாக பெறுமதி சேர்க்கப்பட்ட பொருட்களின் ஏற்றுமதி - தேயிலை, இறப்பர், தெங்கு மற்றும் கறுவா ஆரம்ப மூலப் பொருட்களாகவன்றி பெறுமதி சேர்க்கப்பட்ட முடிவுப் பொருட்களாக ஏற்றுமதி செய்தல்,
மேற்குறிப்பிடப்பட்ட செலவுத் திட்ட முன்மொழிவுகள் அனைவரையும் உள்ளடக்கிய பொருளாதார வளர்ச்சிக்கு வழிவகுப்பதுடன் வறுமையைக் குறைத்து சமூக அபிவிருத்தியை ஏற்படுத்தி, இலங்கையை 135 ஆசியாவின் மலர்ந்துவரும் ஆச்சரியமாக மாற்றுகின்ற மகிந்த சிந்தனை, எதிர் காலத்திற்கான தொலைநோக்கில் குறிப்பிடப்பட்ட இலக்கினை அடைவத ற்கு வழிவகுக்கும் ஒரு வரவு செலவுத் திட்டமாக இதனை நோக்கலாம்.
கடந்த காலங்களை விடவும் முன் னேற்ற கரமானதொரு வரவு செலவுத் திட்டம் ஜனாதிபதி மகிந்த ராஜபக்ஷ அவர்களால் சமர்ப் பிக்கப்பட்டிருக்கிறது.
நாடுதழுவிய ரீதியில் மொத்த தேசத்தையே பொருளாதார ரீதியில் தூக்கி நிறுத்தும் உயரிய திட்டங்களை இந்த வரவு செலவு திட்டம் கொண்டிருக்கிறது.
இந்த வரவு செலவு திட்டத்தை சகலரும் ஏற்றுக் கொள்வதன் மூலம் அழிந்து போன தமிழ் பேசும் மக்களின் வாழ்விடங்களை நோக்கியும் எமது பொருளாதார அபிவிருத்திகளை நகர்த்திச் செல்ல முடியும்.
யார் எதிர்த்தாலும் வரவு செலவுத் திட்டம் பெரும்பான்மை பலத்தோடு நிறைவேற்றப்படப் போகின்றது. இதில் தமிழ் தேசிய கூட்டமைப்பும் பங்கெடுப்பதின் மூலம் தமது நல்லெண்ணத்தை வெளிப்படுத்தி அபிவிருத்தி முதற்கொண்டு அரசியல் தீர்வு வரை முன்னேறி செல்ல முடியும் என நான் நம்புகின்றேன்.
அபிவிருத்தியும், அரசியல் தீர்வும் பெற்று தமிழ் மக்கள் தலை நிமிர்ந்து விட்டால் நரம்புகளை முறுக்கேற்றி உணர்ச்சி பொங்க பேசுவதற்கு எந்த பிரச்சினையும் இல்லாமல் போய்விடும் என்ற ஏக்கத்தில் தமிழ் தேசிய கூட்டமைப்பு இருக்கின்றது.
கும்பி கூழுக்கு அழுகின்றது. கொண்டை பூவுக்கு அழுகின்றது. இதே போலவே தமிழ் தேசிய கூட்டமைப் பின் பிரச்சினைகள் வேறு தமிழ் மக்களின் பிரச்சினைகள் வேறு என் பதை தமிழ் தேசிய கூட்டமைப்பினர் தொடர்ந்தும் மெய்ப்பித்து வருகின் றார்கள். தமிழ் மக்களின் மன விருப்பங்களை ஏற்காமல், அவர்களது கனவுகளை மதிக்காமல் கற்பதனைத் தேரில் ஏறி வெறும் பூச்சியங்களை மட்டும் தேடி ஓடிக் கொண்டிருப்பவர் களை வரலாறு ஓரத்தில் ஒதுக்கி வைக்கும். இத்துடன் எனது உரையை நான் முடிக்கின்றேன்.
