வளமும், நலமும் நிறைந்த அபிவிருத்திப் பாதையில் புத்தளம்


(நேற்றைய தொடர்)
vi) உள்ளக அபிவிருத்தி நடவடிக்கை:
01. பாதை அபிவிருத்தி
ஒரு நகரின் பொருளாதாரத்தில் பாதைகள் பெரும் தாக்கத்தைச் செலுத்துகின்றன. நமது நகரின் பிரதான பாதைகள் பாதை அபிவிருத்தி அமைச்சின் நிதியுதவியுடன் மேற் கொள்ளப்பட்டு வருகின்றன. சிறந்த தரத்தில் அனுராதபுர பாதை, போல்ஸ் சந்தியிலிருந்து இராணுவ முகாம் வரையும் பின் அதிலிருந்து பஸ் டிப்போ சந்தி வரையும், அத்தோடு சேர்விஸ் வீதியும் சுமார் 28 கோடி அமைச்சின் நிதியொதுக்கீட்டில் அமைக்கப்பட்டு வருகின்றன.
நெடுங்குளம் வீதி, போல்ஸ் வீதி என்பவற்றின் வேலைத் திட்டங்கள் எதிர்வரும் வருடத்தில் ஆரம்பிப்பதற் கான நடவடிக்கைகள் எடுக்கப்பட் டுள்ளன.		புத்தளம் நகர சபையின் 2012ம் ஆண்டுக்கான வரவு-செலவு திட்டத்தை நகர பிதா
		கே.ஏ. பாயிஸ் சபையில் சமர்ப்பித்து ஆற்றிய
		உரையின் சுருக்கம்
நகரின் சில உள் வீதிகள் பொரு ளாதார அபிவிருத்தி அமைச்சின் சுமார் இரண்டு கோடி ரூபா நிதி யுதவியுடன் அமைக்கப்பட்டு வரு கின்றன. மன்னார் பாதையமைப்பு வேலைத் திட்டமும் அரசின் பாரிய நிதியொதுக்கீட்டில் ஆரம்பிக்கப்பட இருக்கின்றது. நகரின் ஏனைய தார்பாதைகள் செப்பனிடப்படுவதோடு, கிரவல் பாதைகளும், கொங்கிரீட் பாதைகளாக அபிவிருத்தி செய்யப்படும். அத்தோடு நகரின் சுமார் 10 கி. மீ. பாதைகள் மாகாண சபையின் விஷேட திட்டத்தின் கீழ் கொண்டு வரப்பட்டு அபிவிருத்தி செய்யப்படும்.
vii) சிறிய ரக பாலங்களும், 
வடிகால்களும்:
பொருளாதார அபிவிருத்தி அமைச் சின் சுமார் 30 இலட்சம் ரூபா நிதி யொதுக்கீட்டில் நகரில் சிறிய ரக பாலங்களும், வடிகால்களும் செப்ப னிடப்படல் மற்றும் புதிதாக அமைத்தல் நடவடிக்கைகள் ஆரம்பிக்கப்பட்டுள்ளன. எதிர்வரும் வருடத்தில் இதைவிட அதிக நிதியொதுக்கீட்டுடன் இவ் வேலைத் திட்டங்கள் முன்னெடுக்கப் படும்.
நமது பிரதான நூல் நிலையத்தின் எஞ்சியுள்ள நிர்மாணப் பணிகளை முடிப்பதற்காக சுமார் 40 இலட்சம் ரூபா அரசாங்கத்தின் விஷேட நிதி யொதுக்கீடு பெறப்பட்டுள்ளது. எதிர்வரும் வருடத்தில் வேலைகள் பூரணப்படுத்தப்பட்டு நூல் நிலையம் மக்கள் பாவனைக்கு விடப்படும்.
நமது நகரில் அமைந்துள்ள சுமார் ஒன்பது தாய் சேய் சிகிச்சை நிலை யங்கள் புனர் நிர்மாணம் செய்வதற்காக சுமார் 50 இலட்சம் ரூபா பொருளாதார அபிவிருத்தி அமைச்சின் நிதியுதவி பெறப்பட்டுள்ளது. எதிர்வரும் வருடத்தில் புனர் நிர்மாணம் செய் யப்பட்ட தாய் சேய் சிகிச்சை நிலையங்கள் மக்கள் பாவனைக்கு விடப்படும்.
அத்தோடு மன்னார் வீதியில் அமைந்துள்ள பழைய தாய் சேய் சிகிச்சை நிலையம் சுமார் 2 கோடி ரூபா தனியார் நிதியுதவி பெறப்பட்டு சகல வசதிகளையும் கொண்ட மகப் பேறு நிலையமாக உருவாக்கப்படும்.
நகரில் சிறந்த தரத்திலான மலசலகூட வசதிகளை ஏற்படுத்தி கொடுப்பது நகர சபையின் பணியாகும். அதன டிப்படையில் நகரில் இருக்கும் சகல மலசலகூடங்களையும் புனரமைத்து சிறந்த முறையில் பரிபாலிக்கவும், நீர்வள அபிவிருத்தி அமைச்சின் உத வியுடன் போல்ஸ் வீதி தினச் சந்தைப் பகுதியில் சிறந்த மலசலகூடமொ ன்றை சுமார் 50 இலட்சம் ரூபா செல வில் அமைப்பதற்கும் நடவடிக்கைகள் மேற்கொள்ளப்பட்டுள்ளன. நகரிலுள்ள பாடசாலைகளுக்கும் பொருளாதார அபிவிருத்தி அமைச்சினால் சுமார் 40 இலட்சம் ரூபா ஒதுக்கீட்டில் தரமான மலசலகூட வசதிகள் பெற்றுக் கொடுக்கப்பட்டுள்ளன.
நகர சபை நில வருமானத்திலிருந்து நிர்வாக நடவடிக்கை, சுகாதார மேம்பாட்டு நடவடிக்கைகள், உள்ளக அபிவிருத்தி, பொது மக்கள் நலன்புரி சேவை போன்றவற்றிற்கு பின்வருமாறு நிதி ஒதுக்கீடு செய்யப்பட்டுள்ளது.
01. ரூபா 31,141,883. 00 நிர்வாக நடவடிக்கை
02. ரூபா 43,292,439,81 சுகாதார மேம்பாட்டு நடவடிக்கை
03. ரூபா 23,063, 267.00 உள்ளக அபிவிருத்தி
04. ரூபா 17,647, 459. 00 பொது மக்கள் நலன்புரிச் சேவை
05. ரூபா 250, 000, 000. 00 புதிய வியாபார மையம் நிர்மாணங்கள்
அத்தோடு நமது நகரில் புதிதாக அமைக்க உத்தேசிக்கப்பட்டுள்ள புதிய வியாபார வலயம் மூன்று கட்டங்களாக மூன்று வருடங்களுக்கு நிர்மாணப் பணிகள் நடைமுறைப்படுத் தப்படும். முதல் வருடம் சுமார் 25 கோடி ரூபாய் அளவிலான அபிவிருத்தி எதிர்பார்க்கப்படுகிறது. பின்னைய இரண்டு வருடங்களில் மிகுதி 50 கோடி ரூபாய் அளவிலான அபிவிருத்தியும் திட்டமிடப்பட்டுள்ளது. இந்த அபிவிருத்திகளின் மூலம் புதிய வளமும், நலமும் நிறைந்த புத்தளம் நகரம் மக்களிடம் ஒப்படைக்கப்படும்.
