பாராளுமன்ற பொது கணக்கு குழுநீரா ராடியாவிடம் விசாரணை


ஸ்பெக்ட்ரம் விவகாரத்தில் பாராளுமன்ற பொது கணக்கு குழு முன்பு ஆஜரான அரசியல் தரகர் நீரா ராடியாவிடம் 2 மணி நேரம் விசாரணை நடைபெற்றது. தொழில் அதிபர் ரத்தன் டாடாவிடமும் விசாரணை நடந்தது.
‘2 ஜீ’ ஸ்பெக்ட்ரம் ஒதுக்கீடு முறைகேடு குறித்து பா. ஜனதா தலைவர் முரளி மனோகர் ஜோஷி தலைமையிலான பாராளுமன்ற பொது கணக்கு குழு விசாரணை நடத்திவருகிறது.
ஸ்பெக்ட்ரம் வழக்கில் கைதாகி சிறை யில் அடைக்கப்பட்டுள்ள ஆ. ராசாவுக்கு மத்திய தொலை தொடர்பு துறை மந்திரி பொறுப்பு கிடைப்பதற்கு அரசியல் தரகர் நீரா ராடியா முயற்சி மேற்கொண்டது பற்றிய தொலைபேசி உரையாடல்கள் வெளியாகி இருந்தன.
அதேபோல் ஸ்பெக்ட்ரம் ஒதுக்கீட்டில் பயன் அடைந்தவர்களில் ஒருவரான தொழில் அதிபர் ரத்தன் டாடா, ஆ. ராசாவுக்கு அந்த பொறுப்பு கிடைப்பதில் ஆர்வமாக இருந்ததாகவும் தகவல் வெளியாகி இருந்தது.
அதைத் தொடர்ந்து நீரா ராடியா, ரத்தன் டாடா இருவரும் விசாரணைக்கு நேரில் ஆஜராகும்படி பொது கணக்கு குழு சம்மன் அனுப்பி இருந்தது. அதன் படி ‘வைஷ்ணவி கார்பரேட் கம்யூனி கேஷன்’ நிறுவனத்தின் தலைவரான நீரா ராடியா, நிறுவத்தின் மூத்த நிர்வாகிகளான மனோஜ் வாரியார், யதேஷ் வஹால் ஆகியோருடன் நேற்று முன்தினம் பாராளுமன்ற வளாத்தில் ஆஜரானார்.
அவருக்கு ஒதுக்கப்பட்டிருந்த நேரமான பகல் 11 மணிக்கு முன்பாகவே நீரா ராடியா பாராளுமன்ற வளாகத்துக்கு வந்துவிட்டார். ஆனால் பொதுக்கணக்கு குழு உறுப்பினர்கள் ஏறத்தாழ ஒரு மணிநேரத்திற்கு மேலாக தங்களுக்குள் விவாதித்துக் கொண்டு இருந்ததால் பகல் 12 மணிக்குப் பிறகுதான் அவர் விசாரணைக்காக அழைக்கப்பட்டார். ஏறாத்தாழ 2 மணி நேரம் நீரா ராடியாவிடம் விசாரணை நடைபெற்றது.
விசாரணை முடிந்ததும் நிருபர்களுக்கு பேட்டி அளித்த குழு உறுப்பினர் ஒருவர், அவரிடம் நடத்தப்பட்ட விசாரணை திருப்தி அளிக்க வில்லை என்றும், பல கேள்விகளுக்கு நீரா ராடியா ஏனக்கு தெரியாது, எனக்கு நினைவு இல்லை என்பது போன்ற மழுப்பலான பதிலை அளித்ததாகவும் தெரிவித்தார். பதிவு செய்யப்பட்ட தொலை பேசி உரையாடல்கள் சில உண்மையானது என்றும் சிலதிருத்தப்பட்டவை என்றும் விசாரணையின் போது ராடியா கூறி இருக்கிறார்.
அப்போதைய தொலை தொடர்பு துறை மந்திரி ஆ. ராசாவை பாராட்டி தமிழக முதல் - அமைச்சர் கருணாநிதிக்கு ரத்தன் டாடா எழுதியதாக கூறப்படும் கடிதம் குறித்தும் அவரிடம் கேட்கப்பட்டதாக மற்றொரு குழு உறுப்பினர் தெரிவித்தார்.
‘டாடா சன்ஸ்’ நிறுவன தலைவரான தொழில் அதிபர் ரத்தன் டாடா பிற்பகல் 3 மணிக்குப் பிறகு பொதுக் கணக்கு குழு முன்பு ஆஜரானார். ‘ரிலையன்ஸ் கம் யூனிஸ்கேஷன்ஸ்’ நிறுவன தலைவர் அனில் அம்பானி ‘எடிசலாட் டி. பி. டெலி காம்’ நிறுவன தலைமை செயல் அதிகாரி அதுல் ஜாம், ‘எஸ்-டெல்’ நிறுவன தலைமை செயல் அதிகாரி ஷாமிக் தாஸ், ‘யுனிடெக் வயர்லெஸ்’ நிறுவனத்தின் நிர் வாக இயக்குனர் சிக்வி பிரிக் ஆகியோருக்கும் அழைப்பாணை அனுப்பப்பட்டு உள்ளது.
