மன்மோகன் சிங் நல்லவர்அன்னா ஹசாரே பல்டி


மன்மோகன்சிங் மிகவும் நல்ல மனிதர் என்று சமூக சேவகர் அன்னா ஹசாரே தெரிவித்துள்ளார்.
கடந்த சில நாட்களுக்கு முன்பு பிரதமர் மன்மோகன்சிங் நிலக்கரி சுரங்க ஒதுக்கீட்டில் ஊழல் செய்திருப்பதாகவும், அதற்கான ஆதாரங்களை சோனியா காந்திக்கு அனுப்பி வைப்போம் என்றும் சமூக ஆர்வலர் அன்னா ஹசாரே குழுவினர் கூறியிருந்தனர். 
மேலும் இது குறித்து விசாரணை நடத்த சிறப்பு புலனாய்வு குழுவை அமைக்க வேண்டும் என்று அக்குழுவினர் வலியுறுத்தி இருந்தனர்.
இந் நிலையில் இது தொடர்பாக சமூக ஆர்வலர் அன்னா ஹசாரேயிடம் செய்தியாளர்கள் கேட்ட போது, மன்மோகன்சிங் நல்ல மனிதர் என தொடக்கம் முதலே கூறி வருவதாகவும், அவருக்கு எதிராக ஊழல் குற்றச்சாட்டுகள் இதுவரை இல்லை என்றும் கூறினார். அவருக்கு நேரம் தற்போது சரியில்லாமல் இருப்பதாகவும், ரிமோட் மூலம் இயக்கப்படுவது போல் அவர் இயங்குகிறார் என்றும் கூறி பல்டி அடித்தார்.
