குழந்தைகளின் பாதுகாப்பில் பெற்றோர் விசேட அக்கறை செலுத்துவது அவசியம்


ஒரு காலத்தில் அதிகம் பிள்ளை களைப் பெற்று ஒரு கவலை யும் இல்லாமல் நமது முன் னோர்கள் வாழ்ந்தார்கள். ஆனால் இன்றைக்கு ஒன்றோ இரண்டோ குழந்தைகளை வைத்துக் கொண்டு நமது பெற்றோர் படும்பாடு அதிகம். காரணம் சமூகத்தில் நிலவுகின்ற அச்சுறுத்தும் நிகழ்வுகள்.
‘ஊரான் பிள்ளையை ஊட்டி வளர்த்தால் தன் பிள்ளை தானே வளரும்’ என்பதெல்லாம் பழைய மொழிகளாகிவிட்டன. இன்று பிள்ளைகளெல்லாம் வீட்டுக்கு உள்ளே கிரிமினல்களைப் போல் அடைபட்டுக் கிடக்க வேண்டிய சூழல்.
குழந்தைகளுக்கு பாலியல் ரீதியாக நிகழும் தொந்தரவுகள் உலகில் நாளுக்கு நாள் அதிகரித்து வருகிறது. அத்தகைய அச்சுறுத்தல்களிலிருந்து அவர்களைப் பாதுகாக்க பெற்றோர் அதிக விழிப்புடன் இருக்க வேண்டி யிருக்கிறது. குழந்தைகளின் உடல் நலம் குறித்த பாதுகாப்பு உணர்வுகள் இன்னொரு பக்கம் பெற்றோர் முன்னால் வந்து நிற்கின்றன.
வீட்டுக்கு உள்ளேயும், வீட்டுக்கு வெளியேயும் குழந்தைகளுக்கு ஆபத் துகள் காத்திருக்கின்றன. அது மனிதர் கள், விலங்குகள், அஃறிணைகள் என எந்த வடிவத்திலும் வரலாம். குழந்தை யைப் பாதுகாப்பது எப்படி என்பது குறித்து விஷயமறிந்தோர் அறிவுரை களைக் கூறி வருகின்றனர்.
குழந்தைகளுடன் வெளியே போகின் aர்களா? ஒரு நிமிடம் நில்லுங்கள். அசம்பாவிதங்கள் நடக்க கூடாது என்பதே நமது விருப்பம். திருடர்களும், அசம்பாவிதங்களும் நம்மிடம் சொல்லிக் கொண்டு வருவதில்லை. எனவே வீட்டை விட்டு புறப்படும் போதே உங்கள் குழந்தைகளிடம் அவர்கள் எப்படி நடந்துகொள்ள வேண்டும் என்பதைச் சொல்லுங்கள்.
வீட்டை விட்டுப் புறப்படும் போது உங்கள் கைத்தொலைபேசி கமராவை எடுத்து உங்கள் குழந்தைகளைப் போட்டோ எடுங்கள். ஒருவேளை உங்கள் குழந்தை எங்கேனும் தவறிப் போனால் கண்டுபிடிக்க பேருதவியாய் இருக்கும். படத்தைக் காண்பித்து இதுதான் குழந்தை என விசாரிக்க உதவியாக இருக்கும். தொழில் நுட்பம் இன்றைக்கு வெகுவாக வளர்ச்சியடைந் திருக்கிறது. அவற்றை குழந்தைகள் பாதுகாப்புக்காக பயன்படுத்துவதற்கு இது ஒரு சிறிய உதாரணம்!
அதேபோல் ஒரு வேளை குழந்தை தவறினால் எந்த இடத்தில் சந்தித்துக் கொள்வது என்பதைச் சொல்லிக் கொடுங்கள்.
ஒருவேளை தவறினால் உதவி கேட்பது யாரிடம் என்பதைக் குழந்தைக்குச் சொல்லிக் கொடுங்கள். உதாரணமாக காவலரிடம் உதவிகேட்க வேண்டுமெனில், உடையை மட்டும் சொல்லாமல் &#39;பேட்ஜ்&#39; அணிந்திருப்பார். இந்த &#39;லோகோ&#39; உடையில் இருக்கும் என்பன போன்ற விஷயங்களையும் சேர்த்தே சொல்லிக் கொடுங்கள்.
உங்கள் குழந்தைகள் விளையாடப் போவதிலோ, நண்பர்களுடன் வெளியே போவதிலோ தவறில்லை. ஆனால் குழந்தைகள் எங்கே இருக்கிறார்கள்? யாருடன் இருக்கிறார்கள் போன்ற விஷயங்களையெல்லாம் நீங்கள் அறிந்து கொள்ள வேண்டியது அவசியம்.
வெளியே போறேன்னு சொன்னான், எங்கே போனான், யார் கூடபோனான்னு தெரியலையே&#39; என புலம்பும் நிலையை வைத்துக் கொள்ளாதீர்கள். பக்கத்து தெருவுக்குப் போனால் கூட சொல்லி விட்டுப் போகும் பழக்கத்தைக் குழந்தை களுக்கு ஊட்டுங்கள்.
கொஞ்சம் பெரிய பிள்ளைகளெனில் அவர்களுடன் செல்போன் தொடர்பில் இருங்கள். அவர்கள் பாதுகாப்பற்ற இடத்தில் இருப்பதாகத் தோன்றினால் கவனத்தை அதிகப்படுத்துங்கள்.
கடை வீதிக்குப் போகும் போது குழந்தையைக் கூட்டிக் கொண்டு போனால் முதல் கவனம் குழந்தையின் மீது இருக்கட்டும். அழகான புடவை யைப் பார்த்து குழந்தையை விட்டு விடாதீர்கள். பெற்றோரின் கவனம் சிதறும் நேரம் பார்த்து குழந்தையை யாரேனும் கடத்திச் செல்லும் வாய்ப்பு உண்டு. யாரேனும் உங்கள் குழந்தையை உற்றுக் கவனிப்பதாக தோன்றினால், அவர்களிடம் போய் சும்மா பேசுங்கள். முடிந்தால் உங்கள் செல்போன் கமராவில் அவரை படம் எடுங்கள். நீங்கள் அவரைக் கவனித்தீர்கள், அவருடன் பேசினீர்கள் என்றாலே &#39;அடையாளம் தெரிந்து விட்டது&#39; என அந்த நபர் விலகி விடுவார்.
உங்கள் குழந்தையை யாராவது நெருங்குகிறார்கள், பேசுகிறார்களெனில் உடனே அந்த இடத்திற்குச் செல்லுங்கள் அந்த நபரைப் பற்றிய விவரங்களைக் கேளுங்கள்.
உங்கள் குழந்தையின் பாதுகாப்புக்கு முதல் தேவை என்ன தெரியுமா? உங்களிடம் உங்கள் குழந்தை பாதுகாப்பை உணர்வது தான். &#39;என்ன பிரச்சினையானாலும் அம்மா பார்த்துக் கொள்வார். அப்பா பார்த்துக் கொள்வார்&#39; எனும் ஆழமான நம்பிக்கை குழந்தைகளுக்கு இருக்க வேண்டியது அவசியம்.
அதற்கு முதல் தேவை குழந்தை களிடம் போதுமான அளவு நேரம் செலவிடுவதாகும். குழந்தைகளின் மனநிலை எப்படி இருக்கிறது அவர் களுடைய நாள் எப்படிப் போகிறது? அவர்கள் என்ன பண்ணினார்கள்? போன்ற எல்லா விஷயங்களையும் அன்புடன் கேட்டறியுங்கள். அவர்க ளுக்கு ஒரு நல்ல ஆறுதல் தோளாக இருக்க வேண்டியது அவசியம்.
குறிப்பாக பாடசாலை செல்லும் குழந்தைகள், பதின் வயதுப் பிள்ளை களிடமெல்லாம் அதிக நேரம் உரையாடலில் செலவிடுங் கள் அவர்களுடைய வழி களைச் செம்மைப்படுத் தவும், அச்சுறுத்தல்கள் பற்றி அவர்கள் அறிந்து கொள்ளவும் உங்கள் உரையாடல் உதவ வேண்டும் அவர்களு டைய பயங்கள், கவலைகள் எல்லாம் உங்களுக்குத் தெளிவாகத் தெரிய வேண்டும்.
&#39;ஐயோ இதெல்லாம் நான் எப்படி அம்மா கிட்டே சொல்வது&#39; என குழந்தை நினைக்கக் கூடாது. &#39;எதுவா இருந்தாலும் அம்மாவிடம் சொல்வேன்&#39; என குழந்தை நினைக்குமளவுக்கு இயல்பாகப் பழகுங்கள்.
பள்ளிக்கூடத்திற்குக் குழந்தைகள் நடந்து போகிறதென வைத்துக் கொள்ளுங்கள். குழந்தைகளோடு சிறிது நாட்கள் நீங்களும் கூடவே நடந்து செல்லுங்கள். சாலையில் எப்படி நடப்பது, எங்கெங்கே கவன மாக இருப்பது போன்ற விஷயங்களைச் சொல்லிக் கொடுங்கள். எந்த இடம் பாதுகாப்பானது, யாரிடம் உதவி கேட்கலாம் போன்ற விஷயங்களையும் அவர்கள் அறிந்து வைத்திருக்க வேண்டியது அவசியம்.
ஒருவேளை பொது வாகனங்களில் பயணிக்கும் குழந்தையெனில் பஸ் தரிப்பிடத்துக்குப் போய் குழந்தைக்கு எந்த பஸ், எங்கே ஏறுவது எங்கே இறங்குவது, எப்படி ஏறி இறங்குவது போன்ற விஷயங்களைப் பழக்குங்கள். பஸ் பயணத்தில் அச்சுறுத்தலெனில் ஓட்டுநரை அணுக குழந்தைக்குச் சொல்லிக் கொடுங்கள்.
பயணத்தின் போது எப்படி நடந்து கொள்ள வேண்டும். பாதுகாப்பு விஷ யங்கள் என்னென்ன தெரிந்திருக்க வேண்டும். போன்றவையெல்லாம் குழந்தைகள் அறிந்து வைத்திருப்பது அவசியமானது!
தெரியாத நபர் &#39;லிஃப்ட்&#39; கொடுத்தால் மறுக்கப் பழக்குங்கள். ஒவ்வொரு முறையும் உங்களிடம் அனுமதி வாங்கச் சொல்லுங்கள்!
குழந்தைகள் பயணிக்கையில் எப்போதும் ஒன்றிரண்டு பேராக நடப்பது, பஸ்ஸில் பயணிப்பது பாதுகாப்பானது. தனியே எங்கே செல்வதாக இருந்தாலும் உங்களுக்குத் தகவல் தெரிய வேண்டும்.
வாகனங்கள் குழந்தைகளின் மிகப் பெரிய எதிரிகள் அதுவும் நகர்ப்புறங் களில் வசிப்பவர்கள் பத்து மடங்கு கவனம் செலுத்த வேண்டியது அவசி யம். இரண்டு விதமான ஆபத்துகள் வாகன விஷயத்தில் உண்டு.
ஒன்று விபத்து. நிறுத்தப்பட்டிருக்கும் வாகனங்களின் பின்னாலோ, பக்க வாட்டிலோ குழந்தைகள் போகாமல் இருக்க வேண்டும். குறிப்பாக வாகன டயரின் அருகே நின்று பேசுவது போன்ற விஷ யங்களை தவிர்க்க வேண்டும். வாக னங்கள் வரும் வீதிகளில் குழந்தைகள் எப்படி நடந்துகொள்ள வேண்டும் என்பதைச் சொல்லிக் கொடுங்கள்.
இரண்டாவது கடத்தல் குழந்தைகள் கடத்துபவர்கள் வாகனங்களையே பயன்படுத்துகிறார்கள். குழந்தைகளை வசீகரிக்கும் விதமாக சொக்லேட், பொம்மை போன்ற ஏதாவது பொருளைக் காட்டி அவர்கள் காரின் அருகே வந்ததும் சுருட்டிக் கொண்டு பறந்து விடுவது அவர்களுடைய திட்டம்.
தெரியாத நபர் இருக்கும் காரின் அருகே எக்காரணம் கொண்டும் போக வேண்டாம் என குழந்தைகளைப் பழக்குங்கள்!
உங்க தொலைபேசி இலக்கம் உங்கள் குழந்தைக்குத் தெரியுமா? தெரியாவிட் டால் முதலில் அதைச் சொல்லிக் கொடுங்கள். பாடசாலை செல்லத் தொடங்கிவிட்டால், வீட்டு விலாசத்தை யும் கூடவே சொல்லிக் கொடுங்கள்.
பலரும் செய்யும் தப்புகளில் ஒன்று தங்கள் முழுப் பெயரைக் குழந்தைக் குச் சொல்லிக் கொடுக்காதது தான். உன்னோட அப்பா பேரென்ன என கேட்டால் &#39;ராஜூ&#39; என்று குழந்தை சொல்வதை விட &#39;சுப்ரமணிய ராஜூ&#39; என சொல்வது அதிக பயன்தரும். அப்பா, அம்மாவின் முழுப் பெயரை குழந்தைகளுக்குச் சொல்லிக் கொடுங்கள்.
வீட்டுக்குப் பக்கத்தில் இருக்கும் சில முக்கிய அடையாளங்களையும் குழந்தைக்குச் சொல்லிக் கொடுங்கள். அவ்வப்போது வீட்டில் விளையாட் டாக குழந்தையிடம் திருடன் பொலிஸ் விளையாட்டை விளையாடி தொலை பேசி இலக்கம், விலாசம் எல்லாம் கேட்டு பழக்கப்படுத்துங்கள்.
வெளியூரில் போய் ஏதாவது ஹோட் டலில் தங்குகிறார்களெனில் அந்த ஹோட்டலின் பிஸினஸ் கார்ட்/ விசிடிங் கார்ட் நான்கைந்து எடுத்து குழந்தை யின் பாக்கெட்களில் போட்டு வைப்பது நல்லது. தவறிப்போனால் ஹோட்டல் பெயரும், தொடர்பு எண்களும் அவர் களிடம் இருக்கும்! பொது இடங்களுக் குப் போகும் போது குழந்தைகளின் உடல் நலத்தையும் கவனத்தில் கொள் ளுங்கள். தண்ணீர் விளையாட்டெனில் கொஞ்சம் மேலதிக துணி மணிகள் கைவசம் இருக்கட்டும். வெயில் எனில் குடை தொப்பி போன்றவை நிச்சயம் தேவை.
