அம்பகமுவ பலகைப்பாலத்தைதிருத்துவதற்கு நடவடிக்கை


(கொட்டகலை குறூப் நிருபர்)
அம்பகமுவ பிரதேச செயலாளர் பிரதேசத்திற்குட்பட்ட பேரகொல்ல அர்சலேன கிராமங்களுக்குச்செல்லும் பலகை பாலம் பெரும் அவலநிலையில் இருப்பதால் இக்கிராம மக்கள் பெரும் அசெளகரியங்களை எதிர்நோக்கி வருகிறார்கள்.
இப்பலகைப்பாலத்தின் பலகைகள் பலவாறு உழுத்துப்போய் விழுந் தருவாயில் இருப்பதால் போக்குவரத்துக்கு உசிதமற்றதாகக் காணப்படுகிறது.
இது சம்பந்தமாக அம்பகமுவ பிரதேச செயலாளர் ஆர். எம். பி. புஸ்பகுமார கருத்து தெரிவிக்கையில் இவ்வாறு உழுத்துப்போயுள்ள பலகைகளை அகற்றிவிட்டு புதிதாக பலகையிட்டு பாலம் அமைக்க நடவடிக்கை எடுக்கப்பட்டு வருவதாக தெரிவித்தார். (ஐ-ஞ)
