ஹவாய்தீவு பழங்குடியினரின் தனித்துவமானவிளையாட்டு கடலலைச் சறுக்கு


ர்பிங்’ என்பது ஒரு வகையான அலைச் சறுக்கு நீர் விளையாட்டு ஆகும். கடல் அலை வேகமாக வரும் போது அதில் ஒரு பலகையில் நின்றபடி சறுக்கி வருவது தான் ‘சேர்பிங்’ எனப்படுகிறது.
1700 ம் ஆண்டுகளில் இருந்தே ஹவாய் தீவுகளில் இந்த விளையாட்டு இருந்துள்ளது. ஹவாய் தீவில் வசித்த பல்வேறு பழங்குடி இன மக்களிடையே இந்த சேர்பிங் போட்டி நடந்துள்ளது. தங்களின் ஆதிக்கத்தையும், தங்கள் இனத்தின் சிறப்பை உணர்த்தவும் பழங்குடி இன தலைவர்கள் இடையே சேர்பிங் போட்டிகள் நடந்துள்ளன. தலைவர்கள் சேர்பிங் செய்ய தனி கடற்கரையும் மற்றவர்களுக்கு தனி இடமும் ஒதுக்கி உள்ளனர்.
சாதாரண மக்கள் 3.6 மீட்டர் நீளமுள்ள சறுக்குப் பலகையையும், தலைவர்கள் 7.2 மீட்டர் நீளமுள்ள சறுக்குப் பலகையும் பயன்படுத்தி சேர்பிங் செய்துள்ளனர். ஐரோப்பியர்கள் ஹவாய் தீவில் குடியேறியபோது இந்த விளையாட்டு தனது முக்கியத்துவத்தை இழந்தது. பின்னர் 1900 ம் ஆண்டுகளில் இந்த விளையாட்டு புத்துயிர் பெற்றது.
நவீன சேர்பிங் விளையாட்டின் தந்தை என்று அமெரிக்காவின் டியூக் காஹனாமாகோ கருதப்படுகிறார். இவர் ஒரு ஒலிம்பிக் நீச்சல் வீரரும் கூட. பழம்பெரும் திரைப்பட நடிகர்கள் ஜோன் வெயின், அனிதா ஸ்டீவர்ட் ஆகியோர் உட்பட பல்வேறு நடிகர், நடிகைகளுடன் இவர் சில திரைப்படங்களில் சேர்பிங் காட்சிகளில் நடித்துள்ளார்.
சேர்பிங் செல்பவர்கள் தங்கள் காலுடன் சறுக்குப் பலகையை இணைத்துக் கட்டி இருப்பார்கள். இதனால் ஒருவர் தவறி தண்ணீரில் விழுந்தாலும் அவரது கட்டுப்பாட்டில் இருந்து சறுக்குப் பலகை விலகிச் செல்லாது.* பொங்கி வரும் அலையின் வளைவுப் பகுதியை ஒட்டியே சேர்பிங் செய்ய வேண்டும்.
* சக வீரருக்கு பாதிப்பு ஏற்படுத்தும் வகையில் கடல் அலையை மறித்துக் கொண்டு நிற்பதும், பாம்பு போல வளைந்து நெளிந்து சென்று சக வீரருக்கு இடைஞ்சல் செய்வதையும் “ஸ்நேக்கிங்” என்று அழைப்பார்கள். இது விதி முறைகளுக்கு முரண்பட்டதாகும்.
* போட்டியின் போது தனது கட்டுப்பாட்டில் இருந்து சறுக்குப் பலகையை கழற்றிவிடுவதும் தவறான செயல் ஆகும். இதனால் கட்டுப்பாடு இல்லாமல் செல்லும் சறுக்குப் பலகை பிற வீரர்களுடன் மோதி பாதிப்பை ஏற்படுத்தும் என்பதால் இப்படி செய்வது தடுக்கப்பட் டுள்ளது.
மனிதர்களைப் போல சேர்பிங் விளையாட்டில் நாய்களும் ஈடுபடுத்தப்படுகின்றன. உலகிலேயே முதன் முதலாக சேர்பிங் செய்தது சோயி என்ற நாய், அமெரிக்காவைச் சேர்ந்தது. 2006 ம் ஆண்டு கலிபோர்னியா நகரில் முதலாவது உலக நாய்கள் சேர்பிங் சேர்பிங் சாம்பியன் போட்டிகள் நடைபெற்றன. இதில் 50 க்கும் மேற்பட்ட நாய்கள் கலந்து கொண் டன.
இந்த போட்டிகளின் மூலம் கிடைக்கும் வருமானம் மிருகங்களுக்கான நலச் சங்கமான ‘பாவஸ்’ என்ற அமைப்பிற்கு அளிக்கப்படு கிறது.
