அழிந்து அழிந்து மீண்டும் உருவாகும் பூமி


இந்த உலகம் உருவாகி சுமார் 454 கோடி ஆண்டுகள் ஆகின்றன. சூரியனுக்கும் இதே வயதுதான். இந்த கோளில் மட்டும்தான் உயிர்கள் வாழ்வதற்கான சூழல் உள்ளது. இங்கே ஒட்சிசன் சுவாசிக் காத உயிரினங்களும் கூட உண்டு. அதேபோல கொதிக்கும் நீரிலும் கரிக்கும் உப்பிலும், உறையும் பனியிலும் வாழும் உயிரினங்களும் இருக்கின்றன. நமது மனித இனம் வாழ்வதற் காகத்தான் இந்த உலகம் உருவானதா? இல்லவே இல்லை. நாம் இந்த பூமியில் வழிப் போக்கர்கள் தான். ஆனாலும் கூட நாம் தான் இந்த புவியின் இயற் கையை ஆட்டிப் படைக்கி றோம்.

பூமியின் இரு துருவங்களும் ஒரு பனிக் குல்லாயை மாட்டிக் கொண்டு திரிகின்றன. ஆனால் இதன் உள்ளே, மையப்பகுதி இரும்பு நிக்கல் கலந்த குழம்பினால் கொதித்துக் கொண்டு இருக்கிறது. அதனால் பூமிக்கு காந்தப்புலனும் உள்ளது. பூமியின் வட துருவம் ஆர்ட்டிக் என்றும், தென் துருவம் அந்தாட்டிக் என்றும் அழைக்கப்படுகிறது. இதன் ஏராளமான தாது வளங்களும், அதன் விளைவாய் உருவான உயிரினங்களும், மனித சமுதாயத்துக்குப் பெரிதும் உதவுகின்றன.

பூமியின் ஆற்றல் மிகுந்த இரசாயன பரிணாமத்தால் சுமார் 400 கோடி ஆண்டுகளுக்கு முன் தானாகவே இரட்டிப்பான ஒரு மூலக்கூறின் மூலம் உலகின் பொதுமூதாதையரான ஓரு உயிரி உருவானது. அதன் பின் உயிரினங்களின் தொடக்க கால பரிணாமம், முதல் ஒளிச் சேர்க்கை உயிரி வந்த பின்னரே தொட ங்கியது. ஒளிச் சேர்க்கையின் வயது 350 கோடி ஆண்டு கள். அதற்கு முன் வாழ்ந்த உயிரிகள் எல்லாம் ஐதரசன், ஐதரசன் சல்பைட்டை பயன்படு த்தி உயிர் வாழ்ந்தன. சுமார் 30 கோடி ஆண்டுகளுக்கு முன் வந்த சயனோ பாக் டீரியா, (Cyanobac teria) என்ற நீலப் பச்சை பாசிதான். இந்த உலகை ஒட்சிசன் நிறை ந்த உலகாக ஒட்சிசன் உள்ள வளி மண்டலமாக என உலகின் முகவமைப் பையே மாற்றிய ஜாம்பவான். நாம் சுவாசிக்க ஒட்சிசனை உருவாக்கிய பெருமை இந்த நீலப் பச்சை பாசிக்கு உண்டு. இதற்கு அப்புறம் உயிரின் பரிணாமம் பெரும் வீச்சுடன் நடைபெற்றது. அது போல 350 கோடி ஆண்டுகளுக்கு முன்புதான் பூமியின் காந்தப் புலன், பரப்பு உருவாயிற்று. அதன்ஈர்ப்பு விசை யால்தான் வளிமண்டலம் ஓடிப் போகாமல் காப்பாற்றப்பட்டுள்ளது.

உலகம் உருவானதிலிருந்து ஏராளமான பேரழிவுகள் ஏற்பட்டுள்ளன. அவை மூலம் ஒட்டுமொத்த உயிரின அழிவு நேரிட்டுள்ளன. இதுவரை உருவான உயிரினங்களில் சுமார் 98% இந்தப் பேரழிவுகளால் உலகத்தின் முகத்திலிருந்து துடைத்து எறியப்பட் டன. அதுவும் பெர்மியன் (பேர்மியன்) காலத்தில் நிகழ்ந்த அழிவுதான் பெரும் சாவு (Great Dying) நிறைந்த பேரழிவு என்று சொல்லப்படுகிறது. இந்த மகா அழிவு சுமார் 250 கோடி ஆண்டுகளுக்கு முன் நிகழ்ந்தது. அதில் 96% கடல் வாழ் உயிரிகளும் மற்றும் 70% நில ஜீவன்களும் ஒட்டு மொத்தமாய் இந்த உலகை விட்டுசென்றுவிட்டன. பூச்சிகளையும் இந்த ஆழிப்பேரலை அழிவு விட்டு வைக்கவில்லை. அழிந்து போனவைக ளில் முக்கியமானவை பாலூட்டிகள் போலிருந்த ஊர்வன. இந்த அழிவுக்குப் பின் சுமார் 30 கோடி ஆண்டுகளுக்குப் பின்தான் முதுகெலும்பிகள் தங்களின் இடத்தை ஆக்கிரமிப்பு செய்தன.

இன்று உலகில் லிச்சனிஸ் (Lichens) காளான்கள், பக்டீரியா என அனைத்து தாவர, விலங்கினங்களை உள்ளடக்கிய சுமார் 1.13 கோடி உயிரின வகைகள் இந்தப் புவியில் வாழ்ந்து கொண்டிருக் கின்றன. இவற்றில் பூச்சிகள் மட்டுமே சுமார் 50,000,000 இனங்கள் உள்ளன. முதுகெலும்பில்லாதவை 6,755,830 இனங்கள், முதுகெலும்பிகள் 80,500 வகைகள், மொத்த தாவங்கள் 390,700 வகைகள்.
