கிழக்கில் சர்வகட்சி ஆட்சிக்கு ஐ.தே.க.வின் மூன்று நிபந்தனைகள்


கிழக்கு மாகாணத்தில் சர்வகட்சி ஆட்சியொன்றை அமைக்க அரசாங்கம் முயற்சிக்கின்றமை வரவேற்கத்தக்கது. 
இதில் ஐ.தே.க.வின் பங்களிப்பும் இடம்பெறவேண்டுமாயின் மூன்று நிபந்தனைகள் அரசாங்கத்தரப்பினர் ஏற்றுக்கொள்ளவேண்டும் என்று ஐ.தே.க.வின் 
பொதுச்செயலாளரும் பாராளுமன்ற உறுப்பினருமான திஸ்ஸ அத்தநாயக்க தெரிவித்தார்.
எதிர்க்கட்சித் தலைவர் அலுவலகத்தில் இன்று நடைபெற்ற ஊடகவியலாளர் சந்திப்பின் போதே அவர் மேற்கண்டவாறு கூறினார்.
அவர் தொடர்ந்தும் கூறுகையில்,
வடமாகாண தேர்தலுக்கான திகதியை உறுதிப்படுத்தி அறிவிக்க வேண்டும்.அத்துடன் நல்லிணக்க ஆணைக்குழுவின் பரிந்துரைகளை நடைமுறைப்படுத்த கால அவகசமின்றி செயற்படுவதுடன் நிரந்தர அரசியல் தீர்வென்றுக்காக பாராளுமன்ற தெரிவுக்குழுவை உடனடியாக அமைக்க வேண்டும். இந் நிபந்தனைகள் தொடர்பில் 
அரசு அவதானம் செலுத்துமேயானால் கிழக்கு மாகாணத்தில் உத்தேச சர்வகட்சி ஆட்சியொன்றுக்கு ஐ.தே.க. ஆதரவு வழங்குமெனக்கூறினார்.



