கிழக்கு அரசாங்க உத்தியோகத்தர்இடமாற்றப் பட்டியல் வெளியீடு

அட்டாளைச்சேனை மத்திய நிருபர்
கிழக்கு மாகாண அரச உத்தியோகத்தர்களின் 2012ம் ஆண்டு, இடமாற்றப்பட்டியல் வெளியிடப்பட்டுள்ளது. கிழக்கு மாகாண பிரதிப் பிரதம செயலாளர் (நிர்வாகம்) அலுவலகத்தினால் வெளியிடப்பட்டுள்ள இடமாற்றப் பட்டியல் 2012.01.01ம் திகதி முதல் அமுலுக்கு வரும்.
முகாமைத்துவ உதவியாளர் சேவை, நிகழ்ச்சித் திட்ட உதவியாளர் சேவை, இலங்கை தொழில்நுட்ப உத்தியோகத்தர் சேவை, கணனித் தரவு பதிவு இயக்குனர், அலுவலகப் பணிப்ளர் சேவை போன்ற உத்தியோகத்தர்கள் ஊழியர்களுக்கு இடமாற்றம் வழங்கப்பட்டுள்ளது.
கிழக்கு மாகாண பிரதிப் பிரதம செயலாளரினால் கடந்த ஜூன் மாதம் கோரப்பட்ட இடமாற்ற விண்ணப்பத்தின் அடிப்படையில், இடமாற்றப்பட்டியல் தயாரிக்கப்பட்டுள்ளது. 2012 வருடாந்த இடமாற்றம் தொடர்பான விபரங்களடங்கிய சுற்று நிருபம், பிரதம செயலாளர் வீ.பி. பாலசிங்கத்தினால் வெளியிடப்பட்டிருந்தது. (ஐ-ஞ)
