சீனா மீது அமெரிக்கா உயிரியல் ஆயுதப் பிரயோகிப்பு?

<p>அமெரிக்கா&nbsp; தமது நாட்டின் மீது உயிரியல் ஆயுதத்தை பிரயோகித்துள்ளதாக சீனா குற்றஞ்சாட்டியுள்ளது.</p><p>இதன்விளைவே அங்கு தற்போது பரவிவரும் புதியவகை பறவைக்காய்ச்சலுக்கு காரணமெனவும் சீனா தெரிவித்துள்ளது.</p><p>சீன இராணுவத்தின் உயர் அதிகாரிகளில் ஒருவரான கேர்ணம் டாய் ஷூ என்பவரே இத்தகவலை வெளியிட்டுள்ளார்.</p><p><img src="../image_article/article-2307170-19370CA5000005DC-964_634x409.jpg" alt="http://www.virakesari.lk/image_article/article-2307170-19370CA5000005DC-964_634x409.jpg" width="600" /></p><p>அமெரிக்கா தனது நாட்டினுள் H7N0 வைரஸை பரவ வைத்துள்ளதாக அவர் குறிப்பிட்டுள்ளார்.</p><p>பறவைக்காய்ச்சல் வைரஸானது ஆயுதமாக உருவாக்கப்பட்டுள்ளதாகவும் இது 2003 ஆம் ஆண்டு சீனாவில் பரவிய சார்ஸைப் போன்றதெனவும், இதனையும் அமெரிக்காவே உருவாக்கியதாகவும் ஹூ தெரிவித்துள்ளார்.</p><p>அவரது குற்றச்சாட்டானது தற்போது பெரும் பரபரப்பினை ஏற்படுத்தியுள்ளது.</p><p><img src="../image_article/article-2307170-19370B87000005DC-429_634x422.jpg" alt="http://www.virakesari.lk/image_article/article-2307170-19370B87000005DC-429_634x422.jpg" width="600" /></p><p>எனினும் இக்குற்றச்சாட்டுக்கு அமெரிக்கா உடனடியாக மறுப்பு தெரிவித்துள்ளது.</p><p>சார்ஸ் 'SARS' (Severe acute respiratory syndrome) என்றறியப்படும் ஒரு வகை நுரையீரல் அழற்சி நோயானது கடந்த 2002ஆம் ஆண்டு நவம்பரிலிருந்து&nbsp; 2003 ஜூலை வரையான காலப்பகுதியில் உலகளவில் சுமார் 8000 க்கும் அதிகமானோர் பாதிக்கப்படவும் 916 பேர் உயிரிழக்கவும் காரணமாக இருந்தது.</p><p>இந் நோய் ஏற்பட்டு சில வாரங்களிலேயே 37 நாடுகளுக்கு இது பரவியதால் அக்காலப்பகுதியில் பெரும் பரபரப்பினை இது ஏற்படுத்தியிருந்தது.</p><p>ஹொங்கொங்கிலேயே இந் நோய் பரவ ஆரம்பித்ததாகத் தெரிவிக்கப்படுவதுடன் சீனாவில் இந்நோய்த் தாக்கமானது பெரும் சர்ச்சையைத் தோற்றுவித்திருந்தது.</p><p>சீனாவில் இந் நோய் வேகமாகப் பரவி வந்தபோது அந்நாடு இது குறித்த தகவல்களை வெளியுலகுக்கு மறைத்ததாலேயே மிக விரைவாக சார்ஸ் நோய் உலகெங்கும் பரவியதாக மேற்குலக நாடுகள் குற்றம் சாட்டின.</p><p>சார்ஸ் தொற்றும் அதனாலான பொருளாதாரப் பாதிப்பும் சீனாவில் பாரிய அரசியல் நெருக்கடியை அக்காலப்பகுதியில் ஏற்படுத்தியது. அதனை மூடிமறைத்தும், தடுப்பு நடவடிக்கைகளை முன்னரே எடுக்காமல் விட்ட சீன அதிகாரிகள் நிலைமையைக் கட்டுப்பாட்டுக்குள் கொண்டுவரத் தவறிவிட்டதால் அந்நாட்டு அரசாங்கம் பெரும் இக்கட்டான சூழ்நிலைக்குத் தள்ளப்பட்டது.</p><p><img src="../image_article/outbreak.jpg" alt="http://www.virakesari.lk/image_article/outbreak.jpg" width="600" /></p><p>&nbsp;சார்ஸ் சீனாவின் பொருளாதாரத்தினை ஆட்டம் காணவைத்தது என்றால் அது மிகையல்ல.&nbsp; ஆசியாவின் சக்தியாகத் தன்னை நிலைநிறுத்திக்கொள்ளும் பொருட்டு அக்காலப்பகுதியில் கடுமையாகப் போராடி வந்த சீனாவுக்கு சார்ஸ் ஒரு சாபக்கேடாக அமைந்தது.</p><p>இந்நிலையில் தற்போது பரவிவரும் பறவைக்காய்ச்சலுக்கு சீனா எவ்வாறு முகங்கொடுக்கப் போகின்றது என முழு உலகமும் கவனித்து வருகின்றது.</p>