வெலிக்கடை சிறைக் கைதிகளிடம் வெற்றுப் பத்திரத்தில் கையொப்பம் பெறப்பட்டுள்ளதாக குற்றச்சாட்டு


கொழும்பு வெலிக்கடை சிறைச்சாலைக்கு சென்ற நூற்றுக்கும் அதிகமான பாதுகாப்புப் படையினர் அங்குள்ள கைதிகளிடமிருந்து வெற்றுப்பத்திரத்தில் கையொப்பம் பெற்றுள்ளதாக முன்னிலை சோசலிசக் கட்சி குற்றம் சுமத்தியுள்ளது.
இச்செயலானது சர்வதேச விதிமுறைகளை மீறும் செயல் எனவும் அக்கட்சி சுட்டிக்காட்டியுள்ளது.
குற்றப் புலனாய்வுப் பிரிவு, பயங்கரவாத தடுப்புப் பிரிவு மற்றும் கொழும்பு குற்றப் புலனாய்வுப் பிரிவு அதிகாரிகள் உள்ளிட்ட நூற்றுக்கும் அதிகமான பாதுகாப்புப் பிரிவினர் கடந்த புதன்கிழமை வெலிக்கடை சிறைச்சாலைக்கு சென்று கைதிகளிடம் கையொப்பம் பெற்றுள்ளனர்.
இவ்வாறான விடயங்கள் பாரிய சந்தேகத்தை தோற்றுவிப்பதாக அக்கட்சி தெரிவித்துள்ளது.

