பாடசாலை மாணவர்கள் மத்தியில் விவசாயத்துறையை ஊக்குவிக்க நடவடிக்கை


(இறக்காமம மத்திய நிருபர்)
விவசாயத் துறையை பாடசாலைப் மாணவர்கள் மத்தியில் ஊக்கப்படுத்துவதற்காக பாடசாலையை மாதிரி விவசாய பாடசாலையாக மாற்றியமைக்கும் பொருட்டு அம்பாறை மாவட்டத்துக்குட்பட்ட 06 பாடசாலைகள் தெரிவு செய்யப்பட்டு அம்பாறை மாவட்ட விவசாய திணைக்களத்தின் தீர்மானத்துக்கிணங்க பிரதி விவசாய பணிப்பாளர் பூ. உலகநாதனின் அலுவலகத்தில் விவசாய உபகரணங்கள் கையளிக்கும் நிகழ்வு அண்மையில் நடைபெற்றது.
இந்நிகழ்வில் மஜீட்புர வித்தியாலயம், இசங்கனிசீமை கமர் வித்தியாலயம், நிந்தவூர் அஸ்றக் தேசிய பாடசாலை, தெய்யதகண்டிய ரத்ஹெலகம வித்தியாலயம், பதியத்தலாவை தேசிய பாடசாலை, அம்பாறை வாவின்ன வித்தியாலயம் போன்ற பாடசாலைகள் பங்குபற்றின. இப்பாடசாலைகளிலிருந்து தெரிவு செய்யப்பட்ட மாணவர்கள், ஆசிரியர்களுடன் அதிபர்களும் கலந்துகொண்டனர். 
மேலும் விவசாய உயர் அதிகாரிகளால் நீர் முகாமைத்துவம், மண்ணில்லா விவசாயம் போன்ற விடயங்கள் தொடர்பாய் விளக்கமளிக்கப்பட்டதுடன் நீர்த்தாங்கி நீர் இறைக்கும் இயந்திரம் மண்ணில்லா பயிர் செய்கைக்கான உபகரணங்களும் பாடசாலைகளுக்கு வழங்கப்பட்டது. மேலும் இச் செயற்பாட்டின் மூலம் புதிய விவசாய தொழில்நுட்பங்கள் மாணவர்க ளூடாக பெற்றோரை சென்ற டைவதோடு விவசாயத்துறையில் ஆர்வம் அற்றிருக்கும் மாணவ சமூகத்தை விவசாயத்துறையில் பங்களிப்புச் செய்ய வைப்பதனை நோக்காக கொண்டு இந்நிகழ்வு ஏற்பாடு செய்யப்பட்டிருந்தது.
