அக்கரைப்பற்றில் அடாவடித்தனங்களுக்கு முடிவு காலம் வந்துவிட்டது: ஹக்கீம்


அக்கரைப்பற்றில் இனிமேல் அட்டகாசங்களையும் அடாவடித்தனங்களையும் முடிவுக்குக் கொண்டு வரக்கூடிய சூழ்நிலை ஏற்படுத்தப்பட்டிருப்பதாக ஸ்ரீ லங்கா முஸ்லிம் காங்கிரஸ் தலைவரும் நீதியமைச்சருமான ரவூப் ஹக்கீம் தெரிவித்தார்.
அக்கரைப்பற்று பகுதியில் நேற்று இடம்பெற்ற கூட்டமொன்றில் உரையாற்றும் போதே ஹக்கீம் மேற்கண்டவாறு தெரிவித்தார். தொடர்ந்து கருத்து தெரிவித்த அவர்,
அக்கரைப்பற்றில் இனிமேல் அடாவடித்தனங்களுக்கு முடிவு காலம் வந்துவிட்டது. புதிய பொலிஸ்மா அதிபர், தேர்தல் ஆணையாளர் ஆகியோர் தத்தமது கடமையை சிறப்பாக நிறைவேற்றி வருவதாக தான் நம்புகின்றேன், இங்குள்ள அமைச்சரின் அடாவடித்தனங்களுக்கு ஒத்துழைப்பு வழங்கி வரும் பொலிஸ் அதிகாரி ரணகலவுக்கு எதிராக நடவடிக்கை எடுக்கப்பட்டு அவரின் சீருடை கழற்றப்படுவதற்கு உரிய காலம் வந்துவிட்டது.
ஸ்ரீ லங்கா முஸ்லிம் காங்கிரஸின் எதிர்காலம் அக்கரைப்பற்றில் வெற்றிகரமாக அமைவதற்கான வியூகங்கள் வகுக்கப்பட்டுள்ளது. இது வரை இடம்பெற்று வந்த பாரிய தேர்தல் மோசடிகளுக்கு முடிவு கட்டப்பட்டுவிடும் என்றும் அமைச்சர் நம்பிக்கை தெரிவித்தார்.


