கூடங்குளத்தில் 25ல் மின் உற்பத்தி ஆரம்பம்


கூடங்குளம் அணுமின் நிலையத்தில் இம்மாதம் 25ம் திகதி மின் உற்பத்தி தொடங்கப்படும் என்று பிரதமர் அலுவ லக விவகாரங்களுக்கான இணை அமைச்சர் வே. நாராயணசாமி தெரிவித்தார்.
இது தொடர்பாக டில்லியில் அவர் கூறியது, கூடங்குளம் அணு மின் நிலையத்தில் பாதுகாப்பு அம்சங்களை முழுமையாக செய்வது அவசியம் என் பதில் மத்திய அரசு உறுதியாக உள்ளது. அதில் ஒரு சதவீத சமரசமும் செய்து கொள்ள மாட்டோம். அதனால்தான் சென்னை உயர் நீதிமன்றத்தில் அணு உலை தொடர் பான வழக்கு கடந்த புதன்கிழமை (ஆகஸ்ட் 1) விசாரணைக்கு வந்த போது மத்திய அரசு எடுத்து வரும் பாதுகாப்பு நடவடிக்கைகளை விளக்கினோம்.
அணு உலையில் இருந்து வெளியேற் றப்படும் கழிவுகளை முழுமையாக அகற்றி அதற்கு தமிழ் நாடு மாசு கட் டுப்பாட்டு வாரியத்தின் அனுமதியைப் பெற்றுள்ளோம். அதேபோல் &quot;முதலாவது அணு உலையில் பாதுகாப்பு ஏற்பாடுகள் திருப்திகரமாக இருக்கின்றன&quot; என்ற சான்றிதழை அணு உலை பாதுகாப்பு ஒழுங்கு முறை ஆணையத்திடம் இருந்து பெற்றோம். அந்த அமைப்பினர் கடந்த மூன்று மாதங்களாகக் கூடங்குளத்தில் முகாமிட்டு அணு உலையின் ஒவ்வொரு பகுதியையும் ஆய்வு செய்தனர். அவர்கள் திருப்தியடைந்த பிறகே சான்றிதழ் அளித்துள்ளனர்.
அணு உலையில் சோதனைக்காக &quot;டம்மி எரிபொருள்&quot; வைத்திருந்தோம். அதை முழுமையாக வெளியேற்றி விட்டு ஈரப்பதன் இல்லாமல் முழுமையாக உலர வைத்தோம். இத்தகைய நுட்ப மான முறைகளை மேற்கொள்வதில்தான் தாமதம் ஏற்பட்டது.
இந்த ஆண்டு ஜூன் மாதத்தில் மின் உற்பத்தி செய்ய முடியும் என ஆரம்பத்தில் கருதினோம். ஆனால் ஒழுங்குமுறை ஆணை அதிகாரிகள் அறிவுறுத்தலின்படி பாதுகாப்பு நடவடிக்கைகளை மேற் கொண்டதால் சில மாதங்கள் தாமதமாகி விட்டது. அதனால் ஒகஸ்ட் 25ம் திகதி யுரேனியத்தை அணு உலையில் செலுத்தி மின் உற்பத்தி தொடங்க திட்டமிடப்பட் டுள்ளது. அதிலும் தாமதம் ஏற்படுமானால் செப்டெம்பர் முதல் வாரத்தில் உற்பத்தி நிச்சயம் தொடங்கும்.
