பிரச்சினைகளுக்குத் தீர்வு காண மக்கள் முன்கை எடுத்தல்

இக் குழு அமைச்சர் களையும் பிரதியமைச்சர்களையும் உறுப்பினர்களாகக் கொண் டது. இக் குழுவின் உறுப்பினர்கள் தமக்கென ஒதுக்கப்ப ட்ட பிரதேச செயலாளர் பிரிவுகளில் மீள்குடியேற்றம் மற் றும் அபிவிருத்தி நடவடிக்கைகளைத் துரிதப்படுத்துகின்ற அதேவேளை வேறு முக்கியமான விடயங்களிலும் கவனம் செலுத்துவார்கள்.
நிவாரணக் கிராமங்களில் தங்கவைக்கப்பட்ட யாழ்ப்பாண மாவட்டத்தைச் சேர்ந்த 35000 பேரில் 17000 பேர் வரை யில் இதுவரை மீள்குடியேற்றப்பட்டுள்ளனர். எஞ்சியுள் ளோரை மிக விரைவில் மீள்குடியேற்ற வேண்டும் என் பதில் அரசாங்கம் கூடுதலான அக்கறை செலுத்துகின்றது.
மாவட்ட ரீதியில் பார்க்கும் போது யாழ்ப்பாண மாவட்டம் அபிவிருத்தியைப் பொறுத்த வரையில் பின்தங்கிய நிலையிலேயே உள்ளது. யுத்தம் இதற்குக் காரணம் என்று சிலர் கூறலாம். 
குறிப்பிட்ட ஒரு காலகட்டத்தில் அபி விருத்திக்கு யுத்தம் தடையாக இருந்தது உண்மையே. ஆனால் அதுவே முழுக்க முழுக்கக் காரணம் எனக் கூற முடியாது. யுத்தத்துக்கு முந்திய காலத்திலும் யாழ்ப்பாண மாவட்டத்தில் அபிவிருத்திச் செயற்பாடுகள் இடம் பெற வில்லை.
யாழ்ப்பாண மாவட்டத்தில் அபிவிருத்தி நடவடிக்கைகள் இடம்பெறாமைக்கு அங்கிருந்து தெரிவு செய்யப்பட்ட பாராளுமன்ற உறுப்பினர்களே பொறுப்பேற்க வேண்டும். தமிழ்க் காங்கிரஸ், தமிழரசுக் கட்சி, தமிழர் விடுதலைக் கூட்டணி, தமிழ்த் தேசியக் கூட்டமைப்பு ஆகிய கட்சிக ளின் பிரதிநிதிகளாக யாழ்ப்பாண மாவட்டத்திலிருந்து தெரி வாகிப் பாராளுமன்றத்துக்கு வந்தவர்களில் ஒருவராவது அப்பிரதேசத்தின் அபிவிருத்தியில் அக்கறை செலுத்தியது கிடையாது. 
இனப் பிரச்சினைக்குத் தீர்வு காண்பதே தங்கள் பிரதான பணி எனக் கூறி அபிவிருத்தியைத் தட்டிக் கழித்தார்கள். இவர்களின் ஆறு தசாப்தகால அர யலில் அபிவிருத்தியும் இல்லை. இனப்பிரச்சினைக்கான தீர்வும் இல்லை.
நிவாரணக் கிராமங்களிலுள்ள மக்களைத் தாமதமின்றி மீள் குடியேற்ற வேண்டும் என்று அடிக்கடி இவர்கள் பேசு கின்ற போதிலும் மீள்குடியேற்றம் தொடர்பாக அரசாங்கத் துடன் ஒத்துழைத்துச் செயற்படுவதற்குத் தயாராக இல்லை. ஆக்கபூர்வமான செயற்பாடு இல்லாமல் மேடையில் பேசுவதன் மூலம் எந்தப் பிரச்சினைக்கும் தீர்வு காண முடியாது.
மக்களால் தெரிவு செய்யப்படும் பிரதிநிதிகள் மக்களின் சகல பிரச்சினைகளுக்கும் தீர்வு காண்பதில் அக்கறை உள்ளவர் களாக இருக்க வேண்டியது அவசியம். ஏதேனுமொரு பிர ச்சினை தொடர்பாகவே பேசுவது என்ற நிலைப்பாட்டைப் பிரதிநிதிகள் எடுப்பது மற்றைய விடயங்களில் மக்களைக் கைவிடுவதற்குச் சமன். 
இவ்வாறான நிலையில் அரசாங்கம் இப் பிரச்சினைகளையிட்டுப் பாராமுகமாக இருப்பது வழமை. இன்றைய அரசாங்கம் இந்த வழமைக்கு மாறாகவே செயற் படுகின்றது.
அரசாங்கம் தானாகவே முன்வந்து யாழ்ப்பாண மாவட்டத்தின் மீள்குடியேற்றத்தையும் அபிவிருத்தியையும் துரிதப்படுத் துவதற்கான குழுவை நியமித்திருக்கின்றது. 
இதற்கு முன் மாவட்டத்தில் இடம்பெற்ற அபிவிருத்தி நடவடிக்கைகளும் அரசாங்கம் தானாக முன்வந்து மேற்கொண்ட செயற் பாடுகளே. தாங்களே மக்களின் பிரதிநிதிகள் என உரிமை கோரும் தலைவர்களின் பங்களிப்பு இவற்றில் இல்லை.
தங்களால் தெரிவு செய்யப்பட்ட பிரதிநிதிகள் பிரதான பிரச்சி னைகளில் செயலற்றவர்களாக இருக்கும் நிலையில் நேரடி யாகவே அரசாங்கத்துடன் தொடர்பு கொண்டு தங்கள் பிரச்சினைகளுக்குத் தீர்வு காண்பது பற்றி மக்கள் சிந்திக்க வேண்டிய நேரம் இப்போது வந்துவிட்டது.
