~ஹம்பாந்தோட்டை நவோதய 2012&#39;கைத்தொழில் வர்த்தக கண்காட்சி


ஹம்பாந்தோட்டை தினகரன் விசேட நிருபர்
		
ஹம்பாந்தோட்டை மாவட்ட வியாபாரிகள் மற்றும் இளைஞர்களை ஊக்குவிப்பதனை நோக்காகக் கொண்டு நோர்வே அரசாங்க உதவித் திட்டத்தின் கீழ் சர்வதேச நிதிக் கூட்டுத்தாபனத்தின் தென் பிராந்திய வர்த்தக சபைகளுக்கான நிதி உதவித் திட்டத்தினதும் ஸிஷிதியிளி வலய ஒருங்கிணைப்புத் திட்டத்தினதும் ஒத்துழைப்புடன் ஹம்பாந்தோட்டை மாவட்ட செயலகம், தென் பிராந்திய கைத்தொழில் அமைச்சு மற்றும் ஹம்பாந்தோட்டை மாவட்ட வர்த்தக சம்மேளனம் ஆகியன ஒன்றிணைந்து அரச, அரச சார்பற்ற மற்றும் தனியார் துறையினர் பங்குபற்றுவதுடன் நடாத்திய “ஹம்பாந்தோட்டை நவோதய 2012” கைத்தொழில் மற்றும் வர்த்தகக் கண்காட்சி ஜுன் மாதம் 08ம் திகதி தொடக்கம் 10ம் திகதி வரை அம்பாந்தோட்டை வெலிபடன்வில மகா வித்தியாலய மைதானத்தில் வெகுவிமரிசையாக நடைபெற்றது.
மாவட்ட உற்பத்தியாளர்க ளுக்கும், சேவையாளர்களுக்கும் சந்தை வாய்ப்பினை பெற்றுக் கொடுத்தல், வியாபாரிகளுக்கு நவீன தொழில்நுட்பத்தினையும், சந்தை வாய்ப்பு பற்றிய தகவல்களை வழங்குதல், வியாபார சேவைகள் வழங்குவோரிடையே ஒருங்கிணைப்பினை ஏற்படுத்தல், மாவட்ட வியாபாரிகளை தேசிய மற்றும் சர்வதேச வியாபாரிகளுடன் ஒன்றிணைத்தல், தொழிலற்ற இளைஞர் யுவதிகளுக்கு தொழில் வாய்ப்பிற்கான சந்தர்ப்பங்களினை ஏற்படுத்தல், சுயதொழில்களை ஏற்படுத்தல், தொழில் வழிகாட்டல் கண்காட்சிகளை ஏற்பாடு செய்தல் போன்ற இக் கண்காட்சியில் உள்ளடக்கப்பட்டிருந்தது.
		
இதில் 122 தொகுதிகளில் அரச, அரசசார்பற்ற, நிதி, தொழில்நுட்ப, வியாபார அபிவிருத்தி சேவைகள் இயந்திரங்கள் வாகனங்களினை வழங்கும் நிறுவனங்கள், கல்வி நிறுவனங்கள், தொழில் பயிற்சிகளை வழங்கும் நிறுவனங்கள், நடுத்தர மற்றும் சிறிய அளவிலான தொழில் முயற்சியாளர்களினதும் கண்காட்சிக் கூடங்கள் இடம்பெற்றிருந்தன.
		
முதல் நாள் நிகழ்வில் தென் மாகாண சபையின் அமைச்சர் சட்டத்தரணி யூ.டீ.பீ. ஆரியதிலக தலைமையில் ஹம்பாந்தோட்டை இந்திய துணைத் தூதரகத்தின் கொண்ஸியூலர் ஆர். ரகுநாதன் மற்றும் அம்பலாந்தோட்டை பிரதேச சபையின் தலைவர் வீ.கே. சுஜீவ ஆகியோர் கண்காட்சியினை ஆரம்பித்து வைத்தனர்.
அனர்த்த முகாமைத்துவ அமைச்சர் மஹிந்த அமரவீர தலைமையில் ஹம்பாந்தோட்டை மாவட்ட பாராளுமன்ற உறுப்பினர் வீ.கே. இந்திக ஆகியோரினால் இரண்டாம் நாள் கண்காட்சி திறந்து வைக்கப்பட்டதோடு இறுதி நாள் நிகழ்வில் தென் மாகாண முதலமைச்சர் ஷான் விஜயலால் த சில்வா, ஹம்பாந்தோட்டை மாவட்ட அபிவிருத்திக் குழுவின் தலைவர் சட்டத்தரணி நாமல் ராஜபக்ஷ ஆகியோரின் தலைமையில் ஆரம்பித்து வைக்கப்பட்டது.
கண்காட்சியினை பார்வையிட வருகை தருவோருக்காக வினோத நிகழ்வுகள், கலாசார மற்றும் இசை நிகழ்வுகளும் ஒழுங்கு செய்யப்பட்டிருந்ததோடு இவற்றில் பங்கு பற்றி தமது திறமைகளை வெளிக்காட்டுவதற்கு மாவட்ட இளைஞர் யுவதிகளுக்கு சந்தர்ப்பம் வழங்கப்பட்டதோடு இந்திய நாட்டு நாடனக் குழுவினரின் விசேட நடனக் காட்சி அனைவரையும் கவர்ந்ததோடு தினமும் பெரும் திரளானோர் இதற்கு வருகை தந்து பயன்பெற்றனர்.

