146வது பொலிஸ் தினத்தில் பொலிஸார் மக்கள் சேவகர்களாக மாறவேண்டும்

146வது பொலிஸ் தினத்தில் பொலிஸார்மக்கள் சேவகர்களாக மாறவேண்டும்


146 ஆவது பொலிஸ் தினம் செப்டெம்பர் மாதம் 3 ஆம் திகதி யான இன்று நாடெங்கிலும் வெகு விமர்சையாகக் கொண் டாடப்படுகின்றது. இந்தப் பொலிஸ் தினத்தில் பொலிஸ் உத்தி யோகத்தர்கள் மட்டுமன்றி சமூகத் தலைவர்கள், மதத் தலைவர்கள் மற்றும் பொதுமக்களும் கலந்து கொண்டு இன்றைய தினத்தை சிறப்பிக்க இருக்கின்றார்கள். 
இன்றைய தினம் மகாநாயக்க தேரர் இராமான்ய பெளத்த பீடத்தின் மஹாநாயக்க தேரரான சங்கைக் குரிய வேவல்தெனிய மேதாலங்காதார மஹாதேரரின் மறைவை ஒட்டி அரசாங்கம் துக்க தினமாக பிரகடனம் செய்திருப்பதனால் இந்தப் பொலிஸ் தின நிகழ்வுகள் நாளை செவ்வாய்க்கிழமை மாலை 4 மணிக்கு பம்பலப்பிட்டி பொலிஸ் மைதானத்தில் பொலிஸ் மா அதிபர் என்.கே. இலங்கக்கோன் அவர்களின் தலைமையில் கொண்டாடப்படவுள்ளது.
1865ம் ஆண்டில் அன்றை பிரிட்டிஷ் ஆட்சியாளர்களினால் 16 ஆவது பொலிஸ் கட்டளைச் சட்டத்தின் கீழ் பொலிஸ் படை இலங்கை யில் ஒரு சிவிலியன் படையாக அமைக்கப்பட்டது. இந்தச் சட்டம் 1865 ஆம் ஆண்டில் நிறைவேற்றப்பட்டபோதும் இலங்கையின் முதலாவது பொலிஸ் மா அதிபராக ஜி.டபிள்யூ.ஆர். கம்பல் 1866 ஆம் ஆண்டு செப்டெம்பர் 3 ஆம் திகதியன்று பதவியேற்றார். அன்றில் இருந்து ஒவ்வொரு செப்டெம்பர் 3 ஆம் திகதியன்றும் பொலிஸ் தினம் அனுஷ்டிக்கப்படுகின்றது.
தற்போதைய பொலிஸ் மா அதிபர் திரு. என்.கே. இலங்கக்கோன் இலங்கையின் 33 ஆவது பொலிஸ் மா அதிபராவார். தற்போது பொலிஸ் படையில் எல்லாமாக 84,100 பொலிஸ் உத்தியோகத்தர்கள் பணிபுரிகின்றார்கள்.
கடந்த 30 ஆண்டுகால யுத்தத்தின் போது பொலிஸார் சட்டத்தையும் ஒழுங்கையும் நிலைநாட்டும் பணிகளுடன் தேசியப் பாதுகாப்புக்கும் தங்களின் பங்களிப்பை சிறந்த முறையில் வழங்கினார்கள். 
இந்த யுத்தத்தின் போது ஆயிரக்கணக்கான பொலிஸார் தாய்நாட்டுக்காக தங்கள் உயிரையும் தியாகம் செய்தார்கள். இவ்விதம் பொலிஸாரும் முப்படையினருடன் இணைந்து எல்.ரீ.ரீ.ஈ. பயங்கரவாதிகளுக்கு எதிராக மேற்கொண்ட யுத்தத்தினால்தான் இலங்கையில் இருந்து பயங்கரவாதம் துவம்சம் செய்யப்பட்டு நாட்டில் சமாதானமும் அமைதியும் மீண்டும் நிலைகொண்டுள்ளது.
பொலிஸ் படை ஆரம்பிக்கப்பட்ட காலம் முதல் இன்றுவரை பயங் கரவாத யுத்தம் உட்பட ஏனைய பொலிஸ் கடமைகளின் போது 3,078 பொலிஸ் உத்தியோகத்தர்கள் கடமை நேரத்தின் போது மரணித் திருக்கின்றார்கள். இவர்களில் 2,589 பேர் பயங்கரவாத யுத்தத்தின் போது உயிர்த்தியாகம் செய்த மாவீரர்களாவர். இவர்களுடன் மேலும் 1,297 பொலிஸ் உத்தியோகத்தர்கள் நிரந்தரமாக ஊனமடைந்தும் இருக்கின்றார்கள்.
இரண்டாவது உலக மகா யுத்தத்தின் பின்னர் ஒரே ஸ்தானத்தில் உல கிலேயே அதிகமான அளவில் பொலிஸ் உத்தியோகத்தர்கள் இலங்கை யிலேயே மரணித்தார்கள். 1990ம் ஆண்டு ஜூன் மாதம் 11 ஆம் திகதியன்று திருக்கோயிலில் 399 பொலிஸ் உத்தியோகத்தர்கள் எல்.ரீ.ரீ.ஈ. பயங்கரவாதிகளினால் படுகொலை செய்யப்பட்டனர்.
பொலிஸ் கட்டளைச் சட்டத்தின் 56 ஆவது பிரிவின் கீழ் சட்டவிரோத செயல்களைத் தடைசெய்தல் மற்றும் குற்றம் இழைத்தவர்களைக் கைது செய்வது ஆகியனவே பொலிஸாரின் கடமையாகும். இன்று பொலிஸார் மாறுபட்ட கடமைகளுக்கு முன்னுரிமை அளித்து வருகின்றார்கள். வாகனப் போக்குவரத்து சீராக நடைபெறுகின்றதா என்பதை அவதானித்தல், சுற்றாடலை அசுத்தமடையாமல் பாது காத்தல் போன்ற பணிகளில் இன்று பொலிஸ் உத்தியோகத்தர்கள் ஈடுபடுகின்றார்கள்.
1867 ஆம் ஆண்டில் பொலிஸ் படை ஏற்படுத்தப்பட்ட பின்னர் கொலைகள், கொள்ளையடித்தல், திருட்டுக்கள், கால்நடைகள் திரு ட்டு, தீயினால் ஏற்பட்ட அனர்த்தங்கள், பெண்கள் மீதான பாலியல் துன்புறுத்தல், பாலியல் துன்புறுத்தல்கள், வீடுடைப்பு போன்ற 18,053 குற்றச் செயல்கள் இடம்பெற்றன.
கடந்த 20 வருடங்களின்போது 11 இலட்சத்து 69 ஆயிரத்து 439 குற்றச் செயல்கள் இடம்பெற்றள்ளன. இதிலிருந்து சுமார் 100 ஆண்டுகளுக் குப் பின்னர் இலங்கையில் சனத்தொகை அதிகரிப்புடன் வன் முறைகள் மற்றும் குற்றச் செயல்களும் அதிகரித்திருப்பதை நாம் அவதானிக்க முடியும்.
இலங்கையில் மட்டுமன்றி பொலிஸ் வீரர்கள் வெளிநாடுகளுக்குச் சென்று ஐக்கிய நாடுகள் சமாதானப் படையில் சேர்ந்து வருடா வருடம் பொலிஸ் பணிகளைச் சிறப்பாக நிறைவேற்றிக் கொண்டி ருக்கின்றார்கள்.
இன்று பொலிஸார் பொது இடங்களில் இரகசிய கமராக்க ளைப் பொருத்தி குற்றத்தைத் தடுப்பதற்கு குற்றவாளிகளைக் கைது செய்யும் பணிகளைச் சிறப்பாக செய்து கொண்டிருக்கிறார்கள். அத்துடன் பொலிஸ் மரபணு பரிசோதனை மற்றும் கைரேகைப் பரிசோதனை மூலமும் குற்றவாளிகளைக் கைது செய்து அவர்கள் செய்த குற்றத்தை நீதிமன்றங்களினால் நிரூபித்து அவர்களுக்கு தண்டனைகளைப் பெற்றுக் கொடுக்கின்றார்கள்.
இன்று பொலிஸார் மக்களின் நண்பர்களாக மாறி மக்களுடன் நட் புறவுடன் பணிகளைச் செய்யும் அளவுக்கு அவர்களின் கடுமை யான போக்கில் ஓரளவு மென்மை சேர்ந்துள்ளது. எல்லா மக்களை யும் குற்றவாளிகளாகப் பார்க்காமல் குற்றம் செய்தவர்களை மாத்திரமே சட்டப்படி தண்டிக்க வேண்டும் என்ற உணர்வுடன் செயற்படும் பொலிஸார் நாட்டுக்கு அவசியமாகும்.
அவ்விதம் செயற்படும் எமது பொலிஸார் எங்கள் நாட்டுக்கு மட்டு மன்றி வெளிநாடுகளுக்கும் ஒரு சிறந்த முன்மாதிரியாக விளங்கு வார்கள்.
