சபரிமலையில் 15ல் மகரஜோதி


சபரிமலை ஐயப்பன் கோயிலில் ஜனவரி 15 ஆம் திகதி மகரஜோதி வழிபாடு நடைபெறவுள்ளது. இதையொட்டி பேட்டைத் துள்ளல் நிகழ்ச்சி எருமேலியில் நேற்று முன்தினம் நடைபெற்றது.
மகரஜோதிக்கு இருநாள் முன்பாக ஐயப்பனின் தாய்வழி பக்தர்களாக அழைக்கப்படும் அம்பலப்புழா பக்தர்களும், ஐயப்பனின் தந்தைவழி பக்தர்களாக அழைக்கப்படும் ஆலங்காடு பக்தர்களும் நடத்தும் பேட்டைத் துள்ளும் நிகழ்ச்சி பிரபலமானது.
இந்த ஆண்டு நேற்று முன்தினம் தொடங்கிய பேட்டை துள்ளல் நிகழ்ச்சியில் அம்பலப்புழா பக்தர்கள் நெற்றிப் பட்டம் கட்டிய யானைகளுடன் ஸ்ரீகிருஷ்ணர் மற்றும் ஐயப்பன் விக்ரகங்களுடன் எருமேலி பேட்டை சாஸ்தா அம்பலத்தில் காத்திருந்தனர்.
