ஹசாரேவுக்கு ஆர்.எஸ்.எஸ். ஆதரவு


புதுடில்லி:
உண்ணாவிரதத்தை ஆதரித்து, ஆர்.எஸ்.எஸ். அனுப்பிய கடிதத்தை இணைத்து ஹசாரேவுக்கு, காங்கிரஸ் பொதுச் செயலர் திக்விஜய்சிங் மற்றொரு கடிதம் அனுப்பியுள்ளார்.
சமூக ஆர்வலர் அன்னா ஹசாரேவுக்கு ஆர்.எஸ்.எஸ். பின்புலமாக செயல்படுவதாக, காங்கிரஸ் பொதுச் செயலர் திக்விஜய் சிங் கூறி வருகிறார். ஆனால், இந்த கருத்தை ஹசாரே மறுத்திருந்தார். 
ஹசாரே இயக்கத்துக்கும், ஆர்.எஸ்.எஸ். இயக்கத்துக்கும் உள்ள தொடர்புக்கான ஆதாரங்களை சுட்டிக்காட்டி, கடந்த செவ்வாய்க்கிழமை நான்கு பக்க கடிதத்தை எழுதினார் திக்விஜய்சிங். அதில், ஆர்.எஸ்.எஸ். பொதுச் செயலர் சுரேஷ் ஜோஷி, ஹசாரேவின் ஊழல் ஒழிப்பு போராட்டத்துக்கு ஆதரவு தெரிவித்து எழுதியுள்ள கடிதத்தை இணைத்து அனுப்பியுள்ளார்.
இக்கடிதத்தில் திக்விஜய் சிங் குறிப்பிடுகையில்; சுரேஷ் ஜோஷி எழுதிய கடிதத்தை எப்படி நீங்கள் படிக்காமல் இருந்தீர்கள். இந்த கடிதத்தை இனியும் படிக்காமல் இருந்தால் நிலைமை மோசமாகி விடும், உங்களுடன் இருப்பவர்கள், உங்களை இருட்டில் தள்ளப்பார்க்கின்றனர் என தெரிவித்துள்ளார். 
இந்நிலையில், தேர்தல் ஆணையத்தை விட, அதிக அதிகாரம் படைத்த அமைப் பாக லோக்பாலை உருவாக்க வேண்டும் என காங்கிரஸ் எம்.பி. ராகுல் யோசனை தெரிவித்துள்ளார். இதை, சட்ட அமைச்சர் ஆதரித்துள்ளார். அரசின் இந்த நடவடிக்கை, லோக்பால் சட்டமூலம் நிறைவேறுவதை தள்ளிப்போடுவதற்கான தந்திரமாகும். இதன் மூலம் அவர்கள் மக்களை முட் டாளாக்குகின்றனர் என, ஹசாரே அணியில் உள்ள கிரண் பேடி தெரி வித்துள்ளார்.
