இலஞ்சம் பெறுவதை இஸ்லாம்வன்மையாக கண்டிக்கிறது


நவீன காலத்தில் இலஞ்சம் எனும் அரக்கன் தலைவிரித்தாடுகின்ற போதிலும் அதன் கோரத்தன்மையை இற்றைக்கு பதினைந்து நூற்றாண்டுகளுக்கு முன்பே இஸ்லாம் கடும் தொனியில் கண்டித்துள்ளது.
&quot;உங்களுடைய செல்வங்களை உங்களுக்கிடையில் உரிமையின்றி உண்ணாதீர்கள். நீங்களும் அறிந்து கொண்டே (பிற) மனிதர்களின் செல்வங்களிலிருந்து ஒரு பகுதியை பாவமான முறையில் உண்பதற்காக அவற்றை (இலஞ்சமாக)க் கொடுக்க அதிகாரிகளின் பால் கொண்டு செல்லாதீர்கள். (அல்பகரா : 188) இந்த அல்குர்ஆன் வசனம் அன்றைய சமுதாயத்தை மட்டும் கருத்திற் கொண்டு அருளப்பட்டதாகக் கொள்ள முடியாது.
அல்குர்ஆன் ஒரு பொது மறையாகையால் அதன் உபதேசங்கள் உலகம் அழியும் வரை பொருத்தமானதாகவே கொள்ளப்படல் வேண்டும். நபி (ஸல்) அவர்களும் பொருளின் மீதுள்ள மோகமே முறையீனமாகப் பொருZட்டுவதற்கான காரணம் என்ற தோரணையில்,
&quot;பசியுள்ள இரண்டு ஓநாய்களை ஆட்டு மந்தைகள் மத்தியில் விட்டு விடின், அவைகள் (அந்த ஆட்டு மந்தையில்) எத்துணை குழப்பம் உண்டு பண்ணி விடுமோ அத்துணை குழப்பத்தை ஒரு மனிதனின் பொருளாசையும், பதவிமோகமும் அவனுடைய மார்க்கத்தில் உண்டுபண்ணி விடும் (திர்மிதி) என்று கூறினர்.
அல்குர்ஆனும் ஸ¤ன்னாவும் ஆகுமான வழிகளில் உழைக்கும் முறைகளைக் தெளிவாகக் கூறியுள்ளன.
இன்று சில இடைத்தரகர்கள் தங்களுக்குப் பரிச்சயமான உயர் அதிகாரிகளிடம் இன்னொருவருக்காகப் பரிந்துரைத்து, அன்பளிப்பு என்ற போர்வையில் இலஞ்சம் பெறுவதும் சர்வ சாதாரணமாகி விட்டது. இதனை அன்றே தீக்கதரிசனமாக உணர்ந்திருந்த அண்ணல் நபி (ஸல்) அவர்கள்,
&quot;ஒருவருக்காக எவரும் பரிந்துரைத்து (சிபாரிசு செய்து) அதற்காக அவர் தமக்குப் பரிந்துரைத்தவருக்கு அன்பளிப்புச் செய்து அவர் ஏற்றுக்கொள்வாராயின் நிச்சயமாக அவர் வட்டியின் வாயிலில் நுழைந்தவராவார். (அபூதாவூத்) என உலகம் வாழும் வரை பொருத்தமாக இக்கருத்தைக் கூறினார்கள். வர்த்தகத்தை ஊக்குவித்து வட்டித்தொழிலை வன்மையாகக் கண்டித்துள்ள இஸ்லாம், வட்டியைப் போன்ற ஒன்றாகவே இலஞ்சத்தையும் கருதுகின்றது. 
தோழர் இப்னு அம்ரு (ரலி) அவர்களும், றசூலுல்லாஹ் அவர்கள் இலஞ்சம் பெறுவதையும் கொடுப்பதையும் சபித்துள்ளார்கள் என விதந்துரைத்தார்கள். தனது சமூகத்தைச் சேர்ந்தோர் எதிர்காலத்தில் பொருளாசை கொண்டு தட்டழிவர் என்பது இறுதித்தூதருக்கு ஏலவே தெரிந்திருக்காவிடில், &quot;ஒவ்வொரு சமூகத்தினரையும் சோதனை செய்ய ஒவ்வொன்று காரணமாகவிருந்தது. 
எனது சமூகத்தினருக்கு பொருளாசையே சோதனையாகவிருக்கும்.” (திர்மிதி) என எதிர்வு கூறியிருக்கமாட்டார்கள்.
நவீன காலத்தை நாம் நோக்கும் போது இலஞ்சம் பெறுவோரில் முதன்மையானோர் ஆட்சியில் உயரந்தஸ்தில் இருப்பவர்களே எனும் கசப்பான உண்மையை நாம் ஏற்றேயாக வேண்டும். இது நாட்டு மக்களுக்குச் செய்யும் மாபெரும் துரோகமாகும்.
&quot;நாம் எவரையாவது வேலைக்கு அமர்த்தி அவருக்கு அதற்குரிய வருவாயை நிர்ணயித்த பின்னர், அதற்கு மேலாக ஏதாவது அடைவாராயின் அது மோசடியாகும். 
(அபூதாவூத்)
இலஞ்சத்தினைத் தடை செய்த இஸ்லாம் பரஸ்பரம் அன்பளிப்புக்கள் வழங்குவதை ஊக்குவித்துள்ளது. இல்லாதோருக்கு இருப்போர், நண்பனுக்கு நண்பன், குடும்பத்தினருக்கு வசதி படைத்தோர் அன்பளிப்புக்கள் வழங்கி அவர்களின் இன்னல்களைக் களைவது நல்லதோர் பண்பாகும். மேலும், சிலர் வறுமைக்கோட்டுக்குக் கீழ் வாழ்ந்த போதிலும் தமது இல்லாமையை வெளிக்காட்டிக் கொள்ளாமல் நேர்த்தியான ஆடையணிந்து கெளரவப் பிரசைகள் போன்று வாழ்கின்றனர்.
அவ்வாறானவர்களையும் இனங்கண்டு அன்பளிப்புக்களை வழங்கும்படி இஸ்லாம் வற்புறுத்துகின்றது. இதனையே காருண்ய நபி (ஸல்) அவர்களும் “ஒருவருக்கொருவர் அன்பளிப்புச் செய்யுங்கள். அது உள்ளத்திலுள்ள கசடுகளை அகற்றிவிடும்” என்றனர். (திரிமிதி)

