வன்முறையாளருக்கு எதிராககடுமையான நடவடிக்கை


ஜனாதிபதித் தேர்தல் நடைபெறவுள்ள தினத்து க்கு முதல்நாள் இரவு அரசாங்க ஆதரவாள ர்களின் அடையாள அட்டைகளைப் பலவந்த மாக அபகரிப்பதற்குத் திட்டம் தீட்டப்பட்டுள்ளதென ஐக்கிய மக்கள் சுதந்திர முன்னணி தேர்தல் ஆணை யாளரிடமும் பொலிஸ் மாஅதிபரிடமும் முறைப்பாடு செய்திருக்கின்றது. 
தேர்தலில் வாக்களிப்பதற்கு ஆள டையாளத்தை நிரூபிக்க வேண்டியது அவசியமென் பதால், அடையாள அட்டைகளை அபகரிப்பதன் மூலம் அரசாங்க ஆதரவாளர்களை வாக்களிப்பதிலி ருந்து தடுப்பதற்கு எதிரணியினர் முயற்சிப்பதாகத் தெரிகின்றது.
வாக்காளர்கள் ஒவ்வொருவரும் அழுத்தங்களுக்கு உட் படாமலும் இடையூறுகள் இல்லாமலும் சுதந்திரமாக வாக்களிப்பதன் மூலமே தேர்தல் அர்த்தபூர்வமான தாக அமைய முடியும். தேர்தல் ஆணையாளரிடமும் பொலிஸ் மாஅதிபரிடமும் முறைப்பாடு செய்யப்பட் டிருப்பதால் அடையாள அட்டைகளை அபகரிக்கும் திட்டத்தை முறியடிப்பதற்கு இவ்விரு அதிகாரிகளும் உரிய நடவடிக்கைகளை எடுப்பார்களென நம்புகின் றோம்.
பலவீனமான நிலையில் உள்ளவர்கள் குறுக்கு வழி மூலம் வெற்றியீட்ட முயற்சிப்பதொன்றும் இலங்கை அரசியலுக்குப் புதியதல்ல. அடையாள அட்டை களை அபகரிக்கும் திட்டம் பற்றிய எச்சரிக்கையை யும் ஆங்காங்கே கட்டவிழ்த்து விடப்படும் வன் முறைகளையும் இவ்வாறே பார்க்க வேண்டும். 
சட்ட ரீதியாக நடவடிக்கை எடுக்க வேண்டிய அதிகாரிக ளின் செயற்பாடுகளில் மாத்திரம் நம்பியிருக்காமல் பொதுமக்களும் விழிப்புடன் இருக்க வேண்டியது அவசியம். அடையாள அட்டைகளைப் பத்திரப்படுத் துவதிலும் வன்முறை முயற்சிகளால் தவறாக வழி நடத்தப்படாதிருப்பதிலும் ஒவ்வொரு வாக்காளரும் அக்கறை செலுத்த வேண்டும்.
இறுதி நேரத்தில் வன்முறை மூலம் வாக்காளர்களைத் தடுப்பதற்கான முயற்சியில் எதிரணியினர் இறங்குவா ர்கள் என்று ஐக்கிய மக்கள் சுதந்திர முன்னணி எச் சரிக்கின்றபோதிலும் வன்முறை இப்போதே ஆரம்பி த்துவிட்டது. நான்கு மரணங்கள் சம்பவித்துள்ளன. 
வன்முறை அமைதியின்மையைத் தோற்றுவிக்குமே யொழிய எந்த வேட்பாளரினதும் தேர்தல் வெற்றிக்கு உதவப் போவதில்லை.
தாங்கள் சார்ந்திருக்கும் வேட் பாளரின் வெற்றிக்கு உதவுவதாக நினைத்துக்கொ ண்டு வன்முறையில் ஈடுபடுபவர்கள் உண்மையில் அந்த வேட்பாளரின் வெற்றிவாய்ப்பைப் பாதிக்கும் வகையிலேயே செயற்படுகின்றார்கள் என்பதைப் புரி ந்துகொள்வதில்லை. வன்முறை மக்கள் மத்தியில் வெறுப்பையே தோற்றுவிக்கும். அந்த வெறுப்பு வேட்பாளரைப் பாதிக்கும் என்பதைச் சொல்லத் தேவையில்லை.
வன்முறையில் ஈடுபடுபவர்கள் நியாயமான வேண்டு கோள்களுக்குச் செவிசாய்ப்பவர்கள் என எதிர்பார் க்க முடியாது. இவர்கள் வன்முறைப் போதைக்கு அடிமையானவர்கள். பொலிஸாரும் பொதுமக்களும் சரியான முறையில் நடந்து கொள்வதன் மூலம் வன் முறையாளரின் நோக்கத்தை முறியடிக்க முடியும். 
வன்முறையில் ஈடுபடுபவர்களுக்கு எதிராகக் கடுமை யான நடவடிக்கைகளை உடனுடக்குடன் எடுப்பதற் குப் பொலிஸார் தயங்கக் கூடாது. அப்போதுதான் வாக்களிப்பு தினத்தன்று சட்டத்தையும் ஒழுங்கையும் பேண முடியும்.
