இலஞ்சம் பெற்ற நீதிபதிக்குசிறைத்தண்டனை, அபராதம்


இலஞ்சம் பெற்ற குற்றச்சாட்டின் பேரில் நீதிபதி ஒருவருக்கு சிறைத்தண் டனையும் அபராதமும் விதிக்கப்பட்டுள்ளது
குலாப் துல்சியானி (வயது 74) என்பவர் (26) ஆண்டுகளுக்கு முன் நீதி பதியாக பதவி வகித்த போது ஒரு தொழிற் சாலையின் முறைகேடான பத்திரம் மீது வழக்கு நடந்தது. அதில் அந்தத் தொழிற் சாலை மீதான வழக்கை ரத்துச் செய்ய ரூ. 2000 ரூபா இலஞ்சம் பெற்றுக் கொண்டு, அந்த வழக்கை சுமுகமான முடிவுக்கு கொண்டு வந்ததாக துல்சியானி மீது புகார் எழுந்தது.
இந்தப் புகார் மீதான விசாரணை புதுடில்லியில் உள்ள பாட்டியாலா நீதிமன்றத்தில், சி.பி.ஐ. சிறப்பு நீதிபதி வி.கே. மகேஸ்வரி தலைமையில் நடந்து வந்த நிலையில் அண்மையில் தீர்ப்பு வழங்கப்பட்டது.
அதில் முன்னாள் நீதிபதி துல்சியானிக்கு 3 ஆண்டு சிறை தண்டனையும் ரூபா 50,000 அபராதமும் விதித்து தீர்ப்பளிக்கப்பட்டது.
நீதியை காப்பாற்றும் நீதிபதிகளே இது போன்ற தவறுகள் செய்யும் போது மக்களுக்கு நீதித்துறையின் மீதான நம்பிக்கை குறைந்து வருகிறது. நீதி என்னும் கோவிலில் களங்கம் படியாமல் பார்த்துக் கொள்வது நீதிபதிகளின் கடமை ஆகும். மேலும், நீதித்துறை என்பது தூய்மையான நதி போன்றதாகும். ஒரு நீதிபதி தனித்தன்மையுடையவராக, குற்றமற்ற நேர்மையான நடத்தை கொண்டவராக திகழ வேண்டும் எனவும் தனது தீர்ப்பில் நீதிபதி மகேஸ்வரி குறிப்பிட்டிருந்தார்.
