பொலிஸாருக்கு எதிரான வன்முறைக்குமுற்றுப்புள்ளி வைக்க வேண்டும்


பாராளுமன்ற ஜனநாயக சுதந்திரத்தையும், சட்டத்தையும் ஒழுங்கை யும் நாட்டு மக்களையும் பாதுகாக்கும் சட்டப்பூர்வமான பாது காவலர்களாக இருக்கும் பொலிஸாருக்கு மக்கள் உரிய மரி யாதையைச் செலுத்தி, அவர்களின் சட்ட ரீதியிலான கடமைகளை நிறைவேற்றுவதற்கு தங்களின் பூரண ஒத்துழைப்பை நல்குவது அவசியமாகும்.
ஒரு நாட்டில் பொலிஸ் படையினர் இல்லாவிட்டால், நிச்சயம் அந் நாட்டில் அராஜகம் தலைத்தூக்குவதை எந்தவொரு ஆட்சியாளர் களாலும் தடுத்துவிட முடியாது. சட்டமும், ஒழுங்கும் சரியான முறையில் கடைப்பிடிக்கப்படும். ஒரு மேற்கத்தைய ஜனநாயக நாட்டில் சில காலத்திற்கு முன்னர், அந்நாட்டு பொலிஸார் தங்க ளுக்கு சம்பள உயர்வு கோரி தொழிற்சங்க நடவடிக்கையாக ஒரு நாள் அடையாள வேலை நிறுத்தத்தை மேற்கொண்டார்கள்.
சாதாரணமாக அந்த நாட்டில் கொலைகள், வன்முறைகள், கொள்ளை கள், விரல்விட்டு எண்ணக்கூடிய அளவுக்கு மிகவும் குறைவாகவே நடைபெறுவதுண்டு. அன்றைய தினம் பொலிஸார் ஒரு நாள் அடையாள வேலை நிறுத்தத்தில் ஈடுபட்டபோது, அந்நாட்டில் வன்முறைகள் அதிகமாக ஏற்பட்டதுடன், கடையுடைப்பு, கொள்ளை, தீவைப்பு சம்பவங்கள் அதிகமாக இடம்பெற்றன.
இந்த உதாரணத்திலிருந்து நமக்கு பொலிஸாரின் சேவை அத்தியாவ சியம் என்பதை புரிந்துகொள்ளக் கூடியதாக இருக்கும். பொலிஸார் சட்டத்தையும், ஒழுங்கையும் நிலைநாட்டுவதற்கு உசார் நிலையில் 24 மணித்தியாலமும் இருக்கிறார்கள் என்ற உணர்வு ஒரு நாட்டு மக்கள் மனதில் வேரூன்றி இருக்கும்போது, அவர்கள் குற்றச் செயல்களை புரிவதற்கு அஞ்சுவார்கள். 
அத்துடன், சிலர் வேண்டு மென்றே இத்தகைய வன்முறைகளை எவ்வித காரணமும் இன்றி மேற்கொண்டு மகிழ்ச்சியடையும் மனோநிலையிலும் இருப்பதை நாம் நிச்சயம் பார்த்திருக்கலாம். இங்கிலாந்து போன்ற மேற்கத்தைய நாடுகளில் உதைப்பந்தாட்டங்களை அடுத்து, உதைப்பந்தாட்ட ரசி கர்கள் எவ்வித காரணமும் இன்றி, வன்முறைகளில் ஈடுபடுவதை நாம் நிச்சயம் அவதானித்திருப்போம்.
ஏதாவது ஒரு கடைத்தெருவில் ஒரு கோஷ்டி சண்டை நடைபெற்றுக் கொண்டிருக்கும்போது, வாழ்நாள் பூராவும் வன்முறையில் ஈடு படாத ஒரு சாதாரண குடிமகன் கூட, பொலிஸார் கண்ணில் படாத சந்தர்ப்பத்தை பயன்படுத்தி அந்த கடைத்தெருவிலுள்ள கண்ணாடி காட்சி அறை ஒன்றின் மீது கல்லை எறிந்து அதனை பொடி பொடியாக்கிய பின்னர் மகிழ்ச்சி அடையும் சம்பவங்கள் இலங்கை யில் மட்டுமல்ல உலகெங்கிலும் நடைபெறுவதுண்டு.
இலங்கை ஒரு ஜனநாயக நாடாக இருக்கின்ற காரணத்தினால், மக்கள் எப்போதும் சட்டத்தையும், ஒழுங்கையும் மதித்து, அமைதியான வாழக்கையை நடத்துகின்றனர். இதனால், அவர்கள் சட்டத்தின் காவலாளர்களான பொலிஸாருக்கும் உரிய மதிப்பைக் கொடுத்து வருகிறார்கள்.
ஆயினும், சமீபகாலத்தில் இலங்கையில் பொலிஸார் மீதான தாக்குதல் களும் வன்முறைகளும் அதிகரித்து வருகின்றதை நாம் கடந்த காலத்தில் இடம்பெற்ற சில சம்பவங்கள் மூலம் புரிந்துகொள்ளக் கூடியதாக இருக்கிறது.
சுமார் ஈராண்டுகளுக்கு முன்னர் மொறட்டுவைக்கு அருகிலுள்ள அங் குலானையில் பொலிஸாரினால் இரு இளைஞர்கள் சுட்டுக் கொல் லப்பட்டார்கள் என்ற தகவல் அப்பிரதேச மக்களுக்கு கிடைத்த வுடன், மக்கள் ஆவேசம் கொண்டு பொலிஸ் நிலையத்தைத் தாக்கி அதனை தீயில் இட்டனர். இராணுவத்தின் தலையீட்டினால் அங்கு அமைதி ஏற்படுத்தப்பட்டது. அதில் சம்பந்தப்பட்ட பொலிஸ் உத்தியோகத்தருக்கு எதிராக வழக்கு தொடரப்பட்டு அவர்கள் நீதிமன்றத்தினால் இப்போது தண்டிக்கப்பட்டும் உள்ளார்கள்.
இதுபோன்று தொம்பையிலும், இருவாரங்களுக்கு முன்னர் தென்னி லங்கையிலும் மக்கள் சட்டத்தை கையில் எடுத்து, வன்முறைகளில் ஈடுபட்ட சம்பவங்கள் இடம்பெற்றன. பொலிஸாருக்கு எதிரான இந்த வன்முறைகளுக்கு எங்கள் நாட்டில் வித்திட்டவர்கள் ஜே. வி.பி. இயக்கத்தைச் சேர்ந்தவர்களாவர். இவர்கள் 1971 ஆம் ஆண்டில் ஜே. வி.பி யின் ஆயுதக் கிளர்ச்சியின்போது பொலிஸ் நிலையங்களை தாக்கும் ஆயுத கலாசாரத்தை எங்கள் நாட்டில் அறிமுகம் செய்த மாபெரும் குற்றத்தை இழைத்தவர்களாவர்.
இரு பொதுமக்களுக்கு இடையில் மோதல்கள் ஏற்பட்டால் அது தொடர்பாக சமரச தீர்வை ஏற்படுத்துவதற்கு, அந்த முறைப்பாடு நல்லிணக்க சபையின் விசாரணைக்கு அனுப்பப்படுவதுண்டு. ஆனால், ஒரு குடிமகன் ஒரு பொலிஸ் உத்தியோகஸ்தரை தாக்கினார் என் பது நீதிமன்றத்தில் நிரூபிக்கப்பட்டால், அந்த மனிதனுக்கு நீதி மன்றம் சில வருட சிறைத்தண்டனையை விதிக்கும்.
அதேவேளையில் பொலிஸாரும் தங்கள் அதிகாரத்தை துஷ்பிரயோகம் செய்து, பொதுமக்களை அடித்து துன்புறுத்தினால் பொதுமக்களுக் கும் சம்பந்தப்பட்ட பொலிஸாருக்கு எதிராக முறைப்பாடு செய்து அவர்களை நீதிமன்றத்தின் மூலம் தண்டிப்பதற்கும் சட்டம் இட மளித்துள்ளது.
இத்தகைய சூழ்நிலையில் இனிமேலானது மக்கள் சட்டத்தை தங்கள் கையில் எடுத்துக்கொண்டு வன்முறையில் ஈடுபடுவதை தவிர்த்துக் கொள்வது அவசியம். அத்துடன் எக்காரணம் கொண்டும் பொலிஸா ருக்கு எதிராக பொதுமக்கள் வன்முறையை கட்டவிழ்த்து விடலாகாது.
சமீபத்தில் தங்காலை பொலிஸ் நிலையத்தின் புதிய கட்டிடத்தை திறந்து வைத்து, உரை நிகழ்த்திய மாண்புமிகு ஜனாதிபதி மஜிந்த ராஜபக்ஷ அவர்கள், பொதுமக்கள் சட்டத்தை தங்கள் கையில் எடுத்துக் கொண்டு வன்முறையில் ஈடுபடுவதை உடனடியாக நிறு த்த வேண்டும் என்றும், அவ்விதம் செய்பவர்களுக்கு எதிராக கடும் சட்ட நடவடிக்கை எடுக்கப்படும் என்றும் எச்சரிக்கை செய்தார்.
அதேவேளையில், பொலிஸாரும் சட்டத்தையும், ஒழுங்கையும் நிலைநாட்டும் தங்கள் பணிகளின்போது மனிதாபிமான முறையில் பொதுமக்களை நடத்தி, அவர்கள் குற்றமிழைத்திருந்தால், அவர் களுக்கு எதிராக வழக்கு தொடர வேண்டும் ஒழிய வீண் உடல் ரீதியிலான துன்புறுத்தல்களை அவர்களுக்கு ஏற்படுத்தலாகாது என்றும் ஜனாதிபதி எச்சரிக்கை செய்துள்ளார்.
பொதுமக்களின் நண்பர்களாக பொலிஸார் எந்நேரமும் செயற்பட்டால், எங்கள் நாட்டின் சமாதானமும், சட்டமும் சீரான முறையில் நடை முறையில் இருக்கும் என்ற உண்மையை ஜனாதிபதி அவர்கள் எடுத்துரைத்திருப்பது மகிழ்ச்சிகுரிய ஒரு விடயமாகும்.
