அமைச்சர் சிதம்பரத்திற்கு எதிராகசுப்ரமணிய சாமி புகார்


மத்திய உள்துறை அமைச்சர் சிதம்பரத்துக்கு எதிராக ஜனதா கட்சித் தலைவர் சுப்ரமணியசாமி, ஒரு புதிய புகாரை தெரிவித்துள்ளார் ஜனதா கட்சித் தலைவர் சுப்ரமணியசாமி, டில்லியில் செய்தியாளர்களிடம் கூறியதாவது; கடந்த 2006ல் சிதம்பரம் நிதி அமைச்சராக இருந்தபோது ஏர்செல் நிறுவனத்தை, மலேசியாவைச் சேர்ந்த மேக்சிஸ் நிறுவனத்துக்கு விற்பனை செய்வதற்கு அனுமதி அளிப்பதில், தாமதம், செய்தார். தன் மகன் கார்த்தி பயனடைவதற்காக இவ்வாறு அவர் செயல்பட்டார்.
அந்த காலகட்டத்தில், ஏர்செல் நிறுவனத்துக்கும், கார்த்தியின் கட்டுப்பாட்டில் உள்ள நிறுவனத்துக்கும் இடையே தவறான பணப் பரிமாற்றம் நடந்துள்ளது. ஏர்செல் - மேக்சிஸ் விவகாரம் தொடர்பாக பதிவு செய்யப்பட்டுள்ள முதல் தகவல் அறிக்கையில் தொலைத் தொடர்புத் துறை முன்னாள் அமைச்சர் தயாநிதியின் பெயர் உள்ளது.
சிதம்பரம் மற்றும் அவரது மகன் கார்த்தியின் பெயரையும் இதில் சேர்க்கக் கோரி சி.பி.ஐ.க்கு உத்தரவிட வேண்டும். இது குறித்து பிரதமருக்கு கடிதம் எழுதியுள்ளேன். நடவடிக்கை எடுக்கப்படவில்லை என்றால், இதுகுறித்து நீதிமன்றத்தில் மனுத் தாக்கல் செய்வேன். இவ்வாறு சுப்ரமணியசாமி கூறியதாக, பி.டி.ஐ. செய்தியில் தெரிவிக்கப்பட்டுள்ளது.
சுப்ரமணியசாமியின் இந்த குற்றச்சாட்டை கார்த்தி திட்டவட்டமாக மறுத்துள்ளார். 
