கொழும்பு கச்சேரி தீ விபத்து: விரைவாக தீப்பற்றக்கூடிய திரவம் உபயோகப்படுத்தப்பட்டுள்ளமை கண்டுபிடிப்பு


கொழும்பு பிரதேச செயலக கட்டிடத்தில் அண்மையில் இடம்பெற்ற தீ விபத்தின் போது மிக விரைவாக தீப்பற்றக்கூடிய திரவமொன்று உபயோகப்படுத்தப்பட்டுள்ளமை ஆய்வுகளின் மூலம் நிரூபணமாகியுள்ளதாக அரசாங்க இரசாயன பகுப்பாய்வுத் திணைக்களம் தெரிவித்துள்ளது.
எனினும் உபயோகப்படுத்தப்பட்ட திரவியத்தின் பெயரை அத் திணைக்களம் இதுவரை வெளியிடவில்லை.
குறித்த தீவிபத்தின் போது பிரதேச செயலக கட்டிடத்தின் முதல் மாடி முற்றிலுமாக சேதமடைந்தது.
கட்டிடத்தில் ஏற்பட்ட தீவிபத்து மின் ஒழுக்கினால் ஏற்பட்டதொன்றல்லவென இலங்கை மின்சார சபை பொறியியலாளர்கள் தெரிவித்துள்ளனர்.
இதேவேளை இச் சம்பவமானது திட்டமிட்ட சதிச்செயல் என்று பொலிஸார் அண்மையில் தெரிவித்திருந்தமை குறிப்பிடத்தக்கது.

