வாகன மற்றும் ரெயில் விபத்துக்களை தடுக்க கடும் நடவடிக்கை எடுப்பது அவசியம்


ஒரு நாட்டின் முன்னேற்றத்திற்கும், பொருளாதார அபிவிருத்திக்கும் சிறந்த நெடுஞ்சாலைகளும், ரெயில் மற்றும் பஸ் போக்குவரத்து சேவைகளும் அடித்தளமாக அமைகின்றன. 30 ஆண்டு கால பய ங்கரவாத அச்சுறுத்தலில் இருந்து மீண்டு, நாட்டில் மீண்டும் சகஜ நிலையும், அமைதியும் சமாதானமும் திரும்பியிருக்கின்ற இவ்வேளையில், பயங்கர வாதத்தை விட இன்னுமொரு கொடிய அரக்கன் வீதி விபத்துக்களின் உருவில் மக்களை இன்று அச்சுறுத்திய வண்ணம் இருக்கின்றான்.
நெடுஞ்சாலைகள் அதிகமாக அமைக்கப்படுவதுடன், வீதிகள் திருத்தப்பட்டு அவற்றின் அகலம் அதிகரிக்கப்பட்டிருப்பதனால், கொழும்பிலிருந்து யாழ் ப்பாணம், மட்டக்களப்பு போன்ற தூர இடங்களுக்கான பஸ் சேவைகள், தாங்கள் அடைய வேண்டிய இலக்கை முன்பை விட குறைந்த நேரத் தில் சென்றடைகின்றன. இந்த பஸ்கள் ஆகாயத்தில் பறந்து செல்ல வில்லை. வீதியிலேயே அதன் நான்கு சக்கரங்களை வேகமாக சுழற்றி அதிவேகமாக பயணிக்கின்றன.
இதனால், கொழும்பிலிருந்து யாழ்ப்பாணத்திற்கு செல்லும் வாகனங்கள் அடி க்கடி பெரும் விபத்துக்களில் சிக்கி, பயணிகள் உயிர் இழப்பதுடன், பலர் படுகாயமடையும் சம்பவங்களையும் கடந்த காலத்தில் நாம் அடிக் கடி பார்த்திருக்கிறோம்.
எங்கள் நாட்டின் ரெயில் சேவையும் இன்று, சீரற்ற நிலையிலேயே இயங்கி வருகிறது. கடந்த சில வாரங்களாக பல ரெயில் விபத்துக்கள் இடம் பெற்றுள்ளன. அளவையில் நடந்த ரெயில் விபத்தில் ஐந்து அப்பாவி ரெயில் பயணிகள் உயிரிழந்தனர். இத்தகைய ரெயில் விபத்துகளுக்கு ரெயில் எஞ்ஜின் சாரதிகள் மற்றும் காட்மார் தான் பொறுப்பு என்று ரெயில்வே திணைக்களத்தின் அதிகாரிகள் தங்களை பொறுப்பிலிருந்து தப்பித்துக் கொள்ளும் தந்திரத்தை கையாள்வதையும் நாம் சமீபகால மாக அவதானித்து வருகின்றோம்.
இத்தகைய ரெயில் விபத்துக்களுக்கு ரெயில்வே திணைக்களத்தின் அதிகா ரிகளின் பலவீனமான நிர்வாகமே பிரதான காரணமாகும். அதற்கு ரெயி ல்வே திணைக்களத்திலுள்ள பலதரப்பட்ட தொழிற்சங்கங்களும், சில பொறுப்பற்ற ரெயில்வே ஊழியர்களும் தங்கள் பங்களிப்பை வழங்கி வருகிறார்கள்.
ரெயில் பாதைகள் ரெயில் வண்டிகளுக்கு என்றே புறம்பாக இருந்தாலும், ரெயில் சாரதிகளும், ஓட்டுநர்களும், ரெயில் மின்சார சமிக்ஞைகளை வழ ங்கும் உத்தியோகத்தர்களும், ரெயில் பாதைகளை நாளாந்தம் சரிபார்த் துத் திருத்தும் தொழிலாளர்களும் அவர்களுக்குப் பொறுப்பானவர்க ளும், ரெயில் கடவைகளில் ரெயில் கேற்கள் சரியாக மூடப்படுகின்ற னவா என்பதை கண்காணிப்பவர்கள் ஆகிய அனைவரும் ஒட்டுமொத் தமாக தங்கள் கடமைகளை சரியாக செய்தால் ரெயில் விபத்துக்களைத் தடுக்க முடியும்.
அதற்குப் பதில், நாம் மேலே குறிப்பிட்ட ரெயில் சேவையை சார்ந்த ஊழி யர்களில் எவராவது ஒருவர் தனது கடமையை சரியாக செய்யாவிட்டா லும், ரெயில் விபத்துக்கள் இடம்பெறுவதை தடுத்துவிட முடியாது. ரெயில்வே ஊழியர்களும், ரெயில்வே திணைக்களத்தின் அதிகாரிகளும் இன்று இறால்களைப் போன்று தங்கள் தலையில் மலத்தை வைத்துக் கொண்டு, மற்றவர்கள் மீது குறை கூறுவதை தவிர்த்து தங்கள் பணியை சரியாக செய்தால், நிச்சயம் பல தசாப்தங்களுக்கு முன்னர் இருந்தது போன்று எங்கள் நாட்டில் விபத்துக்கள் அரிதாக நடந்தது போன்ற ஒரு சிறந்த ரெயில் சேவையை நாம் சிறப்பாக நடத்தமுடியும்.
சமீபத்தில் ஏற்பட்ட ரெயில் விபத்துக்களுக்கு வெளிநாட்டிலிருந்து இறக்கு மதி செய்த தரக்குறைவான ரெயில் என்ஜின்களே காரணம் என்று இப் போது ஒரு சாரார் தங்கள் பிழைகளை மறைப்பதற்கு காரணம் காட்டு கிறார்கள். இந்த என்ஜின்கள் தரக்குறைவானவை என்பதை விபத்துக் கள் நடப்பதற்கு முன்னரே இந்த அதிகாரிகள் கண்டுபிடித்து அவற்றை சேவையிலிருந்து அப்புறப்படுத்தியிருக்க வேண்டும். அதைவிட்டு விட்டு இத்தகைய போலிக் காரணங்களை எடுத்துக்காட்டுவது நல்லதல்ல.
இது போன்று இன்று வாகன விபத்துக்களும் அதிகரித்து வருகின்றன. ஓரிரு தினங்களுக்கு முன் பெல்மதுல்லவில் இடம்பெற்ற ஒரு கோர வாகன விபத்தில் முச்சக்கரவண்டியில் சென்ற ஒரே குடும்பத்தைச் சேர் ந்த மூவர், கொல்லப்பட்டனர். அந்த முச்சக்கரவண்டியிலிருந்த ஒரே யொரு சிறுவன் மட்டும் படுகாயமடைந்து ஆஸ்பத்திரியில் இப்போது சிகிச்சை பெற்றுக் கொண்டிருக்கிறான்.
அபிவிருத்தி என்ற பெயரில் வீதிகள் விஸ்தரிக்கப்பட்டு, நெடுஞ்சாலைகள் அமை க்கப்படுவதை தங்களுக்கு வீதியில் பயணிப்பவர்களை விபத்துக்கள் மூலம் மரணிக்கச் செய்வதற்கு அனுமதிப்பத்திரம் கிடைத்துவிட்டதோ என்ற இறுமாப்பில் வாகன சாரதிகள் குறிப்பாக, பஸ் மற்றும் டபிள்கப் சாரதிகள் வீதிகளில் மற்ற வாகனங்களை முந்திச் செல்ல எத்தனிக்கும் போது, எதிரில் வரும் வாகனங்களுடன் மோதி படுபயங்கரமான விபத் துக்கள் இடம்பெறுகின்றன. இந்த வீதிவிபத்துக்களைத் தடுக்க வேண் டுமாயின் வாகன ஓட்டிகளே தங்கள் சமூக பொறுப்பை உணர்ந்து, அவதானமாக வாகனங்களை ஓட்டிச் செல்ல வேண்டும்.
வீதி விதிகளை மீறி வாகனங்களை ஓட்டிச் செல்லும் சாரதிகளை போக்கு வரத்து பொலிஸார் கைது செய்து அவர்களுக்கு எதிராகக் கடும் நட வடிக்கை எடுப்பது அவசியம். இந்த விடயத்தில் பொலிஸார் மிகவும் நேர்மையாக தங்கள் கடமைகளை செய்வது அவசியம். சில நேர்மை யற்ற பொலிஸ் உத்தியோகத்தர்கள் கைலஞ்சம் வாங்கி, இத்தகைய வாகன வோட்டிகளை விடுவிப்பதும் வீதி விபத்துக்கள் அதிகரிப்பதற்கான இன்னுமொரு காரணமாகும்.
மரணதண்டனை மீண்டும் நாட்டில் அறிமுகம் செய்ய வேண்டும் என்ற கருத்து இப்போது பரவலாக வலுப்பெற்று வருகின்றது. வீதிகளில் மற்ற வர்களுக்கு உயிராபத்தை ஏற்படுத்தக் கூடிய வகையில் தான்தோன்றித் தனமாக வாகனங்களை ஓட்டி, அப்பாவிகளை கொலை செய்யும் வாகன ஓட்டிகளுக்கும் எங்கள் நாட்டின் சட்டத்தை திருத்தி, ஏன்? மரணதண்டனை விதிக்கக் கூடாது என்ற கேள்வியை உங்கள் ஷி} வைக்க விரும்புகிறோம்.
