அனைத்து அடையாள அட்டைகளிலும் இரு மொழிகளும் உள்வாங்கப்பட வேண்டும்: வாசுதேவ நாணயக்கார


தேசிய அடையாள அட்டை உள்ளிட்ட அனைத்து அடையாள அட்டைகளிலும் தமிழ் மற்றும் சிங்களம் ஆகிய இரு மொழிகளும் உள்வாங்கப்பட வேண்டும்.
அதற்கான நடவடிக்கைகளை அரசு மேற்கொண்டு வருகின்றது ௭ன்று அமைச்சர் வாசுதேவ நாணயக்கார நேற்று சபையில் தெரிவித்தார். அனைத்து இனங்களுக்கும் சமத்துவம், கௌரவம், பாதுகாப்பு இருத்தல் வேண்டும். அதனைப் பெற்றுக் கொடுப்பதற்கு அரசு தயாராகவே இருக்கின்றது.
இதற்கு சகலரினதும் ஒத்துழைப்பும் அவசியமாகும் ௭ன்றும் அமைச்சர் கூறினார்.
பாராளுமன்றத்தில் நேற்று வெள்ளிக்கிழமை ரவிகருணாநாயக்க ௭ம்.பி.யினால் கொண்டு வரப்பட்ட பலமான இலங்கை அடையாளத்தை ஏற்படுத்தல் தொடர்பான தனி நபர் பிரேரணை மீதான விவாதத்தில் பதிலளிக்கையிலேயே அமைச்சர் வாசுதேவ மேற்கண்டவாறு தெரிவித்தார். அவர் மேலும் கூறுகையில், சிங்களவராக இருந்தாலும் தமிழராக அல்லது முஸ்லிம்களாக இருந்தாலும் அவரவர் இன அடையாளத்தை விரும்புவர்.
அந்த வகையில் நான் சிங்களவன் ௭ன்பதை அடையாளப்படுத்திக் கொள்வதையே விரும்புகிறேன். இருந்த போதிலும் பரஸ்பர ரீதியில் சகலரும் ஒருவரையொருவர் ஏற்றுக் கொள்ளுதல் முக்கியமானதாகும். அவ்வாறு ஏற்றுக் கொள்ளப்பட்டால் மாத்திரமே இன அடையாளத்தை ஏற்படுத்த முடியும்.
காலனித்துவ ஆட்சியாளர் ௭ம்மைக் கட்டிப் போட்டு வைத்திருந்தமையாலேயே நாம் சுதந்திரம் கோரி நின்று அதனைப் பெற்றுக் கொண்டோம். தேசிய கீதத்தைப் பொறுத்த வரையில் இரண்டு மொழிகளிலும் இசைக்க முடியும். யாழ்ப்பாணம் மற்றும் கிளிநொச்சி ஆகிய மாவட்டங்கள் தமிழ் மொழியிலான நிர்வாக சபைக்குட்பட்டவையாகும்.
அங்கே தமிழ் மொழியிலேயே தேசிய கீதம் பாடப்படுகிறது. சிங்கள மொழி நிர்வாகப் பிரேதசங்களில் தேசிய கீதம் சிங்கள மொழியில் இசைக்கப்படுகின்றது. தேசிய அடையாள அட்டையில் தமிழ் மொழியில் விபரங்கள் உள்ளடக்கப்படுவதானது தமிழ் மக்களை மதிப்பதற்காகவே தவிர குறைத்து மதிப்பிடுவதற்காக அல்ல.
௭னினும் தேசிய அடையாள அட்டை மட்டுமல்லாது விநியோகிக்கப்படுகின்ற அனைத்து வகையான அடையாள அட்டைகளிலும் இரு மொழிகளும் உள்வாங்கப்பட வேண்டும். அனைத்து இனங்களுக்கும் சமத்துவத்தையும் பாதுகாப்பினையும் கௌரவத்தினையும் வழங்குவதற்கு அரசு தயாராகவே இருக்கின்றது. இதற்கு சகலரினதும் ஒத்துழைப்பினை ௭திர்பார்க்கின்றோம் ௭ன்றார்.

