டெங்கு நோயை கட்டுப்படுத்தும் சமூகப் பொறுப்பை மக்கள் நிறைவேற்றுவது அவசியமாகும்

ந்நாட்டு அப்பாவி மக்களின் உயிரை பறிக்கும் கொடிய அரக்க னாக உருவாகி வரும் டெங்கு நோயை பூரண கட்டுப்பாட்டின் கீழ் வைப்பதற்காக இன்று முதல் நுளம்பு கட்டுப்பாட்டு வாரம் நாடெங்கிலும் சுகாதார அமைச்சினால் கடைப்பிடிக்கப்படவுள்ளது.
தற்போது எடுக்கப்பட்டுள்ள உத்தியோகபூர்வமான புள்ளிவிபரங்களுக்கு அமைய, தற்போது 674 டெங்கு நோயாளிகள் இருக்கிறார்கள். கட ந்த இரண்டு வார காலத்தில், இவ்வாண்டின் ஆரம்பத்திலேயே 7 பேர் டெங்கு நோய்க்கு பலியாகியிருக்கிறார்கள்.
கடந்த ஆண்டில் 28 ஆயிரத்து 112 பேர் டெங்கு நோயினால் பாதிக் கப்பட்டார்கள். இவர்களில் 185 பேர் மரணமடைந்துள்ளார்கள். 2010ம் ஆண்டில் இலங்கையில் 34 ஆயிரம் பேர் டெங்கு நோயினால் பாதிக்கப்பட்டிருந்ததாகவும் அவர்களில் 246 பேர் மரணமடைந்த தாகவும் சுகாதார அமைச்சின் நோய்த்தடுப்புப் பிரிவின் வைத்திய நிபுணர் டாக்டர் அசித்த திசேரா கூறினார்.
2009ம் ஆண்டில் டெங்கு நோயினால் 35 ஆயிரம் பேர் பாதிக்கப்பட்டி ருந்தார்கள். இவர்களில் 346 பேர் மரணமடைந்தார்கள் என்றும் அவர் கூறினார். கொழும்பு, கம்பஹா, களுத்துறை, இரத்தினபுரி, குருநாகல் ஆகிய மாவட்டங்களிலேயே டெங்கு நோய் பொது மக்களுக்கு பெரும் அச்சுறுத்தலாக இருந்து வருவதாகவும் அவர் தெரிவித்தார்.
டெங்கு நோய் பொதுமக்களின் கவனக்குறைவினால்தான் பெருமளவு ஏற்படுகிறது. பொதுமக்கள் தங்கள் வீடுகளில் இருந்து வீசியெறியும் யோகட் கோப்பைகள், சிரட்டைகள், தகர டின்கள் போன்றவற்றின் மூலமே டெங்கு நோயை பரப்பும் நுளம்புகள் இனவிருத்தி செய்து, மக்களுக்கு உயிராபத்தை ஏற்படுத்தி வருவதாக சுகாதார அமைச் சின் மேலதிக செயலாளர் டாக்டர் பாலித்த மஹிபால தெரிவித் துள்ளார்.
இதுவரை காலமும் நாம் டெங்கு நோய் நுளம்புகள் பரவுவதை தடுப் பதற்கு நடவடிக்கை எடுக்கத் தவறும் பொதுமக்களுக்கு எதிராக கடுமையான சட்ட நடவடிக்கைகளை எடுக்கவில்லையென்றும், இப்போது டெங்கு நோய் அச்சுறுத்தல் என்றுமில்லாதவாறு அதி கரித்திருப்பதனால் அதனை கட்டுப்படுத்துவதற்கு 2007ம் ஆண்டின் 12ம் இலக்க நுளம்பை இனவிருத்தி செய்வதை கட்டுப்படுத்தும் சட்டத்தை தீவிரமாக அமுலாக்கப் போவதாக அவர் கூறினார்.
இதனடிப்படையில் இன்று முதல் சுகாதார அமைச்சின் நூற்றுக்கும் மேற்பட்ட குழுவினர் ஒவ்வொரு வீட்டுக்கும் சென்று, அந்த வீட் டின் சுற்றாடலையும், அங்கு டெங்கு நோயை பரப்பும் நுளம்புகள் இனவிருத்தி செய்வதற்கு வாய்ப்பிருக்கிறதா என்பதை அவதானித்து அவற்றுக்கு உடனடியாக முற்றுப்புள்ளி வைப்பதற்கு நடவடிக்கை எடுப்பார்கள் என்று அறிவித்தார்.
வீடுகளின் குடியிருப்பாளர்களும் கட்டிடங்களின் உரிமையாளர்களும் டெங்கு நோய் பரப்பும் நுளம்புகள் இனவிருத்தி செய்வதற்கு வாய்ப் பளிக்கக்கூடிய வகையில் தங்கள் வீடுகளையும், கட்டிடங்களையும் அசுத்தமாக வைத்திருந்தால் அவர்களுக்கு எதிராக உடனடியாக சட்ட நடவடிக்கை எடுத்து, நீதிமன்றங்களின் மூலம் சம்பந்தப் பட்டவர்களுக்கு கடுமையான தண்டனையை பெற்றுக் கொடுப்ப தற்கும் நடவடிக்கை எடுக்கப்படுமென்றும் சுகாதார அமைச்சின் மேலதிக செயலாளர் தெரிவித்தார்.
பொதுமக்கள் மட்டுமன்றி உள்ளூராட்சி மன்றங்களும் டெங்கு அச்சுறுத் தல் அதிகரிப்பதற்கான பொறுப்புகளை ஏற்றுக் கொள்ள வேண்டும். சுமார் 55 வருடங்களுக்கு முன்னர் கொழும்பு மாநகரை மட்டு மன்றி நாட்டின் நாலா பக்கங்களிலும் உள்ள குடியிருப்பாளர்கள் ஒவ்வொருவருக்கும் நல்ல பாதுகாப்பான மூடியைக் கொண்ட குப்பைத் தொட்டிகளை விநியோகிக்கும் பழக்கத்தை உள்ளூராட்சி மன்றங்கள் கையாண்டு வந்தன.
இந்த செய்முறை நகரங்கள் உட்பட நாட்டிலுள்ள கிராமப் பகுதிகளும், குப்பைக் கூளங்கள் இன்றி மிகவும் சுத்தமாக இருப்பதற்கு உதவி யாக அமைந்தது. காலையில் குறிப்பிட்ட நேரத்தில் உள்ளுராட்சி மன்றங்களின் லொறிகள் வந்து குப்பைகளை சேகரித்து செல்வ துண்டு. அது போன்று கொழும்பு மாநகரத்தில் உள்ள ஒவ்வொரு கழிவு நீர் செல்லும் வடிகான்களும் நாளாந்தம் உள்ளூராட்சி மன் றத் தொழிலாளர்கள் நன்றாக சுத்தம் செய்யப்பட்டு அவற்றில் உள்ள குப்பைகளை அகற்றுவதுண்டு. அதனால், கான்களில் நீர் தேங்கி யிருப்பதற்கு பதில் அவை வழிந்து செல்வதுண்டு.
இந்த செய்முறை இன்று கைவிடப்பட்டுள்ளதும் டெங்கு நோய் அச்சுறுத் தலுக்கு இன்னுமொரு காரணமாகும். டெங்கு நுளம்புகள் காலையி லும், மாலை நேரங்களிலும் தான் மனிதரை தாக்குகின்றன.
சுமார் 55 வருடங்களுக்கு முன்னர் கொழும்பு மாநகரிலோ, நாட்டின் ஏனைய பகுதிகளிலோ நுளம்புத் தொல்லை இருக்கவே இல்லை. வடமத்திய மாகாணத்தில் மாத்திரம் மட்டுமே அன்று மலேரியா நோய் பெரும் உயிராபத்தை ஏற்படுத்தி வந்தது. நாட்டின் ஆட்சிப் பொறுப்பில் அமர்ந்திருந்த பிரிட்டிஷ் ஆட்சியாளர்கள் குயினின் என்ற புதிய மருந்தை அறிமுகம் செய்து அன்று மலேரியா நோயை பூரண கட்டுப்பாட்டின் கீழ் கொண்டு வந்தார்கள்.
அப்போது மக்களுக்கு உயிராபத்தை ஏற்படுத்தாவிட்டாலும் மூட்டைப் பூச்சிகளின் தொல்லை கட்டுக்கடங்காத நிலையில் இருந்தது. அவை தலையணை இடுக்குகளிலும், நாற்காலிகளிலும் வாசம் செய்து மக் களின் இரத்தத்தை உறிஞ்சிக் குடிப்பதுடன் கடிக்கும் போது பெரும் வேதனையையும் ஏற்படுத்துவதுண்டு. இந்த பிரச்சினையையும் DDT என்ற பூச்சிக் கொல்லி மருந்தை அறிமுகம் செய்து முற் றாக அழிக்கப்பட்டது.
இன்று பெரும் அச்சுறுத்தலை ஏற்படுத்தி வருகின்ற டெங்கு நோயை பரப்பும் நுளம்புகளை ஒழித்துக் கட்டுவது அவ்வளவு இலகுவான செயல் என்று நாம் கருதமுடியாது. ஆயினும், மக்களின் பூரண ஒத்துழைப்பும், நாட்டுப்பற்றும், சமூகப் பொறுப்புகளும் நூற்றுக்கு நூறு வீதம் இருந்தால் நிச்சயமாக டெங்கு நோயை நாம் மலேரியா நோயை முன்னர் கட்டுப்பாட்டின் கீழ் கொண்டு வந்தது போல் இதனையும் இலகுவில் கட்டுப்படுத்திவிடலாம்.
இன்று முதல் ஆரம்பமாகும் டெங்கு நுளம்பு ஒழிப்பு வாரத்தில் நம் நாட்டு மக்கள் அனைவரும் டெங்கு நோயை இனவிருத்தி செய் வதற்கு இடமளிக்காத வகையில் செயற்பட்டால் நிச்சயம் எங்கள் மக்கள் டெங்கு நோயினால் எதிர்நோக்கும் உயிராபத்திற்கு முற்றுப் புள்ளி வைக்க முடியும்.
