யாழ். குடாநாட்டு மக்களுக்குபொலிஸார் பாதுகாப்பு



யாழ்ப்பாண குடாநாட்டில் சமீப காலமாக இடம்பெற்று வரும் கொலை, கொள்ளை, கடத்தல் போன்ற சம்பவங்களின் பின்னணியில் ஆயுதப் படையினரும், பொலிஸாரும், அரசாங்கமும் இருந்து வருவதாக சில சமூக விரோத தீய சக்தி கள் நாடெங்கிலும் போலிப் பிரசாரங்களை மேற்கொண்டு வரு கின்றன. இவற்றின் பின்னணியில் பாதாள உலகக் கோஷ்டியினர் இருந்துவருவதாக புலனாய்வுப் பிரிவினருக்கு இப்போது தகவல் கள் கிடைத்து வருகின்றன.
யாழ்ப்பாண குடாநாட்டில் இடம்பெற்று வரும் இத்தகைய வன் முறைகளையும் சட்டவிரோத செயற்பாடுகளையும் உடனடியாக முற்றுப்புள்ளி வைத்து, சம்பந்தப்பட்ட குற்றவாளிகளை கண்டு பிடித்து தண்டிப்பதற்காக யாழ்ப்பாண மாவட்டத்திற்கு பொறுப் பான பிரதிப் பொலிஸ் மா அதிபர், முப்படையினருடன் இணைந்து செயலாற்றுவதற்கென மூன்று விசேட பொலிஸ் குழுக்களை தற் போது கடமையில் ஈடுபடுத்தியுள்ளார்.
இது பற்றி தகவல் தெரிவித்த யாழ் மாவட்ட பிரதிப் பொலிஸ் மா அதிபர், இந்த விசேட பொலிஸ் குழுக்களுக்கு மேலதிகமாக புலனாய்வுத் துறையினரும் கடமையில் ஈடுபட்டிருப்பதாக கூறினார்.
2009 மே மாதம் 18 ஆம் திகதியன்று இலங்கையிலிருந்த எல். ரி. ரி. ஈ. பயங்கரவாதம் முற்றாக அடக்கப்பட்டதையடுத்து மீண்டும் எல். ரி. ரி. ஈ. பயங்கரவாதிகளின் அச்சுறுத்தல் வட பகுதியில் தோன்றி யுள்ளது என்ற தப்பபிப்பிராயத்தை வெளிநாடுகளில், குறிப்பாக வெளிநாடுகளில் உள்ள புலம் பெயர்ந்த தமிழர்கள் மத்தியில் உருவாக்கும் தீய சதித் திட்டத்தின் ஓர் அங்கமாகவே யாழ். குடா நாட்டில் தற்போது இடம்பெற்று வரும் வன்முறைகள் அமைந்துள் ளதாக பொலிஸ் புலனாய்வு பிரிவினர் சந்தேகிக்கின்றனர்.
இலங்கையில் எல். ரி. ரி. ஈ. பயங்கரவாதம் முற்றாக ஒழிக்கப் பட்டுள்ளது என்பதை ஊர்ஜிதம் செய்துள்ள பாதுகாப்பு அமைச் சின் அதிகாரி ஒருவர், இவை சமூகத்திலுள்ள சட்டவிரோத சம்பவங்களில் ஈடுபடுபவர்களின் கைங்கரியம் என்றும், இதற்கு எதிர்க்கட்சியினர் அரசியல் வர்ணம்பூசி, அரசியல் இலாபம் அடைய எத்தனிக்கிறார்கள் என்று கண்டனம் தெரிவித்தார்.
அரசாங்கம் வடபகுதியில் உள்ள மக்களுக்கு இந்த கொள் ளைக் கோஷ்டியினரிடம் இருந்து பூரண பாதுகாப்பை அளிப்பதற்கு ஏற்கனவே நடவடிக்கை எடுத்துள்ளது என்றும் தெரிவித்தார்.
யாழ். குடாநாட்டு மக்களின் பாதுகாப்புக்கு உத்தரவாதம் அளிக்கும் முகமாக இப்போது பொலிஸாராலும், ஆயுதப் படையினராலும் வீதி ரோந்துகளையும், வீதித் தடைகளையும் அதிகரித்திருப்ப தாகவும், இரவு நேரங்களில் சந்தேகத்திற்கிடமான நபர்களின் நடமாட்டத்தை அவதானிப்பதற்காக தனியான பொலிஸ் பிரி வொன்று நியமிக்கப்பட்டுள்ளதென்றும் அறிவித்தார்.
இதே வேளையில் பொலிஸ் மா அதிபர் கலாநிதி மஹிந்த பால சூரியவின் ஆலோசனைக்கமைய போதைப் பொருள் தடுப்புப் பிரிவைச் சேர்ந்த பொலிஸ் உத்தியோகத்தர்களும் யாழ். குடா நாட்டில் சட்டத்தையும், ஒழுக்கத்தையும் நிறைவேற்றுவதற்காக சேவையில் ஈடுபடுத்தப்பட்டுள்ளார்கள்.
யாழ்ப்பாணம், காங்கேசன்துறை மற்றும் பருத்தித்துறை பகுதியில் இவர்களுக்கு எதிரான நடவடிக்கையை இப்போது பொலிஸார் தீவிரப்படுத்தியுள்ளனர். அரசாங்க எதிர்ப்புச் சக்திகள் போலிப் பிரசாரங்களில் ஈடுபடுகின்றதை இனிமேலாவது தவிர்த்துக் கொள்ள வேண்டும்.
‘கொடூர பயங்கரவாதம் தோற்கடிக்கப்பட்ட போதிலும் நாட்டின் பாது காப்புக்கு இருந்த அச்சுறுத்தல்கள் முடிவடைந்திருக்கும் என நான் ஒருபோதும் கருதமாட்டேன். அவை பல்வேறு வடிவங்களில், பல்வேறு சந்தர்ப்பங்களில் மேலெழலாம் என்பதனை நான் அறிவேன். 
அத்தகைய எந்த ஒரு சந்தர்ப்பத்திலும் எமது வீரம் மிக்க பாதுகாப்பு படையினர் நாட்டிற்காக அபிமானத்துடன் முன் வருவர் என்பதனை நான் அறிவேன். அதற்காக பாதுகாப்பு சேவைகளை பலமாக வைத்திருப்பேன்’ என்று மஹிந்த சிந்தனை யில் குறிப்பிடப்பட்டுள்ளதை இங்கு நாம் ஞாபகப்படுத்த விரும்பு கிறோம்.
