நரேந்திரமோடி நல்லெண்ண உண்ணாவிரதம்


குஜராத் முதல்வர் நரேந்திர மோடி தனது நல்லெண்ண ஒருநாள் உண்ணாவிரதத்தை நேற்று துவக்கினார் மாநிலத்தில் அமைதியும் நல்லிணக்கமும் திகழவேண்டும் என்பதை வலியுறுத்தி, இந்த உண்ணாவிரதத்தை குஜராத்தின் துவாரகா நகரில் துவக்கினார்.
மோடியின் இந்த உண்ணாவிரதத்துக்கு காங்கிரஸ் கட்சி கடும் விமர்சனம் செய்துவருகிறது. மோடி உண்ணாவிரத நிகழ்வுகளால் ஏற்பாடு செலவுக் கணக்கு குறித்து காங்கிரஸ் கட்சி விளக்கம் கேட்டு வருகிறது. இந்நிலையில், குஜராத் ஜாம்நகர் தொகுதி காங்கிரஸ் எம்.பி. விக்ரம் மாதாம், போட்டி உண்ணாவிரதம் இருக்கவுள்ளார்.
மோடி இருப்பது முழுக்க முழுக்க பாஜகவின் கட்சி சார்பிலான உண்ணாவிரத நிகழ்ச்சி. அரசு நிகழ்ச்சி அல்ல. அரசு நிகழ்ச்சியாக இருந்தால் அதில் காங்கிரஸ் தலைவர்களும் கலந்துகொள்ள ஏற்பாடு செய்திருக்க வேண்டும். அவர்களின் பெயர்களையும் அழப்பிதழில் அச்சிட்டிருக்க வேண்டும். இந்த அழைப்பிதழ்களில் காங்கிரஸ் தலைவர்கள் எவரின் பெயரும் இல்லை. அரசு அதிகாரிகள் பெயரும் இல்லை என்று குறிப்பிட்டிருக்கிறார். குஜராத் சட்டமன்ற எதிர்க்கட்சித் தலைவர் சக்திசின்ஹ் கோஹில்.
எனவே, ஒரு கட்சி சார்பான நிகழ்ச்சியில் ஆகும் செலவு அனைத்தும் அந்தக் கட்சியே ஏற்றுக்கொள்ள வேண்டும் என்றார் அவர். மேலும், இந்த உண்ணாவிரத நிகழ்ச்சிகளுக்கு போக்குவரத்து பஸ்கள் உட்பட அரசு இயந்திரம் கையாளப்படுவது தவறு என்றார் குஜராத் பிரதேச காங்கிரஸ் கமிட்டி தலைவர் அர்ஜுன் மோத்வாடியா. இது குறித்து வெள்ளை அறிக்கை தாக்கல் செய்ய வேண்டும் என்று அவர் கோரியுள்ளார்.
