பணத்தால் சத்தான உணவை வாங்கலாம்; பணம் பசியை போக்காது


பணத்தால் சத்தான உணவுகளை வாங்கலாம். பணம் பசியை ஏற்படுத்தாது என முதல்வர் ஜெ. பேசினார். நீலகிரி மாவட்டம கோத்தகிரி கொடநாடு காட்சி முனை பகுதியில், ‘பாங்க் ஆப் இந்தியா’ கிளையின் ஏ. டி. எம். மையத்தை மாநில முதல்வர் ஜெயலலிதா திறந்து வைத்து பேசியதாவது, நாட்டின் பொருளாதாரம் செழிக்கவும், மக்களின் வாழ்க்கை தரம் உயரவும் வங்கிகள் ஆற்றும் பணிகளில் முன்னிலையில் இருப்பது, ‘பாங்க் ஆப் இந்தியா’ என்று சொன்னால் அது மிகையாகாது. 
இந்த ஏ.டி.எம்.சேவை மூலம் இங்குள்ள மக்கள், தங்கள் கணக்கில் உள்ள பணத்தை தங்களுக்கு தேவைப்படும் நேரத்தில், தேவைக்கேற்ற அளவில் எளிதாக எடுத்துக்கொள்ள இயலும்.
பணம் மட்டுமே வாழ்க்கையில்லை. அதே சமயத்தில் பணம் மட்டுமே வாழ்க்கையாகி விடாது. பணத்தை வைத்துக்கொண்டு எல்லாவற்றையும் பெற்றுவிட இயலாது பணத்தால் பெற இயலாதவையும் இந்த உலகத்தில் உண்டு. பணத்தால் நல்ல கட்டில், மெத்தை தலையணை வாங்கலாம். அவை மட்டுமே நமக்கு தூக்கத்தை கொடுக்காது. 
பணத்தால் சிறந்த சத்தான உணவு வகைகளை வாங்கலாம். ஆனால், பணம் பசியை ஏற்படுத்தாது. நோயை சரி செய்ய மாத்திரைகளை பணத்தால் வாங்கலாம். அழகு சாதனங்களை பணத்தால் வாங்க இயலும். ஆனால், பணத்தால் உடல் ஆரோக்கியத்தை பெற இயலாது. எனவே, பணத்துடன் நல்ல மனமும் வேண்டும் அதுவே எப்போதும் மகிழ்ச்சியை தரும் இவ்வாறு அவர் கூறினார்.
