பேரவை தே. மு. தி. க குழு தலைவர் விஜயகாந்த்


சட்டப்பேரவை தே.மு.தி.க தலைவராக விஜயகாந்த் தேர்ந்தெடுக்கப்பட்டுள்ளார். பேரவை குழுவின் துணைத் தலைவராக அந்தக் கட்சியின் அவைத் தலைவர் பண்ருட்டி ராமச்சந்திரனும் கொறடாவாக வி.சி சந்திரகுமார் (ஈரோடு கிழக்கு தொகுதி) ஆகியோரும் தேர்ந்தெடுக்கப் பட்டுள்ளனர். 
பண்ருட்டி ராமச்சந்திரன் தலைமையில் தே. மு. தி.க எம். எல். ஏக்கள் கூட்டம் சென்னையில் அண்மையில் நடந்தது. அந்தக் கூட்டத்தில் இந்த முடிவு எடுக்கப்பட்டதாக, கட்சியின் தலைமை வெளியிட்ட அறிக்கையில் தெரிவித்துள்ளது.
ஆளுங்கட்சிக்கு அடுத்தபடியாக பேரவையில் அதிக இடங்களைப் தே. மு.தி. க பெற்றுள்ளது. இதனால், அந்தக் கட்சிக்கு எதிர்க்கட்சி அந்தஸ்து கிடைத்துள்ளது. பேரவையின் தே.மு.தி.க தலைவராக விஜயகாந்த் தேர்வு செய்யப்பட்டுள்ளதை அடுத்து அவரே பேரவையின் எதிர்க் கட்சித் தலைவராகவும் செயல்பட உள்ளார்.
