அருகிவரும் வாசிப்புப் பழக்கம்


சுவாமி ஓங்காராந்தர்
(நேற்றைய தொடர்ச்சி...)
ஒருமைக்கண் தான்கற்ற கல்வி ஒருவற்கு எழுமையும் ஏமாப்புடைத்து
ஒருவர் கற்ற கல்வியானது பிறவி தோறும் தொடர்ந்து வரும் என்கிறார் திருவள்ளுவர்
வீடுதோறும் கலையின் விளக்கம்வீதிதோறும் இரண்டொரு பள்ளிநாடு முற்றிலும் உள்ளன ஊர்கள்நகர்க ளெங்கும் பலபல பள்ளிஎன கல்விச்சாலைகள் அமைப்ப தையே சரஸ்வதி பூஜை என்கிறார் பாரதியார். மதிப்பெண் பெறுவதற் காகப் படிப்பது வேறு. அறிவை வளர்ப்பதற்காகப் படிப்பது வெறு வாழ்வில் மேன்மையடைய விரும்பும் ஒவ்வொருவரும் நல்ல புத்தகங்களை நாடிப் படிக்க வேண்டும். 
குறிப்பாக ஆசிரியப் பெருமக்கள், தங்கள் அறிவை விசாலப்படுத்திக் கொள்வது மிக முக்கியம் முருகன் கையில் உள்ள வேல் அறிவைக் குறிக்கும் சின்னம். அறிவானது வேல் போன்று ஆழ மாகவும், அகன்றதாகவும், கூர்மை யானதாகவும் இருக்க வேண்டும்.
நல்ல கருத்துகளைப் படித்தல், பெரியோரிடமிருந்து கேட்டல், படித்ததையும் கேட்டதையும் சிந்தித்து உள்வாங்கி, அதன் மயமாகுதல், இதுவே அறிவை வளர்க்கும் மு¨. மெய்யறிவின் துணையுடன்தான் தினிதன் துன்பக் கடலைத் தாண்ட முடியும். ‘அறிவு அற்றம் காக்கும் கருவி என்றார் திருவள்ளுவர். 
சிறந்த நுநூல்களைப் படிப்பதால், தெளிவு பிறக்கிறது. தன்னம்பிக்கை, ஊக்கம், உற்சாகம் ஆகிய உயர் குணங்கள் ஓங்கி வளர்க்கின்றன. வீண் பேச்சு குறைகிறது. தெளிவாக சிந்திக்க தொடங்குவதால், வாக்கில் தெளிவும் செயல்களில் நேர்த்தியும் மிளிர்கிறது.
ஒரு புத்தகம் என் வாழ்க்கை யையே மாற்றிவிட்டது என்று சொல்லும்படி வாழ்க்கை வானில், பட்டாம் பூச்சியாக சிறகடித்துப் பறக்க கற்றவை உதவ வேண்டும்.
சிலர், நிறைய படித்திருப்பார் கள், வீடு முழுவதும் புத்தகங்களே நிறைந்திருக்கும் எதைப் பற்றிக் கேட்டாலும் புள்ளி விபரத்துடன் துல்லியமாகப் பேசுவார்கள். ஆனால் அந்த அறிவினால் இவர்களுக்குப் பயன் இருக்காது. புத்தக அறிவு உள்ளதை மலரச் செய்து, அறிவை கூர்மைப்படுத்த வேண்டும். 
வெறும் தகவல் சேகரிப்பால் ஒருவனுக்கு மன நிம்மதி ஏற்படாது. மாறாக, படிப்புக்கும், பேச்சுக்கும் நடத்தைக்கும் இடையே மிகப் பெரிய பிளவு உண்டாகி, தனது உண்மையான இயல்பு எதுவென்று அறிய முடியாத அளவுக்கு குழப்பம் ஏற்பட்டு விடும். இன்னும் சிலர், தங்களது அந்தஸ்தை வெளிக் காட்டும் விதம், புத்தகங்களை வாங்கி அலங்கார மாக அடுக்கி வைப்பர். வாசிப்பது என்பது, நான் இவ்வளவு புத்தகங்கள் படித்திருக்கிறேன் என்று பீற்றிக் கொள்வதற்காக அல்ல.
சிலர், தங்களை அடையாளப் படுத்த, பெயருக்குப் பின்னால் பட்டங்கள் பல சுமப்பர். இன்னும் சிலர், படிக்கிறேன் பேர்வழி என்று தங்களது அகங்காரத்தைக் கூர்தீட்டுவர்.
இவர்களெல்லாம்... அகங்காரத் தைத் தொலைப்பதற்கே கல்வி துணைபுரிய வேண்டும் என்பதை நினைவில் கொள்ள வேண்டும். நிறையப் படிப்பதால், வாழ்க்கை யைக் குறித்த தேடல் அதிகமாகும். 
தேடலால், குருநாதர் ஒருவரது வழிகாட்டுதல் கிடைக்கும். நமது உண்மையான இயல்பு பற்றிய அறிவை சாஸ்திர நூல்கள் வழங்குகின்றன. அவற்றை நாமாகப் படிப்பது குழப்பத்தை ஏற்படு த்தும். குருவின் திருவடி நிழலில் அமர்ந்து மெய்யறிவைப் பெறுவ தற்குரிய தகுதியை நாம் படிக்கும் நூல்கள் நமக்கு வழங்க வேண்டும்.
நமது பண்டைக்கால கல்வித்திட்டத்தில் அகராதியே மனப்பாடம் செய்யும் பழக்கம் இருந்தது. இன்று மக்களுக்கு நினைவாற்றல் குறைந்துவிட்டது. ஓலைச் சுவடிகளில் இருந்தவை நூல்களாகி, குறுந்தடுகளில் காப்பாற்றப்பட்டும். 
அந்த அறிவுச் செல்வத்தை நாம் பயன்படுத்த வில்லை. எனில், நம்மை விட முட்டாள் வேறு எவரும் இல்லை. மதிப்பெண் பெற மட்டுமே திருக்குறளைப் படித்து, மறந்தும் விட்டோம். வாழ்க்கையின் பல பிரச்சினை களுக்கும் தீர்வு திருக்குறளில் உண்டு.
தினமும் சில குறட்பாக் களையாவது மனனம் செய்யுங்கள். அதன் பொருளை சிந்தியுங்கள். நல்ல புத்தகங்களை வாங்கிக் கொடுத்து, குழந்தைகளை வாசிக்க உற்சாகப்படுத்துங்கள். 
எவ்வளவு வேலை இருந்தாலும், ஒரு நாளைக்கு அரை மணி நேரமாவது வாழ்க்கைக்குப் பயனுள்ள நூல் ஒன்றை வாசிக்க உறுதி பூணுவோம்.
