இந்திய மத்திய அமைச்சரவையில் மாற்றம் : மூன்று மாநில முதல்வர்கள் பதவிக்கு ஆபத்து


அடுத்த ஆண்டு ராஜஸ்தானிலும், 2014ல், ஆந்திரா மற்றும் மகாராஷ்டிரா விலும், சட்ட சபைத் தேர்தல் நடை பெறவுள்ளது. அத்துடன், அப்போது, லோக்சபா தேர் லும் நடக்க உள்ளதால், தங்கள் கட்சியைச் சேர்ந்த செயல்படாத முதல்வர்களுக்கு கல்தா கொடுக்க, காங், மேலிடம் முடிவு செய்துள்ளது. 
மகாராஷ்டிர முதல்வர் பிருதிவிராஜ் சவான், ராஜஸ்தான் முதல்வர் அசோக் கெலாட், ஆந்திர முதல்வர் கிரண் குமார் ரெட்டி ஆகியோர், கல்தா பட்டியலில் இடம் பெற்றுள்ளதாக, தகவல் வெளி யாகியுள்ளன.
இன்னும் ஒன்றரை ஆண்டுகளில், லோக்சபா தேர்தலும், அதனுடன் சேர்த்து ஆந்திரா மற்றும் மகாராஜ்டிராவில், சட்டசபைத் தேர்தலும் நடக்கவுள்ளதை அடுத்து, ஆட்சியை தக்க வைத்து கொள் வதற்காக, காங், மேலிடம் தீவிர நட வடிக்கைகளில் இறங்கியுள்ளது. 
கட்சியிலும் ஆட்சியிலும் அதிரடி மாற்றங்களை செயல்படுத்த முடிவு செய்துள்ளது. முதல் கட்டமாக, மத்திய அமைச்சரவையில் அதிரடி மாற்றங்கள் இருக்கும் என, நம்பப்படுகிறது.
மூத்த தலைவர்கள் சிலர், அமைச்சர் பொறுப்பில் இருந்து விடுவிக்கப்பட்டு, கட்சிப் பணிக்கு அனுப்பப்பட உள்ளனர். அமைச்சரவை மாற்றம் முடிந்ததும், அடுத்த கட்டமாக காங்கிரஸ் கட்சி ஆட்சி நடக்கும் மாநிலங்களின் பக்கம், கவனத்தை திருப்பவும், காங். மேலிடம் முடிவு செய்துள்ளது.
இது குறித்து, காங், வட்டாரங்கள் கூறியதாவது, காங். ஆட்சி நடக்கும் மாநிலங்களில், வளர்ச்சித் திட்டங்கள், ‘ஜெட்’ வேகத்தில் நடக்க வேண்டும் என்றும் தேர்தலை சந்திக்கும்போது, மக்களின் அதிருப்தியை சந்திக்காத வகையில் மாநில அரசுகளின் செயல்பாடுகள் இருக்க வேண்டும் என்றும், காங். தலைவர் சோனியா கருதுகிறார். 
குறிப்பாக வளர்ச்சித் திட்டங்களை முழு வேகத்தில் செயல்படுத்தும், சுறுசுறுப் பான தலைவர்கள், முதல்வர்களாக இருக்க வேண்டும் என்பது அவரின் விருப்பம். இதையடுத்து, செயல்படாத, மந்தமான முதல்வர்களை ஓரம்கட்டி விட்டு அவர்களுக்குப் பதிலாக சுறுசுறுப்பான முதல்வர்களை நியமிக்க முடிவு செய்யப் பட்டுள்ளது. 
தற்போதைய நிலவரப்படி காங், மேலிடத்தின், ‘ஹிட் லிஸ்ட்டில், மூன்று முதல்வர்கள் உள்ளனர். மகாராஷ்டிர முதல்வர் பிருத்விராஜ் சவான், ராஜஸ்தான் முதல்வர் அசோக் கெலாட் ஆந்திர முதல்வர் கிரண் குமார ரெட்டி ஆகிய மும்மூர்த்திகள் இடம்பெற்றுள்ளனர். ஆந்திராவில், சட்டசபைத் தேர்தல், 2014 ல் நடக்கவுள்ளது. அங்கு முதல்வராக உள்ள கிரண்குமார் ரெட்டி மந்தமாக செல்படுவதாக, காங்கி, மேலிடத்துக்கு ஏற்கனவே புகார்கள் குவிந்துள்ளன.
