வேளாங்கண்ணி மாதாபெரிய சப்பரத்தில் பவனி


வேளாங்கண்ணி ஆரோக்கிய மாதா தேவாலயத்தில் நேற்று முன்தினம் இரவு நடந்த பெரிய சப்பர பவனியில் ஏராளமானோர் கலந்துகொண் டனர். நாகை அடுத்த வேளா ங்கண்ணியில், ‘கீழை நாடுக ளின் லூர்து’ என அழைக்கப் படும் ஆரோக்கிய மாதா தேவாலயம் உள்ளது. இக் கோயில் ஆண்டு பெருவிழா, கடந்த மாதம் 29ம் திகதி தொடங்கியது. 
நாள்தோறும் மதியம் 12 மணிக்கு கொடியேற்றப்பட்டு, மாலையில் மாதாவின் திருத் தேர் பவனி நடந்தது. தேவாலய மேல், கீழ் கோயி ல்களில் தமிழ், மராத்தி, ஆங்கிலம், கொங்கனி, தெலுங்கு, மலையாளம், கன்னடம் உள்ளிட்ட மொழி களில் திருப்பலியும், மாலையில் செபமாலை, மாதா மன்றாட்டு, நவநாள் செபம், மறையுரை, திவ்ய நற்கருணை ஆசீர்வாதம் நடந்து வந்தன. முக்கிய நிகழ்ச்சியான பெரிய சப்பர பவனி நேற்று முன்தினம் இரவு 8 மணிக்கு நடைபெற்றது.
தஞ்சை பிஷப் தேவதாஸ் அம்புரோஸ் தலைமையில், 20 பாதிரியார்கள் பங்கேற்ற கூட்டுப்பாடல் திருப்பலியில் ஆயிரக்கணக்கானோர் பங்கேற்றனர். நேற்று மாதாவின் பிறந்த நாளை முன்னிட்டு, காலை 6 மணிக்கு தஞ்சை பிஷப் தேவதாஸ் அம்புரோஸ் தலைமையில் கூட்டுப்பாடல் திருப்பலி நடந்தது. மாலை 6.30 மணிக்கு பேராலய வளாகத்தில் ஏற்றப்பட்டிருக்கும் மாதாவின் உருவம் பொறித்த கொடி இறக்கப்பட்டு, விழா நிறைவடைந்தது.
