கர்நாடக பா. ஜ. மோதல்; இராஜினாமாமுடிவை ஒத்திவைத்தார் எடியூரப்பா


பா. ஜ. தலைவர்கள் சமாதானத்தை ஏற்று கட்சியை விட்டு இராஜினாமா செய்யும் முடிவை தற்காலிகமாக ஒத்தி வைத்துள்ளதாக எடியூரப்பா நேற்று முன்தினம் தெரிவித்தார். குவாரி நிறுவனத் திடம் அறக்கட்டளைக்கு நன்கொடை பெற்றது. தொடர்பாக எடியூரப்பாவிடம் சிபிஐ விசாரணை நடத்த உச்சநீதிமன்றம் கடந்த வெள்ளிக்கிழமை உத்தரவிட்டது. 
இதனைத் தொடர்ந்து அவரது ஆதரவு அமைச்சர்கள் எம்எல்ஏக்கள் தங்கள் ராஜினாமா கடிதத்தை அவரிடம் அளித்துள் ளனர். கடந்த ஞாயிற்றுக்கிழமை நடை பெற்ற பொதுக்கூட்டத்தில் சோனியாவை புகழ்ந்து எடியூரப்பா பேசினார். நேற்று முன்தினம் மாலை 4 மணிக்கு தனது முடிவை அறிவிப்பதாக அவர் தெரிவித் திருந்தார்.
இந்நிலையில் நேற்றுமுன்தினம் மாலை 5 மணிக்கு அவர் அளித்த பேட்டி; என் னிடம் 40 எம். எல் ஏக்கள் இராஜிமானா கடிதம் அளித்துள்ளனர். எப்போது வேண் டுமானாலும் சபாநாகரிடம் கடிதம் அளிக்கலாம் எனத் தெரிவித்துள்ளனர். மேலும் 13 பேர் தொலைபேசியில் பேசி ஆதரவாக உள்ளதாக கூறியுள்ளனர் எனது ஆதரவாளர்களின் எண்ணிக்கை 71 ஆக உள்ளது. எம்பிக்களும் எனக்கு ஆத ரவாக உள்ளனர். 
என்னை தொடர்புகொண்ட மடாதிபதிகள், பா.ஜனதா தலைவர்கள் மாநில நலனை கருத்தில் கொண்டும் நானே வளர்த்த கட்சியை பாதுகாக்கும் பொறுப்பு எனக்கு உண்டு என்றும் வலியுறுத்தினர். எனவே, பா. ஜனதாவை விட்டு விலகும் எண்ணத்தை தற்காலிகமாக கைவிட்டுள்ளேன்.
நான் மிரட்டல் அரசியல் செய்பவன் அல்ல எனது ஆதரவாளர்கள் 6 அமைச்சர் களை அவமானப்படுத்தும் வகையில் பா ஜ. மாநில தலைவர் முதல்வர் கட்சி மேலி டத்துக்குக் கடிதம் எழுதியுள்ளனர். இத னால் மக்களிடையே குழப்பம் ஏற்பட் டுள்ளது. முதல்வர் பதவிக்கு வந்தபின் சதானந்தா ஒருமுறை கூட எம். எல். ஏக்கள் கூட்டத்தை கூட்டவில்லை. 
இரு தினங்க ளுக்கு முன் சித்ரதுர்கா எம். எல். ஏவை மிரட்டியுள்ளார். எம்.எல்.ஏக்கள் கூட்டத்தை கூட்ட வலியுறுத்தினால் உங்கள் தொகுதி வளர்ச்சி நிதியை நிறுத்துவதாக கூறியுள்ளார். எனது 40 ஆண்டு கால பொதுவாழ்க்கைக்கு களங்கம் விளைவிக்கும் வகையில் பேட் டிகள் அளித்து வருகிறார். அவர் இது போன்ற நடவடிக்கைகளை கைவிட வேண்டும். எம்எல்ஏக்கள் கூட்டத்தை உடனடியாகக் கூட்ட வேண்டும்.
என்னிடம் ராஜினாமா கடிதம் அளித் துள்ள ஆதரவாளர்கள் மக்கள் பணிக்கு எவ்வித இடைஞ்சலும் இன்றி பணிகளை தொடரவேண்டும். பாஜவுக்கு நான் வேண்டுமா, வேண்டாமா என்பது குறி த்து கட்சி மேலிடமே முடிவு செய்து கொள்ளட்டும் இவ்வாறு எடியூரப்பா பேட்டியளித்தார்.
