சுகவாழ்வு தரும் ஸ{ப்ஹ{த் தொழுகை


தனித்துவமும், மகத்துவமுமிக்க இஸ்லாத்தின் அடிப்படை அம்சங்களான ஐம்பெருங்கடமைகளில், மிகப்பிரதான அடிப்படையானதும் மூலாதாரமுமான ஐவேளைத் தொழுகை இஸ்லாத்தின் நுழைவாயிலாகவும், ஈமானின் அடித்தலமாக அமையப்பெற்ற கலிமா என்ற விசுவாசக் கொள்கைக்கு அடுத்த படியாக நோக்கப்படுவதிலிருந்து, தொழுகையின் முக்கியத்துவம் நன்குணரப்படுகின்றது.
சுவர்க்கத்தின் திறவுகோலான தொழுகை, ஒருவரை முஸ்லிமென அடையாளப்படுத்தும் சின்னமாகவும் திகழ்கின்றது.
மறுமையில் ஓர் அடியான் முதலில் தொழுகை பற்றியே விசாரிக்கப்படுவான். (தபரானி)
முஃமினுக்கும், காபிருக்குமுள்ள வித்தியாசம் தொழுகையை விடுவதாகும்.
தொழுகையை விடுவது குப்ருக்கு வழி வகுக்கும். கொழுந்து விட்டெரியும் நரக வேதனையை அனுபவிப்பர். 
(அல்குர்ஆன்)
இவ்வாறான சிறப்பம்சங்களும், நன்மைகளும் பொதிந்துள்ள ஐவேளைத்தொழுகையில் முதலாக விதிக்கப்பட்ட சிறிய எண்ணிக்கையும் குறுகிய நேரமும் கொண்ட ஸ¤ப்ஹுத் தொழுகை அன்றாடம் மனித வாழ்வில் முதலாவதாகப் புரியப்படும் அமலாகத் திகழ்கின்றது. 
அதிகாலை வேளையில்; தான் இன்பமாகக் கருதிய நித்திரையிலி ருந்து விழித்தெழுந்து இறைவனை நினைவு கூர்ந்து விட்டு அன்றாடக் கடமைகளில் ஈடுபடுவதன் மூலம் மேற்கொண்டு முன்னெடுக்கும் அனைத்து செயற்பாடுகளும், சிறப்பாயமைய அதிகாலையில் புரியும் ஸ¤ப்ஹுத் தொழுகை ஒரு உந்து சக்தியாகத் திகழ்கின்றது.
இந்த அடிப்படையில் புலரும் பொழுதில், இதமான, சுகமான ரம்மியமான சூழ்நிலைகளை உருவாக்கும் இனிமையான அதிகாலை வேளையில் தான் அன்றைய நாளில் மேற்கொள்ளவிருக்கும். 
அனைத்து முயற்சிகள், நிகழ்ச்சிகள், முன்னெடுக்கும் செயற்பாடுகள் யாவும் சிறப்பாக அமைந்து அன்றைய நாள் சிறப்பாக விடைபெற வேண்டுமென இறைவனை இறைஞ்சியவனாக மனக்கவலைகள், பிரச்சினைகள் ஏதும் உள்ளத்தை ஆக்கிரமிக்காது. தெளிவான சிந்தனை, இறையச்சம், இதயத்தில் உருவாக நிம்மதியான நிலையிலேயே ஸ¤ப்ஹுத் தொழுகையை மேற்கொள்வதால் அல்லாஹ்வுடனான நெருக்கம் அதிகரிக்கின்றது. 
உள்ளம் அமைதி பெறுகின்றது. தெளிவான சிந்தனை பிறக்கின்றது. அல்லாஹ்வின் உதவி வழிகாட்டல் அனைத்தும் கிடைக்கின்றன. அவர்களால் முன்னெடுக்கப்படும் செயற்பாடுகள் யாவும் சுமுகமாக எளிதாக மகிழ்ச்சிகரமாக ஆரோக்கியமாக நிறைவாக்கப்படுவதன் மூலம் அன்றைய தினம் மகிழ்ச்சிகரமான காலச்சக்கரமாகச் சூழல்கின்றது.
தனிமனித வாழ்வில் மட்டுமன்றி சமூக, பொருளாதார, அரசியல், கல்வி, சுகாதாரம் போன்ற பலவாறான துறைகளிலும் இது தாக்கம் செலுத்துவதனால் அதன் பிரதிபலிப்பின் பின்னணியில் மனித வாழ்வு பிரகாசித்து நிற்க சிறந்தவொரு சாதனமாக திகழ்கின்றது. ஸ¤ப்ஹுத் தொழுகை.
ஸ¤ப்ஹுத் தொழுகையின் மேன்மை பற்றிய ஒரு பெரியாரின் கருத்தாவது:
சமூகத்தைப்பற்றி ஒருவர் உங்களிடம் முறையிடுகிறார் என்றால் “நீங்கள் ஸ¤ப்ஹுத் தொழுகையை கிரமமாக நிறைவேற்றுகிaர்களா? என அவரிடம் கேளுங்கள். இல்லை என அவர் பதிலளித்தால் அவருடைய கருத்துக்களை புறக்கணித்து விடுங்கள். என்று கூறியதுடன், ஒரு சமூகத்தின் மேம்பாடு ஸ¤ப்ஹுத் தொழுகையில்தான் தங்கியிருக்கிறதென்றும் தெரிவிக்கின்றார்.
யார் ஸ¤ப்ஹுத் தொழுகையை ஜமாஅத்துடன் தொழுகிறாரோ, அவர் அன்றைய தினம் முழுவதும் அல்லாஹ்வின் பொறுப்பில் இருக்கின்றார். (இப்னுமாஜா)
யார் இஷாத்தொழுகையையும், ஸ¤ப்ஹுத் தொழுகையையும் ஜமாஆத்தாகத் தொழுகின்றாரோ, அவர் இரவின் அரைப்பகுதியை நின்று வணங்கியவரைப் போலாவார். யார் ஸ¤ப்ஹுத் தொழுகையை ஜமாஅத்துடன் தொழுகிறாரோ, அவர் முழு இரவிலும் நின்று வணங்கியவரைப் போலாவார். (அபூதாவூத், திர்மிதி)
“பஜ்ருக்கு முன்னரே விழித்தெழுந்து சுறு சுறுப்பாக இயங்கி இஷாத் தொழுகையுடன் தூங்கச் சென்று விடுங்கள்” என்பதுதான் இஸ்லாம் எமக்கு வலியறுத்திக்கொண்டிருக்கும் பண்பாடு அன்றி “நடுநிசி வரை, விழித்திருந்து, உலக இன்பங்களை விடியும் வரை அனுபவியுங்கள். காலையில் நன்றாக உறங்குங்கள்” என்பது யூத கிறிஸ்தவ ஜாஹிலியக் கலாசாரமே அது.
ஷைத்தானின் ஆக்கிரமிப்புக்கும், அரவணைப்புக்கும், நித்திரையின் போது தத்தளிக்கும் மனிதன். ஸ¤ப்ஹுத் தொழுகையை உதாசீனஞ்செய்து அது தமது வாழ்வில் ஏற்படுத்தும் நெறிமுறைகளை இழந்து உள, உடல், உற்சாகம் சீர்கெட்டு, இறையச்சம் குன்றி, உலக இன்பங்களில் மூழ்கி மறுமைக்கான சேமிப்புக்களை மறந்து தொழுகையை புறக்கணித்து வாழ்பவர்கள் நாளை மறுமையில் கொடிய தண்டனைக்கு ஆளாக்கப்படுவார்கள் என அல்குர்ஆன் எச்சரித்து நிற்கின்றது.
சூரியன் உதிக்கும் வரை உறங்கிக்கொண்டிருந்த ஒரு மனிதனைப் பற்றி பெருமானார் (ஸல்) அவர்களிடம் வினவப்பட்ட போது.......
அவனது காதுகளில் ஷைத்தான் சிறு நீர் கழித்து விட்டன் எனப்பதிலளித்தார்கள். 
(புஹாரி, முஸ்லிம்)
யார் ஸ¤ப்ஹுத் தொழுகையை தொழாமல் உறங்குகிறாரோ, அவர் உற்சாகத்தையும், வாழ்வில் பிரகாசத்தையும், அல்லாஹ்வின் அருளையும் சமூக உறவுகளையும் இழந்து விடுகிறார்.
ஒருவர் உறங்கும் போது வழிகெடுகும் ஷைத்தான் அவர் மீது மூன்று முடிச்சுகளைப் போடுகிறான். ஒவ்வொரு முடிச்சிலும், “இரவு இன்னுமிருக்கிறது. நீ தூங்கு” என்று கூறுவான். 
அதை மீறி ஷைத்தானின் கட்டளைக்குக் கட்டுப்படாமல் அவர் அதிகாலையில் விழித்தெழுந்து இறைவனை நினைவு கூர்ந்ததுடன் ஒரு முடிச்சு அவிழ்கிறது. எழுந்து வுளுச்செய்யும் வேளை இரண்டாவது முடிச்சு அவிழ்கிறது. அல்லாஹ்வை நெருங்க ஸ¤ப்ஹுத் தொழுதால் மூன்றாவது முடிச்சும் அவிழ்ந்து விடுகின்றது. அவரின் அன்றைய நாளின் நிகழ்வுகள் யாவும் அல்லாஹ்வின் பொறுப்பில் பொறுப்பேற்கப்படுகின்றன. (புஹாரி)
ஸ¤ப்ஹுத்தொழுகை: இருதய நோயிலிருந்து பாதுகாப்பளிக்கின்றது.
ஜோர்தானிய வைத்திய நிபுணர்களின் ஆய்வறிக்கைக்கமைவாக அதிகாலை ஸ¤ப்ஹுத் தொழுகைக்காக தூக்கத்திலிருந்து விழிப்பது இருதய நோய்கள் ஏற்படாமல் தடுப்பதற்கு மிகச்சிறந்த வழியாகும். ஏனெனில் அதிகாலை தூக்கத்திலிருந்து விழிப்பது இருதயத்தின் நாளங்கள், நாடிகளைப் பலப்படுத்துவதுடன் அதனால் ஏற்படும் பக்க விளைவுகளையும் தடுக்கின்றது.
மேலும் அவ்வாய்வின் தொடராக ஒரு மனிதர் உறங்குவதன் மூலம் சுமார் ஒரு நிமிடத்திற்கு ஐம்பது முறை இதயம் துடிக்கின்றது. இதன் காரணமாக இரத்த நாளங்களின் இரத்த ஒட்டத்தின் அமுக்கம் அதிகரிப்பதனால் இரத்தக்குழாய்களில் அடைப்பு மற்றும் ஏனைய பல நோய்கள் ஏற்படும் அபாயம் உண்டெனக் கண்டறியப்பட்டுள்ளது.
ஆக தொடர்ச்சியாக ஒருவர் தூங்குவதைத் தவிர்த்துக்கொள்வதுடன் சுமார் நான்கு மணி நேரத்துக்கொருமுறை, விழித்து உடல் அசைவை பதினைந்து நிமிடங்கள் வரை ஏற்படுத்த வேண்டுமெனவும் அறிவுறுத்தப்பட்டுள்ளது.
இந்நடைமுறையினை செயல்படுத்த சிறந்த வழிமுறையாக காலை வேளையில் ஸ¤ப்ஹுத் தொழுகை அன்றாடம் அமைகின்றதுடன் சிறந்ததொரு உடற் பயிற்சியாகவும் அமைகின்றது.
பாத்திமா முஹம்மத் ஸாதிக்
மருதானை, பேருவளை.
