புறக்கோட்டையில் கடத்தப்பட்ட குடும்பஸ்தர் கம்பஹாவில் விடுவிப்பு


கொழும்பு,புறக்கோட்டையில் வைத்து நேற்றிரவு கடத்தப்பட்ட குடும்பஸ்தர் ஒருவர் இன்று அதிகாலை கம்பஹாவில் விடுவிக்கப்பட்டுள்ளதாக பொலிஸ் ஊடகப் பேச்சாளர் அஜித் ரோஹன வீரகேசரிக்குத் தெரிவித்தார்.
மாளிகாவத்தைப் பகுதியைச் சேர்ந்த 49 வயதுடைய முஸ்லிம் நபர் ஒருவரை இனந்தெரியாதோர் வெள்ளை வேனில் நேற்றிரவு 8.30 மணியளவில் கடத்திச் சென்றுள்ளனர். குறித்த நபர் இன்று அதிகாலை 1 மணியளவில் கம்பஹா பகுதியில் வைத்து விடுவிக்கப்பட்டுள்ளார்.
கடத்திச் சென்றோர் குறித்துத் தீவிர விசாரணைகளை பொலிஸார் மேற்கொண்டு வருகின்றனர்.

