ஹஜ் தினத்தன்று கடலால் காவுகொள்ளப்பட்ட இளைஞர்கள்


கற்பிட்டி கண்டக்குடா கடலில் குளிக்கச் சென்ற இரு இளைஞர்கள் சடமலாக மீட்கப்பட்டுள்ளதாக கல்பிட்டி பொலிஸார் தெரிவித்தனர்.
சனிக்கிழமை மாலை வேளையில் சிலர் கடலுக்கு குளிக்கச் சென்றதாகவும் அவர்களை காணவில்லையென்று கற்பிட்டி பொலிஸாருக்கு கிடைத்த தகவலையடுத்து கடற்படையின் உதவியுடன் தேடுதல் மேற்கொண்ட போது அன்றைய தினம் மாலையே ஒருவரின் சடலம் கண்டுபிடிக்கப்பட்டது.
மற்றொருவரை தேடும் பணிகள் இடம்பெறுவதாக கல்பிட்டி பொலிஸ் நிலைய பொறுப்பதிகாரி உடுமல்கல தெரிவித்தார்.
இவ்வாறு கடலில் குளிக்கச் சென்று பரிதாபமாக நீரில் மூழ்கி மரணமானவர்கள் முஹம்மத் அஸ்கான் (வயது -17), முஹம்மத் அஸான் (வயது-19) என பொலிஸார் மேலும் தெரிவித்தனர்.
கடலில் காணமல் போனதாக கூறப்படும் முஹம்மத் அஸான், இன்று திங்கட்கிழமை காலை சடலமாக மீட்கப்பட்டதாகவும், அவர்களது உடலங்கள் உரியவர்களிடம் கையளிக்கப்பட்டதாக கல்பிட்டி பொலிஸார் தெரிவித்தனர்.


