வண்ணங்கள் இல்லாமல் வாழ்க்கை இல்லை



அபி


வண்ணங்கள் இல்லாத வாழ்க்கையை நம்மால் நினைத்துக் கூடப் பார்க்க முடியாது. உணவுக்கு எவ்வாறு உப்பு அவசியமோ, அதுபோல வாழ்க்கைக்கு வண்ணங்கள் அவசியம். வண்ணங்கள் நமக்கு சந்தோஷத்தையும், ஆனந்தத்தையும் தருகின்றன. அதனால் அனைவரும் வண்ணங்களை விரும்புகின்றனர்.
ஆடை மட்டுமின்றி உணவு, செல் போன்கள், காலணிகள், பைகள், கண்ணாடிகள், தலைமுடி என எல் லாவற்றிலும் வித்தியாசமான வண் ணங்களை எதிர்பார்க்கத் தொடங்கி விட்டனர். இன்றைய இளைய தலைமுறையினர். கறுப்பு- வெள்ளை யில் பார்ப்பதற்குப் போரடித்த புத்த ங்கள் கூட இன்றைக்குப் பலவிதமான வண்ணங்களில் வெளிவந்து படிக்கும் ஆர்வத்தைத் தூண்டுகின்றன.
வண்ணங்களைச் சாதாரணமாக நினைத்து விடக் கூடாது. நாம் தேர் ந்தெடுக்கும் வண்ணங்களைப் பொறுத்து நம்முடைய மனநிலை அமைவதாக உளவியல் நிபுணர்கள் கூறுகின்றனர். 
உதாரணமாக, நீங்கள் அடர்த்தியான வண்ணங்களில் உடை அணியும்போது, சந்தோஷமாக உணர்வீர்கள்; ஒருவித மான தன்னம்பிக்கை தானாகவே உங்கள் உள்ளத்தில் உருவாகி விடும். அதேநேரம் அடர்த்தி குறைந்த வண் ணங்களால் ஆன உடைகளை நீங்கள் அணியும்போது சோம்பல் உணர்வு தோன்றும்.
வெள்ளை- இவர்களுக்கு அடர்த்தி யான வண்ணங்கள் பொருத்தமாக இருக்கும். சிவப்பு, கடல் உதா, கறுப்பு போன்ற வண்ணங்கள் ஏற்றவை.
மாநிறம்- மஜந்தா, ஒரேஞ்சு போன்ற நடுத்தரமான வண்ணங்கள் சிறந்தவை.
கறுப்பு- மரூன், மயில் ஊதா போன்ற வண்ணங்கள் நன்றாக இருக்கும். இதைத் தவிர்த்து கறுப்பு- வெள்ளை வண்ணங்கள் அனைவருக் கும் ஏற்றவை. தனக்குப் பொருத்த மில்லாத வண்ணங்களின் மேல் ஆசை கொண்டவர்கள், அணிகலன்கள், பேர்ஸ், கைப்பை, ஸ்டோல், செல்போன், கண்ணாடி, காலணி, கைக்குட்டை போன்றவற்றை தான் விரும்பிய வண்ணங்களில் வாங்கி பயன்படுத்தி மகிழ்கின்றார்கள்.
மஜந்தா, சிவப்பு, ஒரேஞ்சு, மஞ்சள் போன்றவற்றைக் கதகதப்பான வண்ணங்களாகக் குறிப்பிடுகின்றனர். இந்த வண்ணங்களால் ஆன உடை களை அணியும்போது வெப்பநிலை சமச்சீராக வைக்கப்பட்டு உடல் கத கதப்பாக இருக்கும். வெளிர் நீலம், பச்சை, பேர்ப்பிள் போன்றவற்றை குளிரான வண்ணங்கள் எனலாம். இந்த வண்ணங்களால் ஆன உடைகளை அணியும்போது மனம் ஒருவிதமான அமைதி நிலையில் காணப்படுகிறது.
அடர்த்தியான வண்ணங்களை மாலை மற்றும் இரவு நேரங்களில் அணிந்து கொள்ளலாம். அப்போதுதான் அவை உயர்ந்த சிறப்பான தோற்றத்தைத் தரும். 
அதேபோல் அடர்த்தி குறைந்த வண்ணங்களை பகல் நேரங்களில் அணிய வேண்டும். அப்போதுதான் சூரிய வெளிச்சத்திலிருந்து பாதுகாத்து குளிர்ச்சியாக இருப்பது போல் உணர வைக்கும்.
அனைத்து வண்ணங்களுடனும் பொருந்திப்போகும் தன்மை வெள் ளைக்கு உண்டு. அதுபோல் எல்லா விதமான ஆடைகளையும் வெள்ளை வண்ணத்தில் அணியலாம். பொதுவாக வெள்ளை வண்ண உடைகளை அணிந்தாலே ஒரு உயர்ந்த தோற்றத்தைக் கொடுக்கும். அதனால்தான் மிகப்பெரிய பதவிகளில் இருப்பவர்கள் கூட எந்த நேரமும் வெள்ளை உடைகளி லேயே காட்சி தருகிறார்கள்.
அலைபாயாமல் மனதை அடக்கி ஒரு நிலைப்படுத்தும் தன்மை கொண்டதால்தான், மருத்துவமனையில் பணியாற்றும் மருத்துவர்கள், செவி லியர்கள் உட்பட அனைவரும் வெள்ளை வண்ண உடைகளையே அணிகின்றனர். இது விரைவிலேயே அழுக்கானாலும், பலர் இந்த வண்ண த்தை விரும்பி அணிகின்றனர்.
அணிந்து கொள்பவருக்கு சிறப்பான ஸ்டைலைத் தருவதில் கறுப்பு வண் ணத்துக்குப் பெரும்பங்குண்டு. பெரும் பாலும் பார்ட்டிகளுக்கு கறுப்பு வண்ண உடைகள் ஏற்றவை. அமெரிக்கா, ரஷ்யா போன்ற நாடுகளில் பார்ட்டி, விழாக் கள், திருமணம் ஆகியயஎல்லாவற்றிலும் கறுப்பு வண்ண உடைகள் முதலிடம் பிடிக்கின்றன. இந்தியாவில் சோக வண்ணமாக இதைக் கருதுவதால் பெரும்பாலும் சுப நிகழ்ச்சிகளுக்கு கறுப்பு வண்ண உடைகளை அணிவ தில்லை.
சிவப்பை ‘பஷன் கலர்’ என்று குறிப்படுகின்றனர். பெரும்பாலான பஷன் டிசைனர்கள் சிவப்பு வண் ணத்தைப் பயன்படுத்துகின்றனர். காதலர்களுக்கு மிகவும் பிடித்த வண்ணங்களுள் சிவப்பு முதலிடம் பெறுகிறது. பெண்களுக்கு மிகவும் பிடித்தது பிங்க், இந்த வண்ண உடைகளை அணியும்போது மென்மை, ரொமான்ஸ் போன்ற உணர்வுகள் தோன்றுகின்றன. தற்போது ஆண்களும் விரும்பும் வண்ணமாக இது உள்ளது. கடல், வானம் என ஊதா வண்ணம் எல்லா இடங்களிலும் விரவிக் கிடக்கிறது. இந்தியில் இதை ‘நீலா’ என்று அழைக்கிறார்கள்.
பரந்துபட்ட இயற்கையில் பச்சை வண்ணமே பெரும்பங்கு வகிக்கிறது. அடர்த்தியானது அடர்த்தி குறைந்தது என இரண்டு வகைகள் உண்டு, இன்டீரியரை இந்த வண்ணத்தில் அலங்கரித்தால் நன்றாக இருக்கும். அடர்த்தியாகக் காணப்படும் மஞ்சள் வண்ணம் பார்வையை கூசச் செய்யும், பிரவும் ‘பூமியின் வண்ணம்’ எனப் படுகின்றது. பெரும்பாலும் ஆண்களே இந்த வண்ணத்தை விரும்பி அணி கின்றனர்.
கறுப்பு, க்ரே, வெள்ளை, கடல் நீலம் போன்ற வண்ணங்கள் ஆண்க ளுக்கு மிகவும் பிடித்தவை, வெள்ளை சட்டைக்கு அடர்த்தியான வண் ணங்களாலான கோட் பொருத்தமாக இருக்கும். அடர்த்தியான வண்ணங்கள் அமைந்த சட்டைக்கு பிளாக் கோட் நன்றாக இருக்கும்.
அலுவலகம் செல்லும்போது வெள்ளை, ஊதா போன்ற வண் ணங்களால் ஆன உடைகளே சிறந்தது. அடர்த்தியான வண்ணங்கள் மனதை திசைதிருப்பி விடும்.
எனவே, அடர்த்தி, குறைந்த வண் ணங்களைப் பயன்படுத்த வேண்டும். அடர்த்தியான வண்ணங்களை விரும் புபவர்கள் டை, கைக்குட்டை போன் றவற்றை அடர்த்தியான வண்ணங்களில் வாங்கி பயன்படுத்தலாம்.
சிவப்பு, வயலட், பிங்க், நீலம் என அடர்த்தியான வண்ணங்களையே குழந்தைகள் விரும்புகின்றனர். அவர்களின் அறைச்சுவர்களை பல்வேறு வண்ணங்களால் அலங்கரிக்கலாம். இதனால் வண்ணங்களைப் பற்றிய புரிதல் அவர்களுக்கு ஏற்படும். விலங்குகளின் படங்கள், எழுத்துக்கள் போன்றவற்றை விதவிதமான வண்ணங்களில் எழுதி வைக்கும்போது குழந்தைகள் வண்ணங்களால் ஈர்க்கப் பட்டு அவற்றை கற்றுக் கொள்கிறார்கள்.
வெள்ளை, கறுப்பு, சிவப்பு, கடல் ஊதா, பிங்க், சில்வர், கொப்பர் போன்ற வண்ணங்கள் வசந்த காலத் திற்கு ஏற்றவை. ரோஸ் பிங்க், கடல் ஊதா, ரோஸ் பிரவுன், வெளிர் ஊதா போன்றவை கோடை காலத்திற்கு உகந்ததாக இருக்கும். கறுப்பு, ஆரங்சு போன்ற வண்ணங்களை இந்தக் காலத்தில் பயன்படுத்தக் கூடாது. ஆரஞ்சு, கோல்டு, பிரவுன் போன்ற வண்ணங்கள் இலையுதிர் காலத்திற்குச் சிறந்தவை. 
ஊதா வண்ணத்தை இந்தக் காலத்தில் பயன்படுத்தாமல் இருப்பது நல்லது. கோல்டன் மஞ்சள், கோல்டன் பிரவுன், வெளிர் ஆரஞ்சு போன்றவை குளிர்காலத்திற்கு ஏற்றதாக இருக்கும். அடர்த்தியான வண்ணங்களை இந்தக் காலத்தில் பயன்படுத்தக் கூடாது.
