குன்னத்தூர் லக்ஷ்மி நாராயண பெருமாள் கோவிலில்500 ஆண்டுகள் பழைமையான வெண்கல சிலைகள் திருட்டு


குன்னத்தூர் சந்தைப் பேட்டையில் லட்சுமி நாராயண பெருமாள் கோவில் அமைந்துள்ளது. இந்த கோவிலின் குருக்களாக அரவிந்த வர்மா உள்ளார். இவர் தினமும் காலை கோவில் நடையை திறந்து பூஜை செய்வார்.
பூஜை முடிந்ததும் இரவு கோவில் நடையை அடைந்து செல்வார். காலை வழக்கம் போல கோவிலுக்கு குருக்கள் அரவிந்த வர்மா வந்தார்.
கோவிலின் முன்புற கதவை திறந்து உள்ளே சென்றார். உள் கதவின் பூட்டு உடைந்து கிடந்தது. அதிர்ச்சியடைந்த அவர் உள்ளே சென்று பார்த்த போது கருவறையில் உள்ள 2 கதவுகளும் கடப்பாறை மூலம் உடைக்கப்பட்டு இருந்தது.
கோவிலுக்குள் இருந்த 500 வருடங்கள் பழமையான 2 லட்சுமி சிலை 1 கிருஷ்ணர் சிலை 1 பெருமாள் சிலைகள் கொள்ளை போயிருந்தது. அவை அனைத்தும் வெண்கல சிலைகள் ஆகும்.
இது குறித்து அரவிந்த் வர்மா குன்னத்தூர் பொலிசுக்கு தகவல் தெரிவித்தார். இன்ஸ்பெக்டர் செந்தில் தலைமையிலான பொலிசார் சம்பவம் இடத்திற்கு விரைந்து வந்து விசாரணை நடத்தினர்.
