வீதி விதிகளை கடுமையாக நடைமுறைப்படுத்தி விபத்து மரணங்களை குறைக்க வேண்டும்

வேலுப்பிள்ளை பிரபாகரன் தலைமையில் நாடெங்கிலும் மனித அழிவை ஏற்படுத்தி வந்த பயங்கரவாதம் இரண்டு ஆண்டு களுக்கு முன்னர் மாண்புமிகு ஜனாதிபதி மஹிந்த ராஜ பக்ஷ அவர்களின் சிறந்த ஆளுமைத் திறன் மூலம் ஒழித்துக் கட் டப்பட்டு, நாட்டில் இன்று நிரந்தர சமாதானமும், அமைதியும், பொரு ளாதார வளர்ச்சியும் நிலைகொண்டுள்ளன. பிரபாகரனின் பயங்கர வாதத்தை பின்னடையச் செய்யும் அளவுக்கு இன்று நாட்டில் வாகன ஓட்டிகளின் அகங்காரப் போக்கினால் இன்னுமொரு படுமோசமான பயங்கரவாதம் நம்நாட்டு மக்களின் உயிர்களைப் பறிக்கும் நாச வேலை தீவிரமாக பரவி வருவது மக்களை வேதனைப் படுத்தும் ஒரு துர்ப்பாக்கிய நிலையாகும்.
வீதிகளில் வாகனங்களை ஓட்டுவதற்கான பொதுவான விதிகள் இருக் கின்ற போதிலும் அவை சரியான முறையில் நடைமுறைப்படுத் தப்படுகின்றனவா என்பதை கண்காணிப்பதற்காக போக்குரவத்துப் பொலிஸார் இருந்தாலும் கூட நாளாந்தம் பலர், வாகன ஓட்டி களின் கவனக் குறைவு காரணமாகவும் மிதமிஞ்சிய வேகத்தில் வாகனங்களை ஓட்டுவதனாலும் உயிர் துறக்கின்றனர்.
கடந்த வியாழக்கிழமை கொழும்பில் இருந்து வேகமாக காலி வீதி யில் சென்று கொண்டிருந்த ஒரு வாகனம் பலப்பிட்டியவில் பெர துடுவ சந்தியில் வீதியை அமைதியாகக் கடக்க எத்தனித்துக் கொண்டி ருந்த ஒரு பாடசாலை மாணவி உட்பட மூவர் மீது மோதி அவர் களை படுகாயத்துக்குட்படுத்தியது. இதுபோன்று நாட்டின் நாலா பக்கங்களிலும் வீதி விபத்துக்களினால் மரணிப்பவர்களின் எண் ணிக்கை நாளாந்தம் அதிகரித்துக் கொண்டே இருக்கின்றது.
இவ்வாண்டில் இதுவரையில் 1750 பேர் வீதி விபத்துக்களினால் உயி ரிழந்துள்ளனர். வாகனப் போக்குவரத்தை கண்காணிக்கும் பொலிஸ் உத்தியோகத்தர்களின் கவனக்குறைவே இந்த வீதி விபத்துக்களின் அதிகரிப்புக்குப் பிரதான காரணமாகும். பொலிஸ் உத்தியோகத்தர் கள் மரங்களுக்குப் பின்னால் மறைந்திருந்து வீதி விதிகளை மீறி வாகனங்களை ஓட்டுபவர்களை மாத்திரம் கண்டு பிடித்து தண்டிப் பதன் மூலம் தங்கள் பணி முடிவடைந்துவிட்டது என்று திருப்தி யடைகிறார்கள்.
இவ்விதம் இந்தப் பொலிஸ் உத்தியோகத்தர்களிடம் தவறிழைத்துப் பிடி படும் வாகன ஓட்டிகளின் 98 சதவீதமானோர் ஷிpot ஜீinலீ என்ற அபராதத் தொகையைச் செலுத்திவிட்டு மீண்டும் தாங்கள் விரும் பியபடி வீதிகளில் வீதி விதிகளை மீறி வாகனங்களை ஓட்டிச் சென்று மற்றவர்களுக்கு உயிராபத்தை ஏற்படுத்தும் பணியைத் தொடருகின்றார்கள்.
இவ்விதம் ஒரு இடத்தில் பொலிஸ் உத்தியோகத்தர்கள் வேகமாகச் செல்லும் வாகனங்களை பிடிப்பதற்கு இருக்கிறார்கள் என்ற தக வலை வாகன ஓட்டிகள் தெரிந்து, எதிர்த்திசையில் வரும் வாகன ஓட்டிகளுக்கு மின் விளக்கு சமிக்ஞை மூலம் எச்சரிக்கை செய் வதுண்டு. இதனால் பொலிஸாரின் முயற்சிகள் படுதோல்வியடைவ தும் உண்டு.
இத்தகைய பிரச்சினைகளைத் தீர்த்து வைப்பதற்கு பொலிஸார் தங்கள் அதிகாரத்துக்கு உட்பட்ட பிரதேசத்தில் உள்ள வாகன ஓட்டிகளை தொகுதி தொகுதியாக சனி அல்லது ஞாயிற்றுக்கிழமைகளில் காலையில் பொலிஸ் நிலையத்துக்கு அழைத்து வாகன ஓட்டி களுக்கு வீதி விதிகள் பற்றிய விழிப்புணர்வை ஏற்படுத்துவது அவசியமாகும்.
இன்னும் ஒரு விசயத்தையும் பொலிஸார் அவதானத்துக்கு எடுத்துக் கொள்ள வேண்டும். வீதி விதிகளை மீறி சட்டவிரோதமாக வாக னங்களை ஓட்டிச் செல்பவர்கள் விபத்துக்களில் சிக்கினாலோ சிக் காவிட்டாலோ அவர்களைக் கண்டுபிடித்து அவர்களுக்கு அப ராதத் தொகையை விதிப்பதற்குப் பதில் சம்பந்தப்பட்டவர்களுக்கு எதிராக நீதிமன்றத்தில் வழக்குகளைத் தாக்கல் செய்ய வேண்டும். அவ்விதம் ஒருவருக்கு எதிராக வழக்கைத் தாக்கல் செய்தால் அபராதத் தொகையைச் செலுத்திவிட்டு நிம்மதியாக இருக்கலாம் என்று நினைத்துக் கொண்டிருக்கும் வாகன ஓட்டிகள் தங்கள் சார்பில் நீதிமன்றத்தில் ஆஜராவதற்கு ஒரு சட்டத்தரணிக்குரிய கட்டணத்தைச் செலுத்துவதுடன் வழக்கு விசாரணைகள் ஒத்தி வைக்கப்படும் போது நீதிமன்றங்களுக்கு தங்கள் நாளாந்தப் பணி களை ஒதுக்கித் தள்ளிவிட்டு பல நாட்களை நீதிமன்றத்திலேயே வீணடிக்க வேண்டியிருக்கும்.
இந்த மறைமுகத் தண்டனையினால் வாகன ஓட்டிகள் வீண் பிரச்சினை களை ஏன் ஏற்படுத்திக் கொள்ளுவான் என்ற அச்சத்தில் வாக னங்களை மெதுவாகவும் வீதி விதிகளுக்கு ஏற்புடைய வகை யிலும் செலுத்த ஆரம்பிப்பார்கள். தாங்கள் செலுத்திய வாகனங் கள் விபத்தில் சிக்கியதனால் ஒருவர் அல்லது பலர் மரணித்தால் அந்த வாகன ஓட்டிகளுக்கு நீதிமன்றம் கருணை காட்டவே கூடாது. சம்பந்தப்பட்ட வாகன ஓட்டியினால் மரணத்தைத் தழுவிய வர்களின் குடும்பங்களுக்கு அந்த வாகன ஓட்டி நஷ்டத்தை தனது சொந்தப் பணத்தில் இருந்து செலுத்த வேண்டும் என்று நீதிமன்றம் தீர்ப்பளித்து அவருக்கு அவசியமானால் சிறைத் தண்டனையை யும் விதித்து அந்த வாகன ஓட்டியின் வாகன ஓட்டுவதற்கான அனு மதிப்பத்திரத்தை வாழ்நாள் பூராகவும் ரத்துச் செய்துவிடவும் வேண்டும்.
இவ்விதம் கடுமையான தண்டனைகளை வாகன ஓட்டி ஒருவருக்கு கொடுக்கும் செய்திகளை ஊடகங்கள் வெளிப்படுத்த வேண்டும். அதன் மூலம் மற்ற வாகன ஓட்டிகளும் கவனக்குறைவாக வாக னங்களை ஓட்டி விபத்துக்குள்ளானால் தங்களுக்கும் அதே தண் டனை கிடைக்கும் என்ற அச்சத்தில் கவனமாக நடந்து கொள் வார்கள். அதன் மூலம் நாட்டில் நாளாந்தம் நடந்து வரும் வீதி விபத்துக்களினால் ஏற்படும் மரணங்களை கணிசமான அளவு குறைத்துக்கொள்ள முடியும்.
இதுவரையில் நாம் வாகன ஓட்டிகளைப் பற்றியே பேசிக் கொண்டி ருந்தோம் பாதசாரிகளும் தங்கள் சமூகப் பொறுப்பை உணர்ந்து வீதியில் வீதி விதிகளை கடைப்பிடிப்பது அவசியமாகும். மஞ்சள் கோட்டில் கடப்பதற்குப் பதில் எல்லா இடங்களிலும் பொறுப்பற்ற முறையில் பாதசாரிகள் வீதியைக் கடப்பதனாலும் விபத்துக்கள் ஏற்படுகின்றன. பாதசாரிகளை நல்வழிப்படுத்துவதற்காக பொலிஸார் தற்போது +ரிw8வீl8!யி விழிப்புணர்வு வகுப்புகளை பொலிஸ் நிலையங்களில் நடத்தி வருகிறார்கள். அதற்குப் பின்னரும் வீதி விதிகளை துச்சமாக மதித்து நடந்துகொள்ளும் பாதசாரிகளுக்கு எதிராகவும் வழக்குத் தொடர்ந்து அவர்களுக்கு நீதிமன்றங்களில் அபராதத்தை விதிப்பதற்கு பொலிஸார் நடவடிக்கை எடுக்க வேண்டும்.
