ஆளப்போகும் அண்ரோயிட்


எஸ். நாராயணன்
ணினி என்றவுடனேயே நினை வில் வருவது பில்கேட்சின் மைக்ரோசொப்ட் நிறுவன தயாரிப்பான விண்டோஸ் இயங்குதளம்தான். மென்பொருள்களா கட்டும், வீடியோ கேம்ஸ் ஆகட்டும், இணையத்தளங்களாகட்டும் அனைத்திற்கும் இயங்குதளமாக விளங்குவது விண்டோஸ்தான்.
யுனிக்ஸ், மெக் போன்ற இயங்குதளங்கள் இருப்பினும் புதிதாக உருவாக்கப்படும் மென்பொருள்களில் பெரும்பாலானவை விண்டோஸ் இயங்குதளத்தில் செயல்படும் வகையில்தான் வடிவமைக்கப்படுகின்றன. எனவேதான் மைக்ரோசொப்ட் நிறுவனத்தின் வளர்ச்சி அபரிமிதமாக உள்ளது.
கணினிக்கு எப்படி ஓர் இயங்குதளம் தேவையோ, அதுபோல கைப்பேசிகளுக்கு ஓர் இயங்குதளம் தேவை. இந்நிலையில் தற்போது கைபேசி என்றவுடனேயே நினைவில் வரும் வகையில் உள்ளது கூகுள் நிறுவனத்தின் அண்ரோயிட் இயங்குதளம்தான்.
நொக்கியா கைப்பேசிகளுக்கென தனி இயங்குதளம் உள்ளது. இதுபோல அப்பிள் நிறுவன தொலைபேசிகளுக் கென தனி இயங்குளம் உள்ளது. ஆனால் சம்சுங் உள்ளிட்ட பெரும்பாலான கைப்பேசிகள் அண்ரோயிட் இயங்குதளத்தையே நம்பியுள்ளன.
இந்த அண்ரோயிட் இயங்குதளத்தை முதன் முதலில் அண்ரோயிட் இன் கொர்ப்பரேஷன் என்ற நிறுவனம் உருவாக்கியது. இந்நிறுவனத்தை 2005ல் கூகுள் நிறுவனம் வாங்கியது. அதன் பின்னர் 2007ல் மோட்ரோரோலா, சம்சுங், எல்ஜி, டிமொபைல், எச்.டி.சி, பிராட்காம் கொர்ப்பரேசன், இண்டெல், என்வீடியா, குவால்கொம் மற்றும் பல முன்னணி நிறுவனங்களுடன் கூட்டணி அமைத்து “ஓப்பன் ஹேண்ட்செட் அல்லையன்ஸ்” என்ற நிறுவனத்தை தொடங்கியது. இதன் மூலம் அண்ரோயிட் இயங்குதளம் மேலும் மெருகேற்றப்பட்டது.
இந்த இயங்குதளத்தில் ஜாவா நிரல்கள் (புரோகிராம்) மூலம், தங்களுக்குத் தேவையான சிறு சிறு மென்பொருள்களை உருவாக்கி இணைத்துக் கொள்ள முடியும். இந்த வகையில் இன்று கைபேசிகளில் பன்படுத்தத்தக்க ஒரு இலட்சத்திற்கும் மேற்பட்ட வீடியோ கேம்ஸ் உட்பட மென்பொருள்கள் அண்ரோயிட் இயங்குதளத்தையே பயன்படுத்தி உருவாக்கப்பட்டுள்ளன.
அண்ரோயிட் இயங்குதள கைபேசிகளில் இணைய பக்கங்களைப் பார்ப்பது, கூகுல் மெப், ஓர்குட் சமூக வலைத்தள சேவை, பிற கணினிகளுடன் இணைப்பது போன்ற வசதிகள் பிற இயங்குதள கைப்பேசிகளின் செயல்பாட்டை விட வேகமாக உள்ளது குறிப்பிடத்தக்கது.
“கைபேசிகளில் குறிப்பிட்ட இடத்திற்கான வரைபடத்தை காண்பிக்கும் பெண் “உங்களிடம் இல்லையா அங்கிள்” என காரில் வருபவரிடம் கூறுவதாக அமைந்த தொலைக்காட்சி விளம்பரத்தில் அண்ரோயிட் பயன்பாடு இல்லாத கைப்பேசிகளை உபயோகிப்போர்கள் பல ஆண்டுகள் பின்னோக்கி இருப்பவர்களாகவே காட்டப்படுகிறது.
அதுபோல கோபமான அதிகாரி, உதிர்க்கும் வார்த்தைகளை அப்படியே திரும்ப பேசுகிறது பூணை இதைக் கேட்ட அதிகாரி கோபம் பறந்து சிரிக்கிறார் இது போன்ற விளம்பரங்களாலும் அண்ரோயிட் பதிந்த கைப்பேசிகளை வாங்குவதில் வாடிக்கையாளர்கள் ஆவலாகவே இருக்கின்றனர். ஐபோனிற்கு இணையான அம்சங்களோடு, விலை குறைவாக இருப்பது இதன் விற்பனை அதிகரிப்பிற்கு முக்கிய காரணமாகும்.
இந்நிலையில் மேற்படி வரைபடங்கள், பேசும் பூனை ஆகியவற்றை கைபேசியில் நாம் இயக்குவதைவிட, இது போன்ற மேலும் புதுமைகளைப் படைக்க வேண்டும் என விரும்புவோர்களுக்கு நிரல்கள் எழுத ஏற்ற வகையில் உள்ளதுதான் அண்ரோயிட்டின் சிறப்பு.
இத்தனை சிறப்புகள் இருப்பினும் அண்ரோயிட்டுக்கு எதிர்ப்புக் குரல்களும் அவ்வப்போது ஏழவே செய்கின்றன. அண்ரோயிட் இயங்குதள கைப்பேசி மூலம் பொது இணையத்தள இணைப்பை தொடர்பு கொள்ளும் போது அவரது தொலைபேசி தகவல்கள், தொடர்பு விவரங்கள், புகைப்படங்கள் உள்ளிட்ட அனைத்தும் திருடப்படக் கூடிய அபாயம் உள்ளது எனவும், குறிப்பிட்ட நபர் தற்போது எந்த இடத்தில் உள்ளார் என கண்காணிக்க வும் இணையத்தள திருடர்கள் இந்த முறையைப் பயன்படுத்துவதாக ஜெர்மன் தொழில்நுட்ப பாதுகாப்பு ஆய்வாளர் பாஸ்டியன் கொனிங்ஸ் எச்சரித்துள்ளார்.
இது போன்ற குறைபாடுகள் பின்னாளில் நிவர்த்தி செய்யப்படும் என்ற போதிலும் ஜாவா, பொட் நெட் போல அண்ரோயிட்டின் பயன்பாடு குறித்த கல்வியானது மாணவர்கள் மற்றும் கல்வியாளர்களைச் சென்றடையாமலே உள்ளது.
இந்நிலையில் தற்போது மடிக்கணினிகளுக்கு மாற்றாக டேபிள் பிசி எனப்படும் சிறிய வகை கணினி களுக்கு வரவேற்பு அதிகமாக உள்ளது. இந்த கணினிகளிலும் அண்ரோயிட்டு களே இயங்குதளமாக உள்ளன.
எனவே வரும் காலத்தில் அண்ரோயிட் இயங்குதளத்தைப் பயன்படுத்தி புதிய மென்பொருள்களை உருவாக்கும் சந்தையில் வேலைவாய்ப்பு கள் பிரகாசமாகவே உள்ளது.
அவுட் சோர்ஸிங் முறையில் வீடியோ கேம்ஸ், கைப்பேசியில் பயன்படுத்தத்தக்க வகையிலான மென்பொருள்களைத் தயாரித்து விற்கவும் வாய்ப்புகள் உள்ளன. எனவே, விண்டோசுக்கு மாற்றாக அண்ரோயிட் ஆளும் காலம் விரைவிலே வரவுள்ளது.
