~கால்நடை காப்புறுதி&#39; திட்டத்தை அறிமுகப்படுத்தும் ஜனசக்தி


ரீனசக்தி இன்சூரன்ஸ் நிறுவனமானது, ‘ஜனசக்தி கால்நடை காப்புறுதி கொள்கையை’ அறிமுகம் செய்வதன் மூலம் இன்னுமொரு புரட்சிகரமான காப்புறுதித் திட்டத்தினை அறிமுகம் செய்து வைக்கின்றது.
இலங்கை முழுவதிலும் உள்ள தனியார் உரிமையாளர்கள், பாற் பண்ணைகள், கூட்டுறவு அமைப்புகள், கூட்டாண்மை பாலுற்பத்தியாளர்கள் மற்றும் கால்நடை வளர்ப்போர் போன்ற தரப்பினர்கள் இப்போது முதல் ஜனசக்தி நிறுவனத்தின் ‘கால் நடை காப்புறுதி கொள்கையை’ இலகுவாக பெற்றுக்கொள்ளக்கூடிய வசதி கிடைக்கின்றது. 
இந்தக் காப்புறுதித் திட்டத்தின் கீழ் மாடுகள், ஆடுகள் மற்றும் கோழிகளை அவர்கள் காப்புறுதி செய்துகொள்ள முடியும். மாடுகளில் கறவை மாடுகள், எருமைகள் மற்றும் வீரியமான மாடுகள் போன்றவற்றையும் கோழிகளில் முட்டைக் கோழி, புரொய்லர் மற்றும் அடை காக்கும் பறவைகளையும் காப்புறுதி செய்துகொள்ளலாம். 
அத்துடன் உள்நாட்டில் இனக்கலப்பு செய்யப்பட்ட மாடுகள் மற்றும் வசீகர தோற்றமுடைய மாடுகள் போன்றவற்றுக்கும் இத்திட்டத்தின் கீழ் காப்புறுதி வழங்கப்படும்.
இந்தக் காப்புறுதி திட்டத்தின் கீழ் இழப்பீடு வழங்கப்படும் விடயங்களுள், குறித்த கால்நடையானது விபத்தில் (தீ, மின்னல் மற்றும் வெள்ளம் உள்ளடங்கலாக) சிக்குவதன் விளைவாக ஏற்படும் இறப்பு, நிரந்தர ஊனம் ஆகியவற்றின் காரணமாக உருவாகும் நட்டத்திற்கான இழப்பீடும் உள்ளடங்குகின்றது. அத்துடன் மாடுகள், ஆடுகள் மற்றும் கோழிகளை தாக்கக்கூடிய பல்வேறுபட்ட நோய்களினால் ஏற்படும் இழப்பினையும் இத்திட்டம் உள்ளடக்கியுள்ளது.
ஜனசக்தி நிறுவனத்தின் காப்புறுதிப் பிரிவு பொது முகாமையாளர் தயாளனி அபேகுணவர்தன கூறுகையில், “இந்த புரட்சிகரமான காப்புறுதித் திட்டத்தை அறிமுகப்படுத்துவதையிட்டும், அதனூடாக தேசிய கால்நடை துறையினருக்கு உதவுவதையிட்டும் நாம் மிகவும் மகிழ்ச்சியடைகின்றோம். 
இத்துறையில் நிச்சயமற்ற தன்மைகள் பாரியளவில் காணப்படுவதன் காரணமாக ஒருவரது மன அமைதி அவரை விட்டு வெகு தூரமாகி விடுகின்றது. விபத்துக்கள் மற்றும் நோய்கள் எந்த நேரத்திலும் தாக்கம் செலுத்தலாம் என்பதால்’ கால்நடைகள் அடிக்கடி பாதிக்கப்படக்கூடியவையாகும். இதன் விளைவாக கடும் நஷ்டத்திற்கு முகம் கொடுக்க நேரிடுகின்றது” என்றார்.
“மத்திய வங்கியின் தரவுகளின் பிரகாரம் கடந்த வருடத்தில் விவசாயம், கால்நடை மற்றும் காடுவளர்ப்பு ஆகியவற்றை உள்ளடக்கிய இலங்கையின் மொத்த தேசிய உற்பத்தியின் பெறுமதி ரூபா. 283.3 பில்லியனாகும். இவற்றுள் கால்நடை மாத்திரம் ரூபா. 22.3 பில்லியனுக்கு பங்களிப்புச் செய்திருந்தது. 
வெற்றிகரமானதொரு துறையாக இது திகழ்வதுடன், உண்மையில் கடந்த வருடத்தில் வர்த்தக வங்கிகளினால் கால்நடை மற்றும் பாலுற்பத்தித் துறைக்கு வழங்கப்பட்ட கடனின் தொகை 52.5 வீதத்தினால் அதிகரித்து, 4.5 பில்லியன் ரூபாவாக பதிவு செய்யப்பட்டுள்ளது. எனவேதான், இலங்கையின் கால்நடை துறைக்கு பாதுகாப்பளிக்கும் விடயத்தில் முக்கிய பங்கினை வகிப்பதையிட்டு நாம் பெருமிதம் அடைகின்றோம்” என்றும் அவர் குறிப்பிட்டார்.
2010 ஆம் ஆண்டில், இலங்கையில் 248 மில்லியன் லீற்றர் பாலினை கறக்கக்கூடிய 338,640 பசு மாடுகளும் எருமை மாடுகளும் காணப்பட்டதாகவும் மத்திய வங்கியின் தரவுகளில் குறிப்பிடப்பட்டுள்ளது. 
அரசாங்கம் தற்போது நடைமுறைப்படுத்தி வரும், உள்நாட்டு பாலுற்பத்தித் துறையை அபிவிருத்தி செய்வதை மையப்படுத்திய நடவடிக்கைகளின் காரணமாக பசும் பால் உற்பத்தித் துறையானது அடுத்த சில வருடங்களுக்குள் மேலும் வளர்ச்சியடையும் உறுதியான நிலையில் தற்போது காணப்படுகின்றது. 
ஜனசக்தி நிறுவனத்தின் சந்தைப்படுத்தல் பிரிவு தலைமை அதிகாரி பெடி வீரசேகர கூறுகையில்; “எமது நிறுவனத்தின் நாமம் குறிப்பிடுவதைப் போல, பொது மக்களுக்கு பக்கபலமாக இருப்பதையிட்டு நாம் பெருமை கொள்கின்றோம். மக்களின் இதயத்துடிப்பை ஜனசக்தி நிறுவனம் எந்த வேளையிலும் உறுதியாக உணர்ந்து கொண்டுள்ளதுடன், அவர்களின் பாதுகாப்புக்காக புதுமையான காப்புறுதித் திட்டங்களையும் அறிமுகப்படுத்தியுள்ளது. 
நீண்ட வரிசையிலான உற்பத்தித் தொடரில் இந்த கால்நடை காப்புறுதிக் கொள்கை ஆனது இன்னுமொரு புத்தாக்கமாகும். இது, நாடெங்கிலும் உள்ள பாரியளவிலான கைத்தொழில் முயற்சியாளர்களுக்கு மட்டுமன்றி, சிறியளவிலான பாற்பண்ணை தொழில் முயற்சியாளர்களுக்கும் பாதுகாப்பையும் அதேநேரம் மன நிம்மதியையும் வழங்குகின்றது” என்றார்.
ஜனசக்தி நிறுவனத்தின் உற்பத்தி மற்றும் சேவைத் தொடர்களினை முன்கொண்டு செல்லும் அடிப்படைப் பண்புகளாக புத்தாக்கமும் உந்து சக்தியும் திகழ்கின்றன. 
கடந்த சில வருடங்களாக காப்புறுதித் துறையில் முதன் முதலான பல சேவைகளை அறிமுகப்படுத்தியதன் மூலம் ஜனசக்தி இன்சூரன்ஸ் நிறுவனமானது இத்துறையில் உறுதியான சாதனைப் பதிவினை படைத்துள்ளதுடன், அதனூடாக உள்நாட்டு காப்புறுதிச் சந்தையிலும் புரட்சிகர மாற்றங்களை நிகழ்த்தியுள்ளது.
இந்நிறுவனம் முதன்முதலாக அறிமுகப்படுத்திய சேவைகளுள் ‘ஜனசக்தி லைஃப் அன்லிமிட்டட்’ காப்புறுதி திட்டமானது, காப்புறுதிக் கொள்கைக்கான காலம் முடிவடைந்த பின்னரும் ஒருவருக்கு வாழ்நாள் முழுவதும் இலவச வைத்தியசாலை பராமரிப்பு கொடுப்பனவை வழங்கும் ஒரேயொரு காப்புறுதித் திட்டமாகும். ‘ஜனசக்தி மை கார்... மை ஹோம்.....மை லைஃப்’ ஆனது ஒருவர் மோட்டார் காப்புறுதி ஒன்றினை கொள்வனவு செய்கின்றபோது அவரது வீடு மற்றும் ஆயுளுக்கும் காப்புறுதி பாதுகாப்பினை வழங்கும் வகையிலமைந்த திட்டமாகும்.
இலங்கை வரலாற்றில் முதன் முதலாவதான இடைநடுவில் பழுதடையும் வாகனங்களுக்கான 24 மணிநேர சேவை வழங்கும் காப்புறுதித் திட்டத்தை அறிமுகப்படுத்தி வைத்ததன் மூலமாக இலங்கையின் காப்புறுதித் துறையில் ஜனசக்தி நிறுவனம் இன்னுமொரு புரட்சியை ஏற்படுத்தியது. 
இத்துறையில் முதலாவதான ‘ஃபுல் ஒப்சன் வெஹிகிள் எமேர்ஜன்சி பொலிஸி’ காப்புறுதித் திட்டமானது 24 மணிநேரமும், ஆண்டின் 365 நாட்களும் செயற்படு நிலையில் இருப்பதால் வாடிக்கையாளர்களிடையே சிறந்த வரவேற்பைப் பெற்றுள்ளது.
உள்நாட்டிலும் சர்வதேச அளவிலும் அதிகரிக்கும் எண்ணிக்கையிலான விருதுகளைப் பெற்றுள்ள ஜனசக்தி இன்சூரன்ஸ் நிறுவனம், தமது வாடிக்கையாளர்களுக்காக தொடர்ச்சியாக பெறுமதிகளை வழங்கி வருகின்றது. ஜனசக்தி இன்சூரன்ஸின் கடந்த 17 வருடகால சேவையில் அந்நிறுவனத்தின் சிறந்த கூட்டாண்மை ஆளுகையானது - வாடிக்கையாளர்கள், ஊழியர்கள், பங்குதாரர்கள் மற்றும் நாட்டுக்கு மிகச் சிறந்ததும் தொடர்ச்சியானதுமான சேவையை பாரியளவில் வழங்கிய நிறுவனம் எனும் தோற்றப்பாட்டினை தோற்றுவித்துள்ளது.
