தேசிய ஐக்கியத்துக்குப் பாடுபட்ட தலைவர் பாக்கீர் மாக்கார்




இந்நாட்டில் இனங்களுக்கு இடையில் நல்லெண் ணத்தையும், ஐக்கியத்துவத் தையும் வளர்ப்பதிலும், கட்டிக்காப் பதிலும் காத்திரமான பணி செய் தவர்தான் ‘தேசமான்ய’ எம்.ஏ. பாக்கீர் மாக்கார் அவர்கள்.
இந்தத் தலைவரின் அரசியல் வாழ்வில் இன்றைய தலைமுறை யினருக்குக் கற்றுக்கொள்ளக்கூடிய மகத்தான பாடமும், முன்மாதிரி யும் அநேகம்!
பாடசாலை நாட்களில் இருந்து மரணிக்கும் இறுதிக் கட்டம் வரையும் பாக்கீர் மாக்கார் தேசிய ஐக்கியத்துக்காக என்றே வாழ்ந்தது பேருண்மை.
பேருவளையைச் சேர்ந்த தவப்புதல்வரான “முகத்தமுஷ் ஷாதுலி” “தேசமான்ய” பாக்கீர் மாக்கார் சிரேஷ்ட அரசியல் தலைவராக மட்டுமன்றி முஸ்லிம் சமூகத்தின் மதிப்பு மிக்க தலைவராகவும் பெரிதும் மதிக்கப்பட்டவர்.
உள்ளூர் அரசியலில் தம் அரசியல் பயணத்தை ஆரம்பித்த இத்தலைவர் பாராளுமன்ற உறுப்பினராக, பிரதிச் சபாநாயகராக, சபாநாயகராக, அமைச்சராக, இறுதியாக தென் மாகாண ஆளுநராகப் பதிவிகளை வகித்து பொதுநலப் பணிகளை திறம்பட மேற்கொண்டார். ஏழை மக்களின் நெஞ்சங்களில் நீங்கா இடம் பெற்றார்.
பாக்கீர் மாக்கார் இளைஞர்களையே அதிகம் அரவணைத்துக்கொண்டார். அவர்களின் வளர்ச்சி மூலமே சமுதாய வளர்ச்சி இலேசாகும் என்பதை தீர்க்கதரிசனமாக உணர்ந்தார். இந்த உணர்வின் வெளிப்பாடாகவே அகில இலங்கை முஸ்லிம் லீக் வாலிப முன்னணிகள் சம்மேளனத்தை அவர் ஸ்தாபித்து முஸ்லிம் வாலிபர்களுக்குச் சமூக சேவைக்கான மார்க்கத்தை ஏற்படுத்திக் கொடுத்தார்.
உயர் பதவிகள் மூலம் பாக்கீர் மாக்கார் ஒருபோதும் ஆர்வம் கொள்ளவில்லை. பதவிகள் யாவும் அல்லாஹ் தந்த அமானிதம் என்று கருதியே சேவையாற்றினார்.
சபாநாயகரின் கொள்ளுப்பிட்டி “மும்தாஜ் மஹால்” உத்தியோக பூர்வ இல்லம் சபாநாயகர் பாக்கீர் மாக்காரின் பதவிக் காலத்தில்தான் சுறுசுறுப்பாக இயங்கியது எனலாம்.
மக்கள் தமது பிரச்சினைகளுக்குத் தீர்வு தேடி இராப்பகலாக “மும்தாஜ் மஹால்” நோக்கி வந்தனர். முஸ்லிம்களின் பிரச்சினைகளுக்கு தீர்வுகள் காணும் தளமாக ‘மும்தாஜ் மஹால்’ மாறியது.
கல்விமான் கலாநிதி ரீ.பீ. ஜாயாவின் நெருங்கிய நண்பரான பாக்கீர் மாக்கார் அவரின் சேனாதிபதி போன்று சேவை செய்து அவரை உயர்த்தினார்.
சபாநாயகர் பதவியின் கெளரவத்தை இவர் என்றும் காத்தார். நேர்மை இவரின் தனிசிறந்த அணிகலனாகும்.
பாராளுமன்ற சபைக்கு வழக்குகளையும் கணக்காய்வு செய்ய வேண்டுமென்று வலியுறுத்தி ஒரு முன்மாதிரியான சபாநாயகராக இவர் விளங்கினார்.
பாராளுமன்றத்துக்கு வெளியில் இவரின் சேவைகள் நிறைய கிடைத்தன. முஸ்லிம் பிரச்சினைகளுக்கு தீர்வு காண முந்திக்கொண்டு விரைந்தார்.
இந்தோனேஷிய ஹஜ் விமானம் கட்டுநாயக்கா கிம்புலாபிட்டியில் வீழ்ந்த போது அங்கு விரைந்த அவர், இராப்பகலாக களத்தில் நின்று நிவாரணப் பணிகளை மேற்கொண்டார்.
கந்தளாய் குளம் உடைப்பெடுத்த நேரத்திலும் அங்கு விரைந்து நிவாரணப் பணிகளை மேற்கொண்டார்.
ஈராக் அரசின் உதவியுடன் ஏறாவூர் பகுதியில் “சதாம் ஹுஸைன்” மாதிரிக் கிராமம் உருவாக இவர் மூலகாரணமாக விளங்கினார்.
‘உதயம்’, ‘டோன்’ என்று இரு தமிழ், ஆங்கில பத்திரிகைகளை முஸ்லிம்களுக்காக என்று பெரும் கஷ்டத்துடன் பாக்கீர் மாக்கார் நடத்தினார்.
பாக்கீர் மாக்காரின் பணத்தில் பெரும் பகுதி இப்பத்திரிகையின் வளர்ச்சிக்கே செலவானது என்பது பலருக்குத் தெரியாத உண்மை.
பாக்கீர் மாக்காரின் வெற்றியில் முக்கிய பங்கெடுத்த அவரின் முன்னாள் அந்தரங்கச் செயலாளர் அல்ஹாஜ் ஏ.எச்.எம். அஸ்வர் எம்.பீ. பாக்கீர் மாக்காருக்கு உறுதுணையாக நின்று உண்மையாகப் பாடுபட்டதை சமுதாயம் நன்கறியும்.
சிங்களம் அரச மொழியாக அமைய வேண்மென முதலில் குரல் எழுப்பியவர் பாக்கீர் மாக்கார். “சிங்கள பாக்கீர்” என்றும் அவர் அக்காலத்தில் அழைக்கப்பட்டார்.
தமது பிள்ளைகளை சிங்கள மொழி மூலம் பாடசாலைகளி சேர்த்து அவர் முன்மாதிரி காட்டினார்.
தமது செலவில் ‘சிங்களம், முஸ்லிம்களுக்கு அவசியம் ஏன்’ என்ற சிறு பிரசுரத்தையும் அவர் அச்சிட்டு விநியோகித்தார்.
பாக்கீர் மாக்காரின் புத்திரரான முன்னாள் ஊடக அமைச்சர் இம்தியாஸ் பாக்கீர் மாக்காரின் சிங்கள உரைகளைக் கேட்டு சிங்களத் தலைவர்கள் கூட ஆச்சரியப்படும் வண்ணம் புலமை பெற பாக்கீர் மாக்கார் இம்தியாஸ¤க்கு ஆனந்தா கல்லூரி மூலம் வழிகாட்டினார்.
இனங்களுக்கு மத்தியில் ஒற்றுமையை வளர்ப்பதற்காக அவரால் உருவாக்கப்பட்ட “தேசிய ஐக்கியத்துக்கான பாக்கீர் மாக்கார் மன்றம்” மேலும் உத்வேகத்துடன் பாக்கீர் மாக்காரின் உயர் பணிகளைத் தொடர வேண்டும் என்பதே சமுதாய எதிர்பார்ப்பாகும்.
எப்.எம். பைரூஸ்
