நோர்வே சிறுவர் காப்பகத்துக்கு எதிராக இலங்கை மனிதஉரிமை ஆணைக்குழுவில் முறைப்பாடு


நோர்வே அரசாங்கத்தின் கீழ் இயங்கிவரும் சிறுவர் காப்பகத்தில் இருந்து தமது பிள்ளைகளை மீட்டுத்தருமாறு வலியுறுத்தி நோர்வேயில் உள்ள யாழ்ப்பாணத்தைச் சேர்ந்த மூன்று குடும்பத்தினர் இன்று இலங்கை மனித உரிமைகள் ஆணைக்குழுவில் முறையிட்டுள்ளனர்.
முறைப்பாட்டளர்களான தாமோதரம்பிள்ளை ஆனந்தராசா- ரஜித்தா ஆனந்தராசா, எரிக் ஜோசப்- பிலாந்திணி ஜோசப் மற்றும் மகாத்மா ஜோதி செல்லத்துரை - சித்திராதேவி செல்லத்துரை ஆகியோரின் கையொப்பமிட்ட ஆவணங்களுடன் யாழ்ப்பாணத்தைச் சேர்ந்த ஜேசு அமிர்நாதன் மற்றும் டோப்பையா பங்கிரேசர்ஸ் ஆகியோரூடாகவே இந்த முறைப்பாடு செய்யப்பட்டுள்ளது.
நோர்வேயில் வசித்து வரும் தாமோதரம்பிள்ளை ஆனந்தராசா- ரஜித்தா ஆனந்தராசா ஆகியோரின் மூன்று குழந்தைகளும் மற்றும் மகாத்மாஜோதி செல்லத்துரை - சித்திரதேவி செல்லத்துரை ஆகியோரின் மூன்று பிள்ளைகளும் என மொத்தம் 10 சிறுவர,; சிறுமியர்கள் இவ்வாறு நோர்வே சிறுவர்காப்பகத்தின் மூலம் பலவந்தமாக கூட்டிச்செல்லப்பட்டிருப்பதாக இலங்கை மனித உரிமைகள் ஆணைக்குழுவில் முன்வைக்கப்பட்டுள்ள முறைப்பாட்டில் சுட்டிக்காட்டப்பட்டுள்ளது.

