இறைச்சிக்காக கொல்லப்படவிருந்த பசுக்கள் ஹட்டனில் மீட்பு


(கொட்டகலை குறூப் நிருபர்)
ஈராயிரத்து அறுநூறு ஆகும் சம்புத்த ஜெயந்தி அனுஷ்டிக்கப்பட்ட காலப் பகுதியில் இறைச்சிக்காக கொல்வதற்கென கொண்டுசென்ற பசுக்களை கொலையிலிருந்து விடுவித்து அவைகளுக்கு அபயமளிப்பதற்காக ஹட்டன் ஸ்ரீ நிகோத்ராராம விகாரையினால் விசேட வேலைத் திட்டம் மேற்கொள்ளப்பட்டது.
ஹட்டன் ஸ்ரீ நிகோத்ராராம பீடாதிபதி மத்திய மாகாண பிரதம சங்க நாயகர் தர்ஷணபதி சங்கைக்குரிய மஹாநாம விமலநாயக்க தேரோவின் அணுசரணையின்படி இவ்வேலைத்திட்டம் மேற்கொள்ளப்பட்டது. இதற்கென பிரதேச செல்வந்தர்கள் பிரதேச மக்கள் மற்றும் ஹட்டன் ஸ்ரீ ஜீனானந்த அறநெறி பாடசாலை மாணவர்கள் ஆகியோர் பூரண ஒத்துழைப்பை நல்கியுள்ளமை குறிப்பிடத்தக்கது. (ஐ-ஞ)
