கண்டி கலை, கலாசார சங்கஇரத்தின தீப ஏற்பாட்டில் நினைவுதினம்


(புசல்லாவை தினகரன் நிருபர்)
கண்டி கலை, கலாசார சங்க இரத்தின தீப நிறுவனம் ஏற்பாடு செய்துள்ள திரைப்பட தயாரிப்பாளரும் இயக்குனருமான கலாபூசணம் திமொதி வீரரத்ன மற்றும் தென்னிந்திய திரைப்பட பாடகர்கள் ஏ. எம். ராஜா, ஜிக்கி ஆகியோரின் ஞாபகார்த்த வைபவம் 03.07.2011 ஞாயிற்றுக்கிழமை பி. ப. 2.00 மணிக்கு கண்டி வை. எம். பீ. ஏ. மண்டபத்தில் இடம்பெறும். இந்நிகழ்வில் பிரதம அதிதியாக ஜேர்மனுக்கான இலங்கை தூதுவர் சரத் கோங்ககே கலந்துகொள்ளவுள்ளார்.
விசேட அதிதிகளாக கண்டி போதனா வைத்தியசாலை பணிப்பாளர் வோல்டர் அநுர திசாநாயக, கண்டி சிரேஷ்ட பொலிஸ் அத்தியட்சகர் ஐ. எம். கருணாரட்ன, திரைப்பட இயக்குநர் பத்மஸ்ரீ கொடிகார, பேராதனை பல்கலைக்கழக சிரேஷ்ட துணை நூலகர் ஆர். மகேஸ்வரன், கண்டி மாநகர சபை உறுப்பினர் சஞ்சீவ உலங்கமுவ, மத்திய மாகாண சபை உறுப்பினர் லாபீர் ஹிஜியார் ஆகியோர் கலந்து சிறப்பிக்கவுள்ளனர்.
நிகழ்வுக்கான ஏற்பாடுகளை இரத்தின தீப அமைப்பாளர் லால் திசாநாயக்க மேற்கொண்டு வருகிறார்.
