கம்பஹா நீதிமன்றத்தில் குண்டுப்புரளி


கம்பஹா நீதவான் நீதிமன்றில் குண்டு இருப்பதாகக் கிடைத்த தகவலில் உண்மை இல்லை என பொலிஸ் ஊடகப் பேச்சாளர் அஜித் ரோஹன வீரகேசரிக்குத் தெரிவித்தார்.
நீதிமன்ற வளாகத்துக்குள் குண்டு இருப்பதாக பொலிஸாருக்குக் கிடைத்த தகவலையடுத்து அப்பகுதியில் இன்று காலை முதல் பெரும் பதற்றம் நிலவியது.
இதனையடுத்து குண்டு செயலிழக்கச் செய்யும் பிரிவினர் காலை 10 மணிமுதல் தேடுதல் நடவடிக்கைகளில் ஈடுபட்டனர். எனினும் குண்டுகள் எதுவும் கண்டுபிடிக்கப்படவில்லை.
எனினும் நீதிமன்றத்துக்கு பலத்த பாதுகாப்பு வழங்கப்பட்டுள்ளதாக பொலிஸ் ஊடகப் பேச்சாளர் குறிப்பிட்டார்.
இதேவேளை, குண்டு இருப்பதாக கிடைக்கப்பெற்ற தொலைபேசி அழைப்பு குறித்து தீவிர விசாரணைகள் மேற்கொள்ளப்பட்டு வருகின்றன.

